
PREFAŢĂ 


Judeţul Neamţ ocupă un teritoriu cu condiții naturale vari- 
ate, cuprinzând zone muntoase cu înălțimi de la 700—800 m 
pînă la aproape 2000 m, dealuri și depresiuni subcarpatice, 
coline şi şesuri larg desjăşurate ținînd de Podişul Moldovenesc. 


Privit în ansamblu, reliejul județului apare ca un imens 
amfiteatru, ale cărui trepte se etajează din lunea joasă a Siretului 
și Moldovei, trecînd peste spinările domoale şi apoi peste culmile 
montane, pînă la platourile înalte ale Ceahlăului sau vârfurile 
semeţe ale Grinţieşului şi Tarcăului. 


Biajarea reliefului s-a impus cu pregnantă în trăsăturile 
principalelor componente ale cadrului natural al județului : o 
diferenţiere climatică, cu nuanţe de la climatul mai blând de podiș 
la climatul montan şi subalpin, cu trăsături mai aspre pe masivele 
îmalte ; dispunerea vegetației pe etaje, de la pajiștile subalpine 
la codrii de rășinoase, continuând spre poalele munţilor cu păduri 


de foioase, care deseori se extind şi în zona dealurilor exira- 
montane. 


Dispunerea în altitudine a reliefului condiţionează indi- 
vidualizarea de tipuri de peisaje cu trăsături particulare, înte- 
grate spaţiului montan şi extramontan. 


Omul şi-a făcut apariția pe aceste meleaguri încă din zorii 
istoriei; vestigii de cultură materială datînd din paleolitic şi 
neolitic se întâlnesc la tot pasul atît în zonele joase, cît și pe ver- 
sanţii văilor, pe culmile şi pe platourile montane. Așezările şi 
activitățile populaţiei autohtone de pe acest teritoriu au fost pre- 
zente Jără întrerupere de-a lungul mileniilor, depăşind vitregiile 
istoriei, care s-au abătut și asupra acestor locuri. 

Urmele unor vechi vetre de așezări omenești în zone ușor 
de apărat, dar javorabiie în aceași timp activităţilor economice 
variate, prezenţa cetăților dacice ale căror vestigii au fost identi- 
ficate în apropierea mumicipiului Piatra-Neamţ demonstrează 
că pe meleagurile nemţene au existat formaţiuni sociale și politice 
organizate încă înainte de constituirea statului feudal moldove- 
nesc. Cetatea Neamţului, cetatea Romanului, Ghindăoani, Valea 
Albă, Războieni sînt câteva din locurile evocatoare ale unui 
trecut de luptă, de apărare a Moldovei de către iluștrii voievozi 
Petru Muşat, Ștefan Mușat, Alexandru cel Bun, Ștefan cel 
Mare, Petru Rareș și alţii, care s-au identificat cu aspiraţiile 
de libertate şi cu patriotismul maselor populare. 

Dărnicia naturii în simbioză cu priceperea și hărnicia 
oamenilor a dus la un progres economie continuu în valorificarea 
resurselor solului și subsolului. 

Creșterea animalelor şi cultivarea pământului a fost multă 
vreme ocupația de bază a locuitorilor. Deși preocupările meș- 
teșugărești datează din timpuri îndepărtate, cele dintii unităţi 
industriale au apărut în prima jumătate a secolului al XIX-lea 
(în anul 1841, Gh. Asachi a înființat „„moara de hârtie” de la 
Piatra-Neamţ). 

Dezvoltarea industriei judetului a urmat însă în toată 
perioada capitalistă un ritm foarte lent. În atelierele, în fabricile 
și în întreprinderile capitaliste s-au organizat și călit primele 
detașamente mumcitoreşti, care au luptat împotriva nedreptăţilor 
sociale, pentru emancipare și o viaţă mai bună. 

O bogăţie prețioasă, al cărei nivel de valorijicare a înregistrat 
schimbări progresive de la o etapă la alta a dezvoltării forțelor 
de producție, au constituit-o întotdeauna pădurile. În tondițiile 
orînduirii capitaliste, exploatarea pădurilor s-a făcut nemilos, 
fără respectarea unui echilibru rațional între tăieri, regenerări 
și creșterea arboretelor. Acest echilibru este în curs de rejacere în 
condiţiile dezvoltării socialiste a județului. 

Populaţia care trăia în zona estică, arabilă, a judetului, 
datorită Jormei proprietăţii private şi nivelului scăzut de dotare 
“tehnică, nu reușea să-și asigure numai din agricultură produsele 
necesare traiului. 

În anii socialismului, judeţul Neamţ a pășit pe calea unei 
dezvoltări, impetuoase, în care toate laturile vieţii economice și 
sociale, prin progresul lor, asigură creșterea continuă a bunăstării 
oamenilor. Mutaţiile intervenite în structura populaţiei active, 
în creșterea continuă a procesului de urbanizare, în sistematizarea 
și dezvoltarea sub toate aspectele a așezărilor rurale reflectă în 
mod concludent ritmul ridicat al transformărilor  înmoitoare. 
În anul 1972, din totalul personalului încadrat în economia 
județului, aproape 80%, îl constituiau muncitorii. 

Harta județului s-a îmbogăţit cu noi obiective economice, 
avînd o pondere însemnată în economia întregii țări. Amenajarea 
hidroenergetică a rîului Bistriţa, care a prefațat seria marilor 
lucrări hidroenergetice înfăptuite ulterior în ţară la noi, „ceta- 
tea” chimiei de la Săvineşti, platforma metalurgiei Jeroase de la 
Roman, combinatul de lianţi şi azbociment de la Bicaz sînt numai 
câteva din realizările importante ale industriei româneşti pe aceste 
meleaguri. 

Dintr-un ținut cu o industrie slab dezvoltată, județul Neamţ 
a ajuns să realizeze în prezent 2,5% din producția industrială 
totală a ţării, ocupînd locul al 14-lea între celelalte judeţe ale 
patriei. Industria chimică, metalurgică, construcțiile de mașini, 
economia forestieră sînt ramuri de bază ale industriei județului ; 
de exemplu, numai industriei chimice îi revine în 1974 peste 
40%, din volumul producției, industriale totale a judeţului. În 
perspectivă, peisajul industrial al județului va căpăta noi dimen- 
siuni prin investiţiile alocate în dezvoltarea în continuare a unor 
ramuri, industriale de bază, în special în apariţia unor noi uni- 
tăți ale industriei alimentare şi ușoare. 

În anul 1975, judeţul Neamţ va avea o producţie industrială 
de 6 ori mai mare decît cea din 1960, jumătate realizîndu-se în, 
acest cincinal. Este, desigur, explicabilă dezvoltarea vertiginoasă 
a economiei judeţului nostru, integrată în contextul avîntului 
general al economiei naţionale, înregistrat îndeosebi după al 
IX-lea şi al X-lea Congres ale P.O.R. 


Agricultura, ramură importantă a economiei judeţului, 
a cunoscut și ea transformări radicale. Cooperativizarea a marcat 


https://biblioteca-digitala.ro 


începutul drumului de trecere la o agricultură intensivă, cu un 
înalt -grad de mecanizare şi chimizare. Producțiile obţinute în 
ultimii, ani confirmă justețea politicii partidului „cu privire la 
dezvoltarea agriculturii. După producția globală agricolă, județul 
nostru'ocupă locul 24 în condiţiile în care, după suprafața agri- 
colă, este al 33-tea judeţ au ţării. Iată deci că hărnicia oamenilor 
de pe aceste- meleaguri se concretizează în obținerea și în agricul- 
tură a unor producţii de valori superioare raportate la unitatea 
de suprafaţă. | 

Creșterea în- continuare a producției agricole vegetale şi 
animale se va realiza prin folosirea mai rațională a terenului, 
prin mărirea și diversificarea parcului de mașini, prin admi- 
nistrarea judicioasă a îngrășămintelor şi amendamentelor, prin, 
extinderea lucrărilor de irigații, îndiguiri şi desecări, precum. ai 
prin acțiuni de modernizare a zootehmiei. 


Progrese însemnate s-au obținut pe linia dezvoltării, învă- 
ământului și culturii, a ocrotirii sănătăţii, a îmbunătăţirii. con- 
dițiilor de locuit şi a aprovizionării populaţiei. Reţeaua școlară 
a județului Neamţ va cunoaște un ritm de creștere şi în viitor. 
Se va generaliza învățămîntul preşcolar cu 4 ani mai devreme 
decît prevede Hotărîrea- Plenarei Comitetului Central al Partidu- 
lui Comunist Român din 18—19 iunie 1973. Se preconizează 
măsuri corespunzătoare pentru generalizarea primei trepie a 
liceului, şi, în perspectivă, diversificarea învățământului de spe- 
cialitate în concordanță cu structura economică a judeţului, asi- 
guvrîndu-se cadre pentru fiecare domeniu de activitate. 


Judetul Neamt este cunoscut prin varietatea şi bogăţia 
potențialului turistic. La minunatul fond peisagistic și la ves- 
tigiile trecutului istoric se adaugă adevărale nestemate foleloristice, 
precum şi noile obiective economice și sociale ridicate în anii 
socialismului. 

În perspectiva luminoasă a viitorului țării, județul Neamţ 
va cunoaște o dezvoltare din ce în ce mai impetuoasă pe calea 
unei, economii moderne, conjugată cu creșterea continuă a nivelu- 

lui de trai material şi spiritual al tuturor locuitorilor care trăiese 
și muncesc pe aceste meleaguri. 

Prezenta lucrare își propune să oglindească ceea ce are 
județul Neamţ mai reprezentativ în structura cadrului natural, 
în demograjie și economie, prin folosirea căii de prezentare geo- 
grafică a fenomenelor, interesînd atît pe specialiști, cât şi marele 
public. 


ȘTEFAN BOBOȘ 
prim-secretar al Comitetului județean Neamţ al P.C.R., 
președinte al Ccmitetului executiv al Consiliului popular judeţean 

CADRUL GEOGRAFIC 
ȘI ISTORIC 


Judeţul Neamţ ocupă un teritoriu aşezat în jumătatea 
de est a ţării, incluzînd o parte din Carpaţii Orientali, Sub- 
carpaţii Moldovenești şi Podişul Central Moldovenesc. 

Valea mijlocie a Bistriţei, străbate în diagonală terito- 
riul judeţului, intrînd prin nord-vest, pe la Borca, şi ieşind pe 
la sud-est, în zona de contact a Subcarpaților cu Podişul 
Moldovenesc. Peste două treimi din suprafaţa judeţului intră 
în spaţiul bazinului hidrografic al Bistriţei, importantă arteră 
intramontană din Carpaţii Orientali. Teritoriul extramontan 
2l judeţului este străbătut în partea nord-estică de cursul infe- 
rior al rîului Moldova, iar la est, pe o distanţă de peste 35 km, 
de către riul Siret. 


În ansamblu, teritoriul judeţului Neamţ are o dispunere 
de uriaş amfiteatru natural, cu fațada expusă către est ; partea 
vestică se sprijină pe culmile înalte ale munţilor vechi, crista- 
lini şi sedimentari, după care relieful coboară treptat; spre est, 
în ţinutul culmilor joase de fliş, a dealurilor şi depresiunilor 
subcarpatice, a colinelor şi luncilor joase din Podişul 
Moldovenesc. Acest teritoriu, cu structură variată, avînd ele- 
mentele naturale armonios îmbinate şi etajate, a oferit condiţii 
prielnice pentru aşezarea omului încă din zorii timpurilor 
istorice. 

Resturile de cultură materială descoperite în terasele 
Bistriţei în raza satului Ceahlău, la Piatra-Neamţ, Piatra Şoimu- 
lui, Români, reprezentate prin urme de vetre, unelte din silex, 
vase, atestă popularea acestor meleaguri încă din paleoliticul 
superior. Unele vestigii de cultură materială străveche, epi- 
paleolitică, s-au găsit pe platoul înalt al Ceahlăului, la Scaune, 

la nord de Cheile Bicazului, pe curmătura Bardos, ceea ce arată 
că şi zona muntoasă înaltă a intrat de timpuriu în aria de 
folosință, şi de aşezare a vechilor locuitori. Prezenţa omului 
neolitic pe teritoriul judeţului Neamţ este dovedită prin urmele 
de aşezări descoperite la Hangu, Frumuşica, Izvoare, Podo- 
leni ş.a. Vestigii de netăgăduit au rămas de asemenea din 
epoca bronzului, epoca fierului ,iar descoperirile arheologice 
mai recente evidențiază continuitatea elementului uman pe 
aceste locuri de-a lungul tuturor perioadelor istorice. 

Trecutul frămîntat al poporului nostru a lăsat; numeroase 
urme, descoperite sau încă. nedescoperite, şi pe teritoriul jude- 
țului Neamţ. Resturile cetății dacice de pe vîrtul Bîtea Doamnei, 
de la vest de Piatra-Neamţ, scoase de curînd la lumină sînt 
o dovadă grăitoare în acest sens. Unele localităţi actuale sînt 
aşezări omeneşti foarte vechi, fiind pomenite în documente 
păstrate încă din epoca feudală: Hangu, Buhalnița, Vînători- 
Neamţ, Negreşti (comuna Dobreni), Roman, Tîrgu-Neamţ, 
Piatra-Neamţ etc. Pe valea Bistriţei şi pe afluenții acesteia din 
regiunea montană ,ca şi în depresiunile subcarpatice Neamţ 
şi Cracău — Bistriţa, s-a desfășurat din vechime o viață eco- 
nomică intensă, legată de exploatarea pădurilor, creșterea vite- 
lor, pomicultură, unele meşteşuguri şi comerţ. 

Numele judeţului este legat de cel al cetăţii Neamț, cti- 
torită de Petru I Muşat în a doua jumătate a secolului al XIV-lea, 
precum şi de Tirgu-Neamţ, veche aşezare menţionată documen- 
tar într-o listă a oraşelor românești care existau între 1387 şi 
1392. Pînă în anul 1864, documentele pomenesc de ţinutul 
Neamţ, care se suprapunea unei părți a Moldovei montane şi 
submontane, judeţul fiind înfiinţat deci mai tîrziu. 

Diversitatea condiţiilor naturale, varietatea bogățiilor 
solului și subsolului, ca şi hărnicia oamenilor ce trăiesc de vea- 
curi pe meleagurile nemţțene şi care au parcurs o istorie plină 
de evenimente, au făcut din aceste locuri un minunat colţ 
de ţară, renumit pentru trecutul, prezentul şi perspectivele dez- 
voltării viitoare. 


La împărţirea administrativ-teritorială a ţării din anul 


„1968, în rîndul judeţelor din partea de est a ţării s-a integrat 


şi judeţul Neamţ, care ocupă o suprafaţă de 5 904 km2?. 

CADRUL GEOGRAFIC ŞI ISTORIC 


În partea de vest, spre judeţul Harghita, limita urmărește 
în general cumpăna orografică dintre Moldova și Transilvania, 
cu unele sinuozităţi determinate de-conturul teritoriilor aparţi- 
nînd aşezărilor de la marginea celor două județe. Astfel, de 
la -sud către nord, această limită trece de la obirşia Bicăjelu- 
lui; în lungul abruptului estic al munţilor Fratele, Telecu Mare, 
Hăghimaşu Negru (1774 m), Ucigaşu (1 384 m) şi Surduc, tra- 
versează Cheile Mici ale Bicazului şi continuă pe culmea Lapo- 
şului, în lungul piîriului Pintec, pînă în valea Bistricioarei. 
De aici, limita trece peste Muntele Piatra Roşie din Masivul 
Grinţieş şi urmăreşte linia celor mai mari înălțimi pînă la vîrful 
Budacu (1859 m). Spre nord-vest şi nord limita către judeţul 
Suceava traversează valea Bistriţei prin Lunca Borcii, urmă- 
reşte cumpăna hidrografică dinspre Cotîrgaşi a bazinului Sa- 
basa, trece prin vîrful Băișescu (1 307 m), apoi prin pasul Stîni- 
şoara, după care continuă spre est prin partea superioară a 
văilor Neamţ şi Nemţișor, trece peste culmea Pleșului și iese 
în lunca Moldovei la Şoimăreşti. Spre nord-est, către judeţul 
Iaşi, limita merge pe rîul Moldova, pînă la Tupilați, după care, 
pe o linie sinuoasă, traversează interiluviul terasat  Mol- 
dova — Siret şi lunca Siretului pe la nord de Doljeşti. De la 
Buhonca limita continuă către est atingînd interfluviul Siret — 
Birlad, se curbează spre sud, trecînd în bazinul superior al 
Birladului şi continuă pe o linie sinuoasă pînă la Tălpălăi. 
În continuare, pe aproape 20 km, pînă la Solca, judeţul Neamţ 
se învecinează cu judeţul Vaslui. Limita sudică, spre judeţul 
Bacău, urmărește o linie puţin sinuoasă, traversînd valea Sire- 
tului pe la nord de Onişcani, apoi interfluviul Sireţ — Bistriţa, 
peste dealul Bahna, şi valea Bistriţei de la nord de Buhuşi. 
De aici, traversînd partea nordică a depresiunii subcarpatice 
a Tazlăului, limita trece peste Muntele Șoimului (947 m), 
virful Geamăna (1 351 m) şi peste culmea grezoasă înaltă a 
Munţilor Tarcăului. 

Între limitele arătate, teritoriul judeţului Neamţ prezintă 
o structură fizico-geografică complexă, determinată pe de o 
parte de alcătuirea geologică variată, iar pe de altă parte de 
etajarea altitudinală a reliefului. Unităţile mari de relief pre- 
zintă o dispunere zonală, determinată de principalele unităţi 11 

geostructurale : munţii zonei cristalino-mezozoice, ocupînd 
partea cea mai vestică a judeţului ; munţii îlișului, cuprinzînd 
o suprafață mare din teritoriul judeţului ; ulucul depresiunilor 
şi dealurilor subcarpatice ; Podișul Moldovenesc. Fiecare din 
aceste zone morfostructurale prezintă trăsături proprii care 
le conferă o anumită individualitate fizico-geografică. Astfel, 
acestor zone, cu valoare de unităţi naturale mari le corespund 
anumite particularități climatice, hidrologice, fito-pedologice 
şi de valorificare economică. 


RELIEFUL 


Marile unităţi de relief care includ în cuprinsul lor părți 
din teritoriul județului Neamţ sînt: Carpaţii Orientali, Sub- 
carpații Moldovenești şi Podişul Moldovenesc (fig. 1). 

Cel mai vechi teritoriu muntos s-a format în paleozoie 
ca urmare a mișcărilor hercinice care au pus în loc șisturile 
cristaline, reprezentate prin micaşisturi, şisturi cu sericit, şis- 
turi cu clorit, gnaisuri, calcare cristaline ete. Peste marginea 
estică a munţilor cristalini s-au depus stive groase de roci sedi- 
mentare, în intervalul stratigrafic triasic — cretacice mediu. 
Dintre acestea mai reprezentative sînt calcarele recifale masive 
şi conglomeratele care ocupă o fîşie lată de cîţiva km în partea 
de vest a judeţului. 

Din cretacicul inferior, în geosinclinalul carpatic începe 
acumularea seriei sedimentare de fliș, care cunoaşte, în timp 
şi spațiu, mari variaţii de facies petrografic. Astfel, la alcătui- 
rea formațiunilor de fliş participă, alternant, gresii şi microcon- 


_glomerate, marne şi marnocalcare, argile şi şisturi, conglome- 


rate şi calcare. Conturarea subunităţilor structural-tectonice 

Fig. 1. — Harta unităţilor de relief (întocmită de I.Bojoi). 
1. Regiunea montană : 7, Munţii Budacului ; 2, Munţii Hăghimaş ; 3, Masivul Ceahlău ; 4, Munţii Tarcăului; 5, Munţii Stinişoarei. II. Subcar- 
paţii: 6, Depresiunea Neamţ ; 7, Depresiunea Cracău — Bistriţa ; 8, Depresiunea Tazlău. III. Regiunea de podiş; 9. Podişul Birladului; 10, 


dealurile piemontane pericarpatice ; 17, culoarul Moldova — Siret. 

din zona de fliş s-a făcut în timpul mişcărilor orogenice din 
faza alpină, care au dus la încreţirea stratelor în cute orien- 
tate consecvent de la NNV către SSE. Evenimentul cel mai 
important pentru evoluţia ulterioară a reliefului a fost punerea 
în loc a pînzelor de şariaj, care se succed de la vest către est, 
ultima pînză, şi cea mai recentă, flancînd cu partea sa frontală 
depresiunea subcarpatică. Structura în pînze a masei muntoase 
a influenţat evoluţia morfologică numai în tendințele ei gene- 
rale, în timp ce trăsăturile morfologice de amănunt au fost 
determinate de variațiile naturii rocilor şi de situaţiile structu- 
rale locale. 

Lăţimea zonei de fliş este de 35 —40 km constituind prin- 
cipala masă muntoasă de pe teritoriul județului Neamţ. 

n miocen, la est de munţii flişului, în geosinelinalul sub- 
carpatic se acumulează depozite fin-detritice cu sare („,salifer”). 
Marnele, argilele, gresiile, nisipurile, conglomeratele miocenu- 
lui subcarpatice sînt cutate în pliuri largi, cu caracter de sin- 
clinorii şi anticlinorii. Contactul Subcarpaților cu Podişul Mol- 
dovenesce se face printr-o linie tectonică de încălecare (falia 
pericarpatică). 

n alcătuirea geologică a Podişului Moldovenesc intră 
depozite acumulate în sarmaţianul mediu, formate din gresii, 
marne, nisipuri calcare oolitice. Stratele prezintă o înclinare 
slabă, de la NNV spre SSE, întrunind caracteristicile unui mono- 
clin tipic. 

Pe fondul principalelor structuri geologice s-au conturat 
marile unităţi de relief, cuprinzînd munţii, Subcarpaţii şi podi- 
şul. 


Munţii 


Relieful muntos se prezintă sub formă de culmi, de pla- 
touri şi viîriuri izolate, puternic fragmentat de văi adînci, 
orientate transversal, longitudinal sau diagonal. Dispunerea în 
trepte care cad de la vest către est apare ca o caracteristică, 
importantă a reliefului montan. Unele excepţii de la această, 
regulă se datoresc variațiilor de facies petrografic, rocile cu 
duritate mare conservînd un relief mai înalt, așa cum apare pe 

conglomeratele de Ceahlău sau pe gresiile de Tarcău din par- 
tea central-vestică a regiunii muntoase. În mod obișnuit, 
rocile puţin rezistente la eroziune şi denudaţie dau un relief 
şters, cu altitudini mai scăzute, cum este cazul culmilor joase 
dezvoltate pe marne şi argile sau a depresiunilor intramon- 
tane de eroziune diferenţială. O altă consecință a variațiilor 
de facies petrografice sînt contrastele mari de relief, întilnite 
mai ales între munţii cristalino-mezozoici şi munţii flişului. 

Regiunea muntoasă de pe teritoriul judeţului Neamţ 
face parte din grupa Munţilor Bistriţei moldoveneşti, care re- 
prezintă compartimentul central-estic al Carpaţilor Orientali 
(V. Mihăilescu, 1963). În decursul îndelungatei evoluţii 
subaeriene, desfășurată în timpul neogenului și cuaternarului, 
în cadrul regiunii montane s-au conturat următoarele unităţi 
de relief : Munţii Budacului, Munţii Hăghimaşului (Hăşmaşu- 


lui), Munţii Ceahlău, Munţii Tarcăului, Munţii Stinişoarei.. 


Munţii Budacului pătrund pe teritoriul judeţului Neamţ 
cu partea lor estică, delimitată spre nord-est de valea Bis- 
triţei, spre sud-est de valea Bistricioarei, iar spre nord-vest 
de hotarul cu judeţele Harghita şi Suceava. Această masă 
muntoasă se suprapune aproape în întregime Muntelui Grin- 
ţieş, constituit în jumătatea estică din depozite de fliş cretacice, 
iar în vest din şisturi cristaline epimetamorfice şi mezometa- 
morfice. Partea formată din şisturi cristaline constituie o 
treaptă mai înaltă, care domină cu 300—400 m relieful părţii 
estice, constituită din depozite de fliș. Aspectul morfologic 
comun al munților cristalini este acela de virfuri izolate cu 
profil greoi, avînd altitudini maxime de peste 1750 m (Grin- 
țieș 1762 m, Între-Borei 1831 m, Budacu 1864 m). Din 
loc în loc, pe suprafaţa masivelor cristaline apar stînci calearo- 
dolomitice, reduse ca întindere, care contrastează puternic cu 
liniile greoaie ale reliefului din jur (Măgura, Piatra Mocilor, 
Piatra Roşie). Aceste stînci calcaroase diseminate pe supra- 
fața munţilor cuprinși între Rarău și Hăghimaș, atestă extin- 
derea mare pe care au avut-o altă dată calcarele cuverturii 
mezozoice. Probabil că erodarea puternică a sedimentarului 
mezozoic, cu păstrarea insulară numai a unor mici stînci cal- 
caroase, se datorește unei înălțări a zonei muntoase cu ampli- 

tudinea cea mai mare la nord de Bistricioara. Calcarele, datorită 
aflorimentelor foarte reduse ca întindere, nu dau fenomene 
carstice importante, în schimb sînt flancate peste tot de ver- 
sanți puternic înclinați. 

Munţii dezvoltați pe şisturi cristaline sînt fragmentaţi 
de văi foarte adînci săpate de afluenții Bistricioarei, precum 
şi de afluenții Bistriţei. Adîncimea fragmentării reliefului depă- 
şeşte în unele locuri 600 m. Între spinarea greoaie a culmilor 
şi vârfurilor cristaline, pe de o parte, şi versanţii văilor, pe de 
altă parte, există contraste morfologice accentuate. 

În partea de est, munţii alcătuiți din depozite de fliş 
au altitudinea maximă de 1 382 m în vîrful Hurduga. Altitudi- 
nile descrese treptat de la vest către est, încît capătul culmi- 
lor care domină valea Bistriţei se menţine la 900—1 000 m. 
Rocile de îliş, puţin rezistente la eroziune, au favorizat adînci- 
rea puternică a văilor, energia de relief ajungînd Ia 500 —550 m. 
Aspectul morfologic comun al acestor Hiunţi este de culmi 
alungite, cu spinarea îngustă şi cu martori de eroziune care se 
păstrează deasupra nivelului general al culmilor. Astfel se 
prezintă culmile Falea, Toaca, Stejarului, fiecare dintre ele 
interpunîndu-se între bazinele hidrografice ale unor afluenţi 
vestici ai Bistriţei. 


Munţii Hăghimaş se suprapun aproape în întregime părţii 
sudice a unităţii structurale cristalino-mezozoice a Carpaţilor 
Orientali. Situaţi la obîrşia unor mari riuri carpatice, cum sînt : 
Oltul, Mureşul, Trotuşul, Bicazul, Bistricioara, Munţii Hăghi- 
maş constituie un adevărat nod oro-hidrografic din Carpaţi. 
La est sînt limitați de văile Capra, Bicaz şi Dămuc, la sud se 
termină pe curmătura largă care îi separă de culmea Naşcala- 
tului, la vest se întind pînă în valea superioară a Oltului, cu- 
prinzînd şirul înălțimilor Calului, Pîngăraţi şi Licaş, după care 
se închid către nord incluzind masivele Vitavaș, Hegheș şi 
Chicera. 


În morfologia Munţilor Hăghimaș, elementul cel mai re- 
prezentativ îl constituie relieful calcaro-dolomitic, cu forme 


“specifice, din care nu lipsesc fenomenele carstice. Mortografic, 


relieful acestor munţi se caracterizează prin contraste foarte 

puternice date de asocierea platourilor cu abrupturile, de vîrfu- 
rile conice, ascuţite sau teşite, de culmile simple sau complexe, 
de văile adinci cu frecvente sectoare de chei şi de depresiunile 
intramontane. . Z 

Platourile, care pe suprafeţe întinse au caracter struc- 
tural, sînt bine reprezentate în zona calcaroasă a munţilor 
Fratele, Hăghimașu Negru, Ucigașu, Suhărzel. Pe platouri se 
păstrează forme de relief carstic, cum sînt : lapiezurile, dolinele, 
uvalele, depresiunile carstice complexe. Răspîndirea formelor 
carstice este sporadică sau constituie arii în care se asociază 
mai multe categorii de fenomene. Principalele complexe carstice 
de platou din Munţii Hăghimaş sînt: Săcădat — Piatra Cră- 
pată, Stîna Curmătura, Poiana Albă — Ciofronca. 

Culmile dispuse lateral față de unitatea calcaroasă a Hăghi- 
maşului ocupă suprafețe întinse, alcătuite din roci sedimentare 
sau din şisturi cristaline. În partea de est, principalele linii 
de relief sînt date de cîteva culmi complexe : culmea Dămu- 
cului şi Toşorogului. Din trunchiul principal al culmilor orien- 
tate în general nord—sud se desprind numeroase ramificații 
secundare, separate între ele prin văile afluenților Dămucului 
şi Pîriului Caprei. Profilul longitudinal al culmilor prezintă 
o cădere spre valea Bicazului, principala arteră hidrografică 
care drenează regiunea. Din loc în loc, pe suprafața culmilor 
se păstrează martori de eroziune şi de denudaţie sub forma 
unor vîrfuri ascuţite, cum sînt : Piatra Luciului, Bîtca Neagră, 
Piatra Făgeţelului, Piatra Ghermanului ş.a. 

Culmea Dămucului, păstrată la altitudinea de 1 100— 
1200 m, avînd spinarea netezită şi o lățime care depăşeşte 
uneori 1 km este considerată de mai mulţi cercetători ca re- 
prezentiînd o suprafață de nivelare tipică (V. Mihăilescu, 
1963; A. Nordon, 1931; 1. Siîrcu, 1971 şi alţii). 

În partea de nord şi nord-vest a Munţilor Hăghimaș, 
relieful se prezintă sub forma unor vîriuri conice, înşiruite 
pe cîteva aliniamente care urmăresc direcția intertluviilor prin- 
cipale. Astfel apar vîrfurile de pe cumpăna hidrografică dintre 
bazinele Mureşului superior şi Bicazului, dintre bazinele Bicazu- 
lui şi Bistricioarei, dintre bazinele unor afluenţi ai Bicazului 
de la nord de chei. Cu aspect de măguri, cu vîrful teşit sau ascu- 

Fig. 2. — Cheile Mici ale Bicazului sculptate în calcare 
(foto Comb. poligr. „Casa Scînteii”). 


țit, aceşti munţi sînt alcătuiți fie din conglomerate sau gresii 
cretacice (Bitea Lapoşului, Ciurgăul), fie din calcare şi dolomite 
cu dezvoltare insulară (Licaşul şi Vitavaşul). 

Caracteristice pentru regiunea calcaroasă a Hăghimaşu- 
lui sînt văile în chei, dintre care Cheile Bicazului apar ca un 
fenomen morfohidrografic de o amploare deosebită. La forma- 

rea lor au contribuit procese carstice cu faze de curs subteran, 
captări, prăbuşiri. Pe cei 8 km, cît reprezintă lungimea cheilor 
(din care 4 km pe teritoriul judeţului Neamţ), căderea totală 
a Bicazului este de circa 300 m, profilul rîului înregistrîind mai 
multe rupturi de pantă ; una din aceste rupturi, situată, la con- 
fluenţa cu Lapoşul, este o veritabilă cascadă cu înălțimea de 
80 m. Înălţimea pereţilor calearoşi în sectorul Cheilor Mari 
depăşeşte 200 m. Este interesant că toţi afluenții Bicazului 
care debuşează în această porţiune prezintă şi ei sectoare de 
chei: Bicăjelul (fig. 2), Cupaşul, Lapoşul, Şugăul. 

Depresiunile intramontane din Hăghimaş sînt axate pe 
văile principale, formarea lor fiind favorizată de prezența 
formațiunilor marno-grezoase şi conglomeratice puţin rezis- 
tente la eroziune. Cea mai întinsă depresiune se desfășoară în 
lungul Bicăjelului, fiind divizată prin praguri calcaroase şi 
sectoare de chei în trei compartimente : Trei Fîntîni, Bicăjelu 
de Mijloc şi Bicăjelu de Jos. 

După particularităţile morfologice, în Munţii Hăghimaş 
se pot deosebi următoarele subunități de relief: subunitatea 
munţilor calcaroşi Fratele — Hăghimaşu Mare — Hăghimaşu 
Negru — Ucigaşu ; subunitatea munţilor Suhard — Bardos — 
Surduc, care se suprapun în cea mai mare parte ,,Munţilor 
Bicazului” după I.Sîrcu (1971); subunitatea munţilor insu- 
lari Licaş — Vitavaş — Lapoş — Hegheș; subunitatea Munţi- 
lor Dămucului. Pe teritoriul judeţului Neamţ intră numai sub- 
unităţile estice ale Munţilor Hăghimaș, inclusiv Cheile Mici ale 
Bicazului. 


Masivul Ceahlău constituie o individualitate morfologică 
bine conturată şi clar delimitată față de unităţile de relief 
din jur. Din toate părţile este înconjurat de văi adinci care 
contribuie la sublinierea personalităţii” sale ca masiv izolat. 
Astfel, către est, Masivul Ceahlău este delimitat de valea Bis- 
triţei, inundată în amunte de Cîrnu de către apele lacului 
Izvoru Muntelui, la nord ajunge în valea Bistricioarei, la vest 
se întinde pînă în văile Capra — Pintec, iar la sud este deli- 
mitat de valea Bicazului. 

În cadrul Masivului Ceahlău se deosebesc două subuni- 
tăţi distincte : una centrală înaltă şi alta externă joasă, mult 
mai întinsă decît prima. 

Subunitatea înaltă apare ca o cupolă uriașă, care domină 
cu 600—700 m culmile muntoase din jur. Explicaţia păstrării 
suspendate a părţii centrale a Ceahlăului față de culmile încon- 
jurătoare constă în primul rînd în rezistenţa mare a stivei 
groase de conglomerate din care este alcătuită această zonă. 
Conglomeratele de Ceahlău, dispuse în pachete groase, cu rare 
intercalaţții de plachete de gresii şi stînci calcaroase, au alura 
structurală a unui larg sinclinal. În capătul nordic al platoului 
conglomeratic, piramida vîrfului Toaca se înalță la 1 904 m, 
dominînd întreaga regiune. Baza abrupturilor Ceahlăului co- 
boară pînă la 1 200—1 300 m, altitudine în care se încadrează 
şi plafonul culmilor celor mai înalte din subunitatea externă. 
Din punct de vedere morfografic, subunitatea înaltă a Ceahlău- 
lui se prezintă ca un platou ondulat, flancat de abrupturi 
puternice. a. 

La modelarea platoului înalt, un rol deosebit de important 
l-au avut procesele morfogenetice specifice etajului alpin şi în 
primul rînd fenomenele periglaciare şi nivale. Ca urmare a 
acţiunii acestor fenomene s-au format treptele de altiplanaţie 
de pe viîrfurile Lespezi și Ghedeon, culoarele de avalanşe de pe 
versanţii vîrfului Toaca, grohotișurile de sub Pietrele Detu- 
nate ş.a. - A 

Abrupturile constituie o centură continuă în jurul Ceah- 
lăului, marcînd o puternică denivelare dintre zona înaltă 
şi zona joasă a masivului (fig. 3). Atît la est, cât şi la vest au 
caracter. de cueste uriașe, iar la nord și sud abrupturile sînt 
de contact litologice. În general, fragmentarea abrupturilor este 
cauzată de pătrunderea obiîrşiilor numeroaselor văi pînă la 
buza platoului înalt. Un exemplu de ruptură de profil în abrupt 
se întilnește pe Pîrîul Rupturilor, unde apare cascada Durui- 
toarea (dispusă în două trepte, cu o înălțime totală de 26 m). 
La evoluţia abrupturilor au contribuit; şi procesele crio-nivale 
pleistocene, dînd un microrelief de coloane, stîlpi, turnuri, 
jghiaburi, iar eroziunea torențială recentă și actuală „muşcă? 
cu putere din abrupturi, adîncind şi lărgind rîpele şi jghiaburile. 


https://biblioteca-digitala.ro 





Fig. 3. — Abruptul estic al Ceahlăului la obirşia văii lzvoru Muntelui 
(foto Comb. poligr. „,Casa Scinteii”). 


Baza abrupturilor este îmbrăcată în conuri şi pînze de groho- 
tişuri vechi, în mare parte fixate şi acoperite de pădure. 

Subunitatea joasă de la exteriorul Masivului Ceahlău 
este un ansamblu de culmi orientate radiar faţă de cupola 
centrală înaltă. Altitudinea culmilor descrește progresiv spre 
văile adinci care înconjoară masivul. Deasupra lacului Izvoru 
Muntelui culmile se termină prin „,bitei” cu altitudinea de 
800 —1000 m (vîrful Bofului 942 m, vîrful Ciucanului 820 m, 
Bitca Baicului 700 m, vîrful Horștii 1 062 m). Între culmile 
din partea de est se intercalează văi adinci cum sînt: Schitu, 
Răpeiuniţa, Izvoru Alb, Secu, Izvoru Muntelui. 

Spre sud şi vest desfăşurarea culmilor joase este mai com- 
plicată, datorită secţionării lor de văi cu orientare diferită, 
Sub abruptul vestic al Ceahlăului se schițează un uluc depresio- 
nar suspendat, orientat nord —sud și închis spre vest de creasta 

zimţată a Pietrei Sure ; de aici își trag izvoarele cele două pîraie 
cu văi pitoreşti: Bistra Mare şi Bistra Mică. Nivelul general 
al culmilor este depăşit din loc în loc de vîrfuri mai înalte, 
martori de rezistenţă litologică, cum sînt: Viriul Secuesc 
1245 m, Vîrful Verde 1 339 m, Biîtca Savului 1 246 m. 


Munţii Tarcăului ocupă o suprafață importantă din teri- 
toriul județului Neamţ, dispunîndu-se la sud de sectoarele 
transversale ale văilor Bistriţa şi Bicaz. Partea sudică a acestei 
unităţi muntoase, începînd de la vîrful cel mai înalt, Grinduș 
1 664 m, se găseşte pe teritoriul judeţului Bacău. 

La vest, Munţii Tarcăului se învecinează cu Masivul 
Hăghimaş, în lungul văii Dămucului, iar la est se întind pînă 
la marginea zonei munţoase, dominînd cu 200—300 m depre- 
siunile subcarpatice Tazlău și Cracău — Bistriţa. În totalita- 
tea, ei, această masă muntoasă este alcătuită din formaţiuni de 
fliş datînd din cretacic și pînă în oligocen. Pînzele de şariaj 
specifice structurii munţilor flişului se succed, în ordinea ve- 
chimii lor, pe întreaga întindere a unităţii morfologice a Tar- 
căului de la vest către est. Cea mai reprezentativă unitate 
structurală majoră din regiune este dată de „,pînza de Tar- 
cău””, pe care se păstrează şi înălțimile cele mai mari. Profilul 
general al regiunii, urmărit de la vest la est, are o desfăşurare 
pronunțat asimetrică : spinarea orografică principală este situată, 
la vest de riul Tarcău, deci aproape de marginea occidentală 
a regiunii. La est de bazinul hidrografic al Tarcăului, altitudi- 
nea reliefului descreşte treptat, oferind imaginea unei fațade 
orientale care se înclină vizibil din dreptul liniei de înălțimi 
Geamăna — Pintenu — Murgoci spre frontul de contact dintre 
Carpaţi şi Subearpaţi. 

De la vest la est, munţii care fac parte din bazinul hidro- 
grafic al Tarcăului se încadrează în următoarele fiîşii morfolito- 
logice şi morfostructurale distincte : - 

a) Subunitatea culmilor şi vîrfurilor cu altitudine mică 
şi mijlocie formate din gresii, marne şi marnocaleare, aparţi- 
nînd „stratelor de Sinaia” și orizontului grezos al „stratelor 
de Bistra”. Culmea care constituie cumpăna de ape din partea 
de vest a bazinului Tarcăului, respectiv Muntele Lung, precum 

şi culmile separate între ele prin văile afluente de pe dreapta 
Dămucului aparţin acestei subunități. Pe spinarea culmii care 
poartă numele sugestiv de Muntele Lung se păstrează cîteva 
cocoaşe mai înalte formate din gresii calcaroase : vîrful Poiana 
de Piatră 1555 m, vîrful Crăcăuaş 1441 m, vîrful Cipchieș 
1 356 m. Către est, Muntele Lung prezintă o denivelare de 200— 
250 m, pe o linie” de contact structural şi petrografice marcată 
printr- un versant abrupt, cu grohotişuri fixate la bază. 

b) A doua subunitate, situată la est de Muntele Lung, 
o formează un uluc depresionar cu o lungime de peste 30 km 
şi o lăţime de 3—5 km, care se desfășoară din valea Bicazului 
pînă în valea Trotușului. Acest uluc morfologic, separat de 
praguri joase în cîteva compartimente depresionare mai mici, 
cum sînt Aţa, Brateș, Bolovăniş, a fost sculptat în depozite 
fin-detritice, puţin rezistente la eroziune. Vatra depresiunilor, 
acoperită cu păşuni şi fineţe, se menține la 800—900 m, adă- 
postind mici aşezări permanente sau temporare. 

c) Mai la est, pe o lățime de 12 km, se desfășoară a 
treia subunitate, deosebit; de reprezentativă pentru întreaga 
regiune a Munţilor Tarcăului. Aici se întîlnesc formațiunile 
cunoscute sub numele de „gresia, de Tarcău”, strate de Plopu”, 
„gresia de Fusaru” (1. Băncilă, 1958). Caracteristica întregii 
zone este dată de faciesul predominant grezos, care şi-a înscris 
duritatea în liniile zvelte ale reliefului. Culmile monolitice cu 
profil zimţat, cu spinarea îngustă și cu vîrfuri ascuţite, la care 
de adaugă versanţii puternic înclinați, sînt cîteva din trăsătu- 
rile de bază ale reliefului. Văile sînt; adinci și înguste, cu frec- 
vente strangulări, caracteristice sectoarelor de vale în chei. 
Astfel apar sectoarele mijlocii şi inferioare ale văilor Tărcuţa, 
Bolovăniş, Brateș, Aţa de pe stinga Tarcăului sau Murgoci, 
Cichiva, Răchitiș de pe dreapta colectorului hidrografic principal. 

Anumite elemente structurale se impun pregnant în 
reliciul regiunii. Astfel, culmea principală cea mai înaltă, des- 
făşurată între vîrful Măgura (1 491 m) din partea de nord şi 
vîriul Grinduș (1 664 m) din partea de sud, urmărește spina- 
rea unui anticlinal major, format din „gresie de Tarcău”. 

În mod frecvent, în relieful acestei subunități se observă 
cueste şi sectoare de creastă de tip ,„hogh-back”. Este interesant 

faptul că principalii afluenţi de pe stînga Tarcăului, cum sînt 
Aţa, Brateș, Bolovăniș, au străpuns culmea anticlinală Mă- 
gura — Grinduș, care constituie axa orografică a regiunii, împin- 
cînd limita bazinului mult spre spus, pînă la culmea Muntele 
Lung. Această stare de lucruri se poate explica numai prin 
vechimea şi marea forță de eroziune a afluenților de pe această. 
parte a Tarcăului. Aşadar, antecedenţa văilor stă la baza acestei 
anomalii morfohidrografice : cumpăna hidrografică se supra- 
pune spinării unei culmi mai joase decît creasta pe care se află 
cele mai mari înălțimi. 

Afluenții de pe dreapta Tarcăului sînt mai scurţi şi n-au 
reușit să depăşească linia celor mai mari înălțimi înşiruite în 
lungul culmii: Hărman 1225 m, Murgoci 1293 m, Geamăna 
1351 m. 

Valea Tarcăului are o orientare generală paralelă cu struc- 
tura; axul văii țaie însă principalele cute sinclinale şi anticlinale 
sub unghiuri ascuţite. În funcţie de duritatea rocilor pe care 
le străbate, valea Tarcăului prezintă sectoare înguste, alter- 
nînd cu sectoare de vale mai largă. În lungul Tarcăului se 
întîlneşte. o succesiune de 6 terase cu dezvoltare fragmentară, 
situate la 5—7 m, 8—12 m, 15—20 m, 25—30 m, 30—40 m 
şi 60—70 m. Unele trepte de terasă cunoscute în lungul Tarcău- 
lui se întîlnesc şi pe afluenții principali (1. Bojoi, V. Sur- 
deanu, 1970). 

Partea situată la est de bazinul rîului Tarcău se schimbă 
radical din punct de vedere al aspectului general al reliefului. 
Altitudinea, descreşte de la vest spre est şi de la sud spre nord, 
conform cu principalele direcţii de drenaj hidrografic. Astfel, 
Obcina Vaduri are altitudinea maximă de 962 m, vîrful Bah- 
rin 890 m, Cernegura 852 m, Vîrful Ars 891 m, Sîrghina 879 m. 

Versanții văilor din această parte sînt degradaţi frecvent 
de fenomene de alunecare. Pe Valea Doamnei, o alunecare 
de mari proporţii declanșată în anul 1950 a. provocat; bararea. 
piriului și formarea unui lac de vale care a fost scurs însă după 
numai cîţiva ani de existență. Alunecări active se întîlnesc, 


„de asemenea, pe pula Cana Secu-Vaduri, Agîrcia, Nechitu, 


Tazlău: 

Munţii Stinişoarei constituie o altă unitate de relief bine 
individualizată în cadrul regiunii muntoase a judeţului Neamţ. 
La vest şi sud se sprijină pe valea Bistriţei, cu lacurile Izvoru 
Muntelui, Pîngăraţi, Vaduri şi Bitea Doamnei, la est domină 
Subcarpaţii, iar la nord se întind pînă în valea Moldovei (1. 
Ichim, 1973)!. La vest şi sud, valea puternic evoluată a 
Bistriţei, adîncită cu 300—400 m în nivelul culmilor imediate, 
reprezintă o limită deosebit de clară care desparte Munţii 
Stînișoarei de munţii cristalini ai Budacului, de Masivul Ceah- 
lău, precum şi de Munţii Tarcăului. La est, planul de contact 
cu Subcarpaţii este marcat printr-o denivelare morfotectonică 
de 200—300 m, care înscrie în relief fruntea de încălcare a 
flişului marginal peste miocenul subearpaâtic. Punctul de maximă 
altitudine, respectiv virful Bivolu (1 529 m), se găsește chiar 
în zona limitei dintre judeţele Neamţ şi Suceava. 

La alcătuirea Munţilor Stînişoarei participă complexe 
petrografice formate din roci foarte variate ca rezistență la 
eroziune : marne, argile, şisturi, gresii, conglomerate. Modul 
de asociere a acestor roci conferă regiunii o morfolitologie variată, 
în care predomină tipul de forme greoaie şi cn altitudini mici. 
Cele cîteva măguri care se ridică deasupra nivelului general al 
culmilor sînt martori de rezistență, păstraţi pe conglomerate 
sau „gresie de Kliwa””. Astfel se păstrează vîrful Bivolu (1 529m), 
Biîtca Comorii (1 517 m), Razemul (1 440 m). Peticile de con- 
glomerate. cretacice din Stînişoara, ca şi conglomeratele de 
Ceahlău dau înălțimile cele mai mari. 

Văile care străbat Munţii Stînișoarei sînt în general trans- 
versale față de principalele structuri. Numai în partea superi- 
oară a unor bazine hidrografice există adaptări locale la struc- 
tură, văile avînd orientare longitudinală. 

Culmea principală a Stînișoarei nu este, în nici un sector, 
străpunsă pe toată lățimea ei de văi transversale. Afluenții 
Moldovei şi Bistriţei extracarpatice o atacă dinspre est, pătrun- 
zînd adînc în inima acestei mase muntoase, în timp ce afluenții 
de pe stînga Bistriţei montane sînt mai scurţi, oprindu-se cu 





1 1. Ichim, Munţii flişului dintre valea Moldovei şi valea Bistriţei. Studiu 
geomorfologic (teză de doctorat), manuscris, 1973. 

obîrşia mai aproape de baza lor locală de eroziune. Aceasta 
este cauza principală pentru care profilul transversal de an- 
samblu al unităţii Munţilor Stinişoarei este asimetric, avînd 
clina vestică mai scurtă şi mai înclinată, iar clina estică 
prelungă. 

În lungul văilor principale care drenează regiunea s-au 
dezvoltat mici bazine depresionare, a căror formare a fost 
favorizată de faciesurile petrografice mai puţin rezistente : 
Ostra, Pipirig, Găineşti ş.a. Eroziunea diferențială a dus atât 
la lărgirea pronunțată a văilor, cît și la adîncirea unor şei 
laterale care se aliniază de la nord la sud, formînd adevărate 
culoare morfologice. O asemenea axă cu relief mai deprimat 
începe din nord, din bazinul Ostrei, trece în bazinul superior 
al Nemţişorului pînă la Pipirig şi continuă spre sud prin bazi- 
nul superior al Cracăului, după care iese în valea transversală, 
a Bistriţei, urmărind traseul văii Pîngăraţi (V. Mihăilescu, 
1963). 

Văile din cuprinsul Munţilor Stînişoarei au de obicei ver- 
sanţii asimetrici atît ca înălțime, cât şi ca înclinare (I. Ilehim, 
1971). Cauza asimetriei văilor este de natură structurală şi eli- 
matică ; unele sectoare de versant au o expoziţie favorabilă 
evoluţiei mâi rapide decît altele. 

Alternanţele de roci, cu o participare însemnată a mar- 
nelor şi argilelor, au favorizat formarea unor mantale delu- 
viale groase, pe seama cărora în timpul pleistocenului şi holo- 
cenului au avut loc intense procese de mişcare în masă. Între 
acestea, solifluxiunile ca manifestări periglaciare pleistocene 
şi alunecările din holocen au avut un rol deosebit în modelarea 
versanților. Adîncirea ritmică a văilor din timpul cuaternaru- 
lui s-a materializat în formarea mai multor trepte de terasă, 
care acoperă fundul văilor pînă în partea superioară a bazine- 
lor hidrografice. Podul teraselor şi albiile majore actuale sînt 
acoperițe din loc în loc de glacisuri proluviale, care dovedese 
o activitate intensă de eroziune şi transport torențial pe ver- 
sanţi. Trecerea de la terasele cele mai înalte spre partea supe- 
rioară a culmilor se face prin intermediul unor umeri nivelaţi 
și a glacisurilor suspendate pe versanţi. 

Văile principale din regiunea montană a judeţului Neamţ 
care constituie limite morfologice între unităţile de relict amin- 
tite sînt Bistrita şi Bicazul. Bistriţa şi-a săpat o vale veche 
şi adîncă,. intracarpatică, menţinîndu-şi actualul traseu încă 
din sarmatian (1. Donisă, 1968). În partea muntoasă a 
judeţului, Bistriţa cunoaşte două sectoare principale în raport 
cu structura geologică: un sector cu orientare diagonală, de la 
Borea la Tarcău, şi un sector transversal, între Tarcău şi Piatra 
Neamţ. În raport cu alcătuirea geologică, valea Bistriţei apare 
ca o succesiune de bazine depresionare intramontane la stră- 
pungerea formațiunilor moi şi de sectoare de vale îngustă la 
străpungerea depozitelor mai rezistente. De la Borcea şi pînă 
la Secu, Bistriţa şi-a săpat o vale care se lărgeşte treptat pe 
măsură ce se îndepărtează de zona cristalină şi pătrunde mai 
mult în masa depozitelor de fliş. Citeva zone de îngustare 
uşoară se înregistrează în amunte de Mădei, după confluența 
cu pîriul Fărcaşa, apoi la Roşeni. În zona de confluență a 
Bistricioarei cu pîraiele Schitu, Răpeiuniţa și Pîriul Mare, 
valea Bistriţei formează un mic bazin depresionar, cu terase 
întinse, desfăşurate numai pe partea dreaptă. În schimb, ver- 
santul stîng este puternic înclinat şi lipsit de terase, deoarece 
Bistriţa a fost împinsă cu putere spre est de către afluenții 
viguroşi care coboară din Ceahlău. 


În avale de confluenţa cu piriul Hangu, lățimea văii 
atinge 3 km, păstrindu-şi aspectul depresionar pînă la cotul şi 
gituitura accentuată din avale de confluența cu piîriul Secu. 
Defileul sau „strîmtoarea”” Secu—Potoci reduce lăţimea văii 
la numai cîteva sute de metri pînă la Poiana Cîrnului, unde 
valea se lărgește din nou. Giîtuitura cea mai puternică se întîl- 
nește la Cîrnu, unde s-a construit barajul lacului de acumulare 
Izvoru Muntelui, între pintenii de gresie de Tarcău, Horştea 
şi Gicovanu. În jos de baraj, Bistriţa şi-a sculptat o vale cu 
versanţi puternic înclinați, dezvoltați pe formațiunile rezistente 
ale flișului median. Între Tarcău și Straja, valea capătă din 
nou caracter de defileu, odată cu schimbarea orientării de pe 
direcția NNV—SSE pe direcția V—E. După defileul de la 
Straja, valea Bistriţei se lărgeşte foarte mult, atingînd o lăţime 

medie de 2 km pînă în dreptul oraşului Piatra Neamţ, de unde 
iese în afara zonei carpatice. 

„ Adîneimea, văii faţă de nivelul culmilor imediate descrește 
de la 400—500 m în amunte la 200—300 m în dreptul ulţime- 
lor culmi din flișul marginal. 

În lungul Bistriţei din regiunea montană a judeţului 
se păstrează un număr de 14 trepte de terasă cu dezvoltare 
fragmentară : 5—7 m, 8—12 m, 15—20 m, 33—40 m, 45—55m, 
65—70 m, 80—90 m, 100—110 m, 125—130 m, 140—150 m, 
165—180 m, 200—210 m, 240—250 m şi 260—275 m (|. Do- 
nisă, 1968). De remarcat că dezvoltarea cea mai importantă 
a teraselor se întilnește în sectoarele de vale largă. Virsta tera- 
selor Bistriţei este cuprinsă în intervalul dintre pliocen şi 
holocen. 

Versanții sînt afectaţi de frecvente fenomene de alune- 
care şi surpare, mai ales în zonele despădurite și cu mantale 
deluviale groase. La intensificarea alunecărilor au contribuit 
şi cauze antropice, care au determinat stricarea echilibrului 
depozitelor deluviale pe unii versanți. 

Relieful lacustru, deşi de dată recentă, fiind legat de 
lacurile de acumulare ale hidrocentralelor din sistemul Bistriţei, 
apărute după anul 1960, se află în plină evoluţie. Astfel, 
țărmurile lacului Izvoru Muntelui au deja schițate faleze de 
abraziune, la Chiriţeni, Brădiţel, Buhalniţa, iar în zonele de 
debușare a afluenților în lac se acumulează importante cantităţi 
de sedimente. d 

Valea Bicazului are o direcţie transversală în raport cu 
principalele structuri geologice ale Carpaţilor Orientali. Este 
interesant faptul că direcţia transversală a Bicazului se înscrie 
în continuarea sectorului transversal al Bistriţei dintre Tarcău 
şi Piatra Neamţ. Ca şi Bistriţa, Bicazul şi-a seulptat valea 
formînd o succesiune de bazine largi şi sectoare de defileu. 
După ieşirea din Cheile Mici, sculptate în calcare, valea Bica- 
zului se lărgeşte în formațiunile flişului cretacic, căpătînd 
aspectul unui bazin intramontan, care se menţine pe o distanță 
de 15 km. Numai în amunte de pîrîul Neagra, bazinul schiţează 


o uşoară îngustare, pentru ca în avale să se lărgească şi mai 


mult, valea ajungînd la o lăţime de aproape 1 km. Odată cu 

intrarea în formațiunile mai rezistente ale „„gresiei de Tarcău” 
aspectul văii se schimbă brusc, versanții puternic înclinați se 
apropie mult unul de celălalt, rîul cade în cascadă, formînd 
aşanumitul defileu al Hamzoaiei. Valea mai înregistrează o 
mică lărgire numai la confluenţa cu Bistriţa, unde se află 
aşezat oraşul Bicaz. 

Deși cu o lungime de numai 40 km, valea transversală a 
Bicazului este foarte veche şi ca dovadă sînt terasele înalte şi 
umerii de eroziune care se etajează pînă la peste 200 m |alti- 
tudine faţă de rîul actual. În lungul Bicazului se întîlnesc 
următoarele nivele de terasă, dezvoltate fragmentar : 5—8 m, 
8—10 m, 15—20 m, 30—40 m, 40—45 m, 75—85 m şi 110—120 m 
(|. Bojoi, 1970 a). 

Versanții văii Bicazului sînt supuşi unor procese de 
modelare actuală, în rîndul cărora amintim mai întîi alune- 
cările de teren şi eroziunea torențială. O alunecare de amploa- 
re s-a declanşat în toamna anului 1972 pe versantul drept, 
la confluenţa cu valea Ticoşului, provocînd mari pagube 
satului Ticoş-Floarea. 


Subcarpaţii 


La est de regiunea montană se desfăşoară o unitate 
morfostructurală cutată larg, cu relief de dealuri și depre- 
siuni, alcătuind unitatea subcarpatică a judeţului Neamţ. 
Începînd de la nord, din dreptul văii Rîşca, Subcarpaţii 
ocupă o fişie continuă, care se lățeşte progresiv spre sud, 
atingînd 15 km lărgime pe latitudinea localităţii Roznov. 

Dacă marginea internă a Subcarpaților apare foarte 
clar în relief (urmărind baza abruptului mortotectonie al 
munților flișului extern), marginea estică nu se înfăţişează 
peste tot la fel de clar. Din punct de vedere structural, 
limita externă este dată de linia cu semnificaţie tectonică 
denumită în literatura geologică falia pericarpatică (1. 
Băncilă, 1958). După criteriul morfologic, limita ex- 
ternă a Subcarpaților este dată de masive deluroase care 

domină atît depresiunile din partea de vest, cît şi rama, 
Podișului Moldovenesc din partea de est. Astfel, de la nord 
la sud, cu rol de limită externă a Subcarpaților nemţeni, 
apar dealurile Pleşu, Boiştea, Corni, Şerbeşti,. Mărgineni, 
Bîrjoveni. 

Formațiunile care intră în alcătuirea Subcarpaților 
s-au acumulat în depresiunile geosinelinale precarpatice, 
care în miocen au trecut prin faze de lacuri cu apă dulce, 
cu apă salmastră sau lagune cu apă sărată. Aceste stadii de 
evoluţie paleogeografică a geosinclinalului pericarpatic se 
reflectă în particularităţile depozitelor miocene din diferite 
sectoare ale Subcarpaților. Astfel, există depozite de mare 
adîncă şi sedimentare liniştită, cum sînt marnele şi argilele 
helveţiene, depozite de sedimentare rapidă, cum sînt conglo- 
meratele burdigaliene, depozite lagunare cu acumulări de 
săruri (de natriu şi de potasiu) de vîrstă tortoniană ş.a. 

Depozitele care alcătuiesc Subcarpaţii au fost cutate 
în faze diferite : în timpul mișcărilor stirice de la sfîrșitul 
tortonianului, în timpul mişcărilor moldave (sarmaţian) şi 
în faza de cutări valahice de la sfîrșitul pliocenului.Intensi- 
tatea mişcărilor de cutare este însă mult mai slabă în zona 
subcarpatică decît în Carpaţi. 

Regiunea subcarpatică cuprinde următoarele subuni- 
tăţi de relief: Depresiunea Neamţ, Depresiunea Cracău — 
Bistriţa şi o mică parte din Depresiunea Tazlăului. 


Depresiunea Neamţ este clar delimitată la vest şi 
nord prin înălțimi proeminente, în timp ce spre sud şi est 
prezintă deschideri către valea Cracăului şi valea Moldovei. 
În partea de sud, deschiderea spre Depresiunea Cracăului se 
face printr-o curmătură largă, terminată cu un prag de joasă 
altitudine (538 m), peste care trece şoseaua de la Bălţăteșşti 
la Crăcăuani. ă 

Spre est, depresiunea este deschisă către culoarul văii 
Moldova prin două porţi formate de văile Ozana (între dea- 
lurile Pleşu și Boiştea) și Topolița (între dealurile Boiștea 


„şi Corni). În partea de vest, cele mai înalte dealuri subcar- 


patice, cum este, de exemplu, Dealul Mare — Văratic, se 

ridică la nivelul celor mai joase culmi muntoase, complicînd 
întrucîtva contactul dintre rama depresiunii şi clina estică 
a Munţilor Stinişoarei. Vatra depresiunii este însă clar 
delimitată din toate părţile, fapt pentru care este considerată 
ca una dintre cele mai reprezentative depresiuni subcarpatice 
din ţara noastră (M. David, 1931). 

În partea de nord, Culmea Pleșu, cu altitudinea maximă 
de 915 m, prezintă asemănări cu o culme muntoasă de joasă 
altitudine. Versantul dinspre Ozana, priporos şi fragmentat 
de numeroase văi torențiale, contrastează puternic cu şesul 
terasat pe care se află aşezat oraşul Tirgu-Neamţ. La partea 
superioară a acestui versant a fost ridicată Cetatea Neamţ, 
fortăreață ușor de apărat tocmai datorită reliefului accidentat. 
Culmea Pleșu, care formează rama nordică a depresiunii, 
este un anticlinal cu spinarea alcătuită din conglomerate 
burdigaliene. La marginea nord-estică a acestui antielinal 
apar formațiunile miocene de tip lagunar, din care se ivesc 
la suprafaţă izvoare sărate cu calităţi terapeutice, cum sînt 
cele de la Oglinzi. 

Atît spinarea dealurilor din interiorul depresiunii sau 
din partea de est a acesteia, cît şi fundul văilor principale 
sînt căptuşite cu pietrișuri bine rulate. 

Relieful din vatra depresiunii apare ca o cîmpie coli- 
nară la nivelul interfluviilor şi sub forma unor trepte de 
terasă larg desfășurate în lungul văilor. Sînt cunoscute 4 
terase, cu următoarele altitudini : 8—10 m, 25 m, 40—60 m, 
100 m (|. Sîrcu, 1971; V. Tufescu, 1966).Spinarea 
dealurilor care se menţin la altitudinea absolută de 550 m 
este considerată de I. Sîrcu (1971) ca o suprafaţă de 
eroziune locală, dezvoltată în cuaternar, sincronă cu terasele 
cele mai înâlte. 

Albia majoră actuală a celor două rîuri principale, 
Ozana şi Topolița, este puternic prunduită datorită frecven- 
telor viituri. 


Depresiunea Cracău — Bistriţa se dezvoltă pe un spaţiu 
mult mai întins decît depresiunea precedentă. În partea de 
vest, pe cei aproape 50 km cît se desfăşoară depresiunea, 

limita este deosebit de clară, ea suprapunîndu-se abruptului 
estice al munţilor Stiînişoarei și Tarcăului. Denivelarea dintre 
culmile estice ale flişului şi vatra depresiunii este în mod 
constant de 300—400 m. Numai la ieşirea rîurilor carpatice 
în depresiune contactul este împins sub forma unor mici 
„golturi” spre spaţiul montan. Contactul morfologie între 
Subcearpaţi şi munţii. flişului curaapunle, în general, unui 
contact structural. 

La est, Depresiunea Cracău — — Bistriţa este delimitată 
printr-o culme deluroasă, întreruptă din loc în loc de şei 
largi. Din Dealul Corni (603 m) culmea estică trece prin 
Holmul Mare (520 m), Stînca Şerbeşti (512 m), continuă 
peste curmătura Girovului, Dealul Mărgineni (502 m), 
curmătura Bîrjoveni şi Dealul Runcului (515 m). Caracterul 
de culme subcarpatică a acestui șir de dealuri nu este evi- 
denţiat; peste tot de alura structurală a depozitelor ; în zona 
dealului Stînca Șerbești, unde stratele sarmaţianului mediu 
sînt redresate pînă la verticală, limita estică a depresiunii are 
caracter structural neîndoielnic. La sud, trecerea spre Depre- 
siunea Tazlăului se face prin intermediul unei culmi joase, 
care formează cumpăna de ape dintre Tazlău şi afluenții de 
pe dreapta Bistriţei; altitudinea acestei culmi se menţine 
între 450 şi 500 m, dar privită din lunca Bistriţei ea pare 
mai proeminentă. 

Astfel delimitată, Depresiunea Cracău — Bistriţa are 
aspectul unei unităţi relativ uniforme, cu fragmentare slabă, 
relieful înregistrînd o cădere progresivă de la nord către sud, 
în sensul de curgere a principalelor rîuri care o drenează: Cra.. 
căul şi Bistriţa. După unele particularităţi locale ale reliefului, 
Depresiunea Cracău — Bistriţa se subdivide în două compar- 
timente : unul nordic, care se întinde pînă în dreptul Pietri- 
cicăi Neamţului, şi altul sudic, situat în lungul văii Bistriţei. 

În cadrul Depresiunii Cracăului, Dealul Balaurului, situat 
între bazinele Almașului şi Cuejdiului, apare ca un masiv izolat, 
dominînd autoritar relieful din jur. 


Un fenomen curios din această zonă îl reprezintă: valea 


„inferioară a Cuejdiului ; rîul, după ce iese din munte şi curge 


cîţiva km prin depresiunea subcarpatică, în loc să-şi continue 

drumul spre sud, face un cot spre vest şi intră din nou între 
munți, formînd defileul de la Piatra Neamţ. Fenomenul a fost 
explicat fie prin epigenie (1. Siîrcu, 1971), fie printr-o dublă 
captare hidrografică (M. David, 1931; I. Donisă, 
1968). În urma unor cercetări recente s-a demonstrat că şaua 
dintre Muntele Pietricica şi Dealul Vulpea este opera Bistriţei 
pînă la nivelul terasei de 40—50 m, altitudine relativă. Cuejdiul 
a fost dirijat pe actualul traseu numai după desfiinţarea bra- 
ţului Bistriţei, care curgea printre Cozla şi Pietricica. Defileul 
de la Piatra Neamţ își datorează formarea nu caftării Cuejdiului, 
ci unui fenomen de despletire a Bistriţei la ieşirea din munte 
(LI. Bojoi, 1973). 

Compartimentul sudic sau Depresiunea Roznovului este 
aproape în întregime domeniul activităţii fluviatile a Bistriţei 
şi Cracăului inferior. Astfel, în lungul Bistriţei se întîlnesc 
următoarele trepte morfologice: 0,5—1 m, 1—2 m, 2—4m, 
5—1 m, 15—5 m, 35—40 m, 50—55 m, 120—130 m; dintre 
acestea, desfăşurarea cea mai largă o au terasa de 15—5 m 
(3 km lăţime), lunca şi terasa de 35—40m. | 

Pe teritoriul judeţului Neamţ intră şi o mică porţiune din 
capătul nordic al Depresiunii subearpatice a Tazlăului. Aici, 
relieful este reprezentat prin dealuri şi coline, fragmentate de 
afluenții din cursul superior al Tazlăului Mare. Altitudinea 
dealurilor se menţine la 500—550 m, scăzînd însă atît spre firul 
văii Tazlăului, cât şi de la nord la sud. De remarcat că versanţii 
sînt puternic degradaţi de procese geomorfologice de modelare 
actuală și în special de alunecări de teren. 


Podișul Moldovenesc 


În partea de est a judeţului se desfăşoară cea de a treia, 
unitate mare de relief, şi anume Podișul Moldovenesc. Dacă 
judeţele vecine, Iaşi şi Vaslui, sînt situate în întregime în podiş, 
teritoriul judeţului Neamţ se suprapune cu circa 1/5 din supra- 
faţa sa peste această unitate de relief. 

Caracterul tipice de podiș, cu suprafeţe structurale și 
cueste, nu se întilneşte decît la est de Siret, unde judeţul 
Neamţ ocupă o mică porţiune din bazinul superior al Bîrladului. 

La vest de rîurile Siret și Moldova, Podișul Moldovenesc 
nu mai apare cu aspectele sale morfologice caracteristice decît 
pe porţiuni foarte restrînse. 

Din punct de vedere geologic, teritoriul situat în podiș 
aparţine  sarmaţianului mediu  (bessarabianului), alcătuit 
din marne, argile, nisipuri și orizonturi de calcare şi gresii, 
uneori foarte fosilifere. Numai partea superioară a unor dealuri 
situate la sud-est de confluența Moldova — Siret prezintă în 
alcătuirea lor şi sarmaţian superior (kersonian), cu depozite 
argilo-nisipoase. 

Ca subunități principale de relief din cadrul podișului 
menţionăm : dealurile de pe stinga Siretului (Podișul Biîrla- 
dului), dealurile piemontane pericarpatice, culoarul văilor 
Moldova — Siret. 


Subunitatea deluroasă de pe stinga Siretului se detaşează 
clar printr-un abrupt vestic, care marchează o denivelare de 
peste 200 m faţă de lunca acestui rîu. Spinarea dealurilor celor 
mai înalte atinge frecvent 450 m, în timp ce lunca Siretului,în 
avale de Roman, are altitudinea absolută de 180 m. Abruptul 
de contact, o cuestă tipică, este întrerupt din loc în loc de văile 
scurte sculptate de afluenții de pe stînga Siretului. 

Înclinarea de la NV spre SE a stratelor a favorizat for- 
marea reliefului de cuestă, bine reprezentat pe stînga Siretului 
în avale de Sagna şi în cuprinsul bazinului superior al Biîrla- 
dului. Spinarea dealurilor constituie în unele cazuri suprafeţe 
structurale pe suport de calcare şi gresii sarmaţiene dure. 


Dealurile piemoiitane pericarpatice formează o subuni- 
tate desfășurată la est de depresiunile subcarpatice Neamţ, şi 
Cracău — Bistriţa. Limita nord-vestică trece pe linia dealurilor 
Oglinzi, Boiștea, 'Țolicea, Corni, Șerbești, Mărgineni, Birjoveni, 
Runcu. La est, subunitatea respectivă se întinde pînă la văile 
terasate ale Moldovei şi Siretului. Depozitele piemontane, de 

vîrstă  sarmato-pliocenă, după C. Martiniuce (1955), 
formau o cuvertură foarte groasă, avînd ca suport atît miocenul 
subcarpatice, cât şi sarmaţianul de platformă. Suprafaţa acestui 
întins piemont prezenta o înclinare constantă de la marginea 
munţilor spre exterior, în conformitate cu direcţiile principale 
de transport din regiunea montană. 

În pliocen şi mai ales în cuaternar, piemontul a fost 
puternic fragmentat prin eroziune, fiind sculptate depresiunile 
subcarpatice care s-au adincit în depozite miocene. La est de 
ulucul subcarpatice, cuvertura piemontană a fost mereu sub- 
țiată prin eroziune şi denudaţie pe direcţiile de drenaj hidro- 
grafic, văile depăşind baza pietrişurilor şi continuînd să se 
adîncească în depozitele sarmaţianului mediu. Aşadar, eroziunea 
pliocen-cuaternară a determinat fragmentarea puternică a 
vechii suprafeţe piemontane, din care se mai păstrează doar 
unele resturi pe spinarea dealurilor şi colinelor de la est de 
Subcarpaţi. Astfel, masivele deluroase Boiştea, Corni, Șerbești, 
Mărgineni sînt alcătuite la partea superioară din pietrişuri 
alternînd cu marne şi nisipuri cu structură deltaică (C. Mar- 
tiniuc, 1955). 

Văile actuale sculptate de afluenții Moldovei şi Siretului 
s-au adincit mai întîi în formațiunile piemontane, după care 
şi-au continuat evoluţia în stiva de depozite nisipo-argiloase 
ale sarmaţianului. În aceste condiţii, partea superioară a cul- 
milor mai păstrează, insular, aspectul de relief piemontan, iar 
umerii de eroziune şi văile au particulirităţi integrate reliefului 
de podiș. Astfel, văile subsecvente, cum sînt : Topolița, în cursul 
mijlociu, valea Albă, în dreptul localității Tupilați, valea, 
Neagră, în avale de Bahna, au profil transversal cu asimetrie 


accentuată, versanţii de tip cuestă dezvoltindu-se pe partea 
dreaptă. 


2 C. Martiniuc, Raionarea geomorfologică a părţii de nord—vest a 
Podișului Moldovenesc (Piemontul pericarpatic Suceava — Bistriţa şi Podişul 
Sucevei), manuscris, 1955. 

__ Culoarul Moldova—Siret reprezintă partea cea mai 
joasă a judeţului, ocupînd valea inferioară a Moldovei de la 
Şoimăreşti pînă la Roman şi un sector din valea mijlocie a 
Siretului, cuprins între Doljeşti şi Spiridonești. Relieful încli- 
nă constant de la nord la sud, diferenţa de nivel dintre lunca 
Moldovei la Şoimăreşti şi lunca Siretului la Spiridoneşti fiind 
de circa 100 m. 

Formele de relief cele mai caracteristice pentru culoarul 
Moldova — Siret sînt terasele. Pînă la Tupilați, terasele 
Moldovei se desfăşoară mai mult pe dreapta rîului, iar de la 
Miroslăvești (judeţul Iaşi) le întîlnim larg desfăşurate mai întîi 
pe stînga, apoi pe ambele părţi ale rîului. În lungul Siretului, 
terasele apar dezvoltate sub forma unor cîmpuri largi pe partea 
dreaptă. Principalele terase din lungul Moldovei au următoarele 
altitudini relative : 5—7 m, 12—15 m, 20 m, 35 m, 50—60m, 
100 m, 110—120 m, 160—170 m. În lungul Siretului se cunosc 
următoarele terase: 5—7 m, 15—20 m, 35—40 m, 50—60 m, 
100 m, 130—140 m, 160—170 m, 200—210 m. De remarcat 
că terasele Siretului şi Moldovei, deşi au aceleași altitudini 
relative, nu sînt sincrone (V. Băcăoanu şi C. Marti- 
niuc, 1970). Virsta teraselor celor două rîuri este cuprinsă 
între pliocen şi holocen. 

Luncile Moldovei şi Siretului apar sub forma unor șesuri 
largi de 2—5 km, alcătuite din prundişuri, nisipuri şi luturi cu 
grosimi care depăşesc 15 m. Suprafaţa luncilor este brăzdată 
de numeroase braţe active și părăsite ale rîurilor principale şi 
afluenților. Pentru lunca Moldovei este caracteristic fenomenul 
de despletire a albiei, iar pentru lunca Siretului fenomenul de 
meandrare. În cadrul Tuneilor se pot deosebi trei trepte de relief 
cu particularităţi morfo-hidrografice'actuale distinete : 0,5—1m, 
1—2 m, 3—4 m. În timp ce primele două trepte suferă 
schimbări morfologice frecvente datorită viiturilor repetate, 


„treapta de 3—4 m are morfologia mai stabilă, constituind o 


terasă de luncă zvîntată. 

SUBSOLULUI 





Resursele subsolului județului Neamţ sînt legate de prin- 
cipalele structuri geologice, care diferă ca vîrstă, facies petro- 
grafic şi tipuri de materiale utile. 


Unitatea cristalino-mezozoică din partea de vest a judeţului 
cuprinde în primul rînd materiale de construcție, constînd din 
calcare utilizabile în industria cimentului şi varului, în siderurgie 
şi ca amendament în agricultură. Calcarul se exploatează în 
cariera de la Bicaz-Chei, dar în lungul culmii Dămucului şi la 
nord de cheile Bicazului există numeroase aflorimente de cal- 
care cu calități similare celor exploatate în cariera amintită. 
Prospecţiunile efectuate pentru deschiderea de noi cariere 
au evidenţiat perimetre exploatabile importante şi pe stinga 
Bicăjelului, în versantul estic al culmii calcaroase principale a 
Hăghimașului. 

Şisturile cristaline din unele zone de pe valea Dămucului 
şi de pe valea Bistricioarei conţin concentraţii de sulfuri cuprifere, 
neintroduse însă în exploatare. 

În legătură cu unele linii de fractură care afectează masa 
şisturilor cristaline, în unitatea cristalino-mezozoică există 
iviri de ape minerale, cum sînt cele de pe valea Borvizului- 
Toşorog, Valea Stinii, versantul stîng al Văii Capra, Pîrîul 
Gușei, de pe dreapta Dămucului, Borca şi altele. Aceste izvoare, 
datorită debitului mic, sînt folosite, deocamdată, numai de 
localnici ; apa respectivă are proprietăţi fizico-chimice şi cali- 
tăţi terapeutice apropiate de apa izvoarelor minerale de la Borsec. 

În unitatea flişului, principalele resurse ale subsolului 
sînt : materialele de construcţie, şisturile bituminoase şi apele 
minerale. În categoria materialelor de construcţie amintim 
marnele calcaroase din ,,stratele de Sinaia”, care se folosesc ca 37 

materie primă pentru fabricarea cimentului. În prezent, mar- 
nele calcaroase se exploatează în cariera de la 'Țepeşeni, dar 
roci similare se găsesc atît la nord, cît şi la sud de valea Bica- 
zului, în perimetrul respectivei subunități litofaciale a flișului 
intern. 

Gresia de Kliwa, din flişul paleogen, fiind o rocă silicioasă 
se poate utiliza ca materie primă în industria stielăriei. Aflori- 
mente importante de gresie de Kliwa se găsesc la nord şi la sud 
de Bistriţa, pe văile afluente: Borzoghean, Doamna, Calu, 
Iapa ş.a. 

Gresia de Tarcău, prin duritatea ei, constituie o piatră de 
construcţie folosită pentru fundarea şoselelor și pentru. terasa- 
mentele de cale ferată. Această rocă se exploatează în mai multe 
cariere din zona flişului paleogen. Cele mai importante cariere 
sînt la Lunca, unde gresia se exploatează în două locuri : într-o 
carieră mai veche, pe stinga văii Bistriţa, şi în alta mai 
nouă, deschisă pe dreapta acestei văi. Alte cariere, în 
care se exploatează gresia de Tarcău, se află pe dreapta 
văii Izvoru Muntelui, în mai multe puncte pe valea Tar- 
căului ş.a. 

Șisturile bituminoase sînt legate de formațiunile oligocene 
din flișul marginal. În prezent ele nu se exploatează, dar în 
viitor vor fi introduse în circuitul economic, prefigurînd de pe 
acum o bază importantă de combustibili minerali în această 
regiune. Perimetre cu şisturi bituminoase, valoroase sub aspect 
economic, se găsesc la sud de valea transversală a Bistriţei, pe 
văile Calu, Iapa, Necbhitu ş.a. 

În cadrul unor subunități ale flişului medio-marginal 
şi extern există iviri de ape minerale, sulfuroase şi cloro-sodice, 
care nu sînt însă exploatate. = 

Zona miocenului subcarpatice cuprinde zăcăminte de 
săruri de potasiu la Bălţăteşti, Tazlău ş.a. De asemenea, pre- 
zenţa zăcămintelor de sare gemă este dovedită de numeroasele 
izvoare sărate din depresiunile Neamţ și Cracău — Bistriţa. 

Ape mineralizate, cu calităţi terapeutice deosebite pentru 
tratarea afecţiunilor reumatismale, se găsesc la Oglinzi şi Băl- 
ţăteşti. Dealtfel, izvoare minerale se întilnesc la tot pasul în 
unitatea subcarpatică, unde formațiunile saliferului apar la zi. 


Unele argile miocene se exploatează în cariere, constituind 
materia primă pentru fabricarea cărămizilor şi produselor cera- 
mice (Piatra Neamţ). | 

__ Pe teritoriul judeţului Neamţ există rezerve deosebit de 
importante de materiale de construcție de balastieră, cum sînt 
pietrişurile şi nisipurile. Terasele inferioare, ca şi luncile riurilor 
mari, cum sînt Bistriţa, Moldova, Cracăul, Bicazul, Ozana, 
oferă condiţii favorabile pentru exploatarea acestor materiale 
de construcţie. Balastiere mari sînt deschise în prezent în lunca 
Bistriţei, între Roznov şi Săvineşti, în lunca Moldovei la Timi- 
şeşti, apoi pe valea Cracăului la Girov, pe valea Ozanei la Tirgu- 
Neamţ, pe valea Bicazului la Taşca etc. 

În concluzie, potenţialul de materiale utile ale subsolului 
Judeţului Neamţ abundă în materiale de construcţie, săruri de 
sodiu şi potasiu, şisturi bituminoase şi ape minerale. 


CLIMA 








Sub aspect climatic, judeţul Neamţ ocupă o poziţie 
comparabilă cu a judeţelor situate la sud (Bacău) şi nord (Sucea- 
va), în sensul că teritoriul său aparține la două mari provincii 
climatice : provincia climatului de munte, în vest, şi provincia 39 

de climat continental, în est ; în toate cele trei judeţe, prezenţa 
reliefului mai înalt în partea vestică impune pentru cea mai 
mare parte a ariei montane un climat de versanţi adăpostiţi ; 
existența marii văi a Siretului în regiunea de podiş a celor trei 
judeţe constituie un veritabil culoar de circulaţie atmosferică. 
Faţă de judeţele situate la est (Vaslui şi Iași) şi vest (Harghita), 
condiţiile climatice se deosebese mult, cele din est fiind situate 
în aria unui climat cu un accentuat grad de continentalizare, 
iar judeţul Harghita se află în întregime în aria climatului de 
munte. 

Regimul elementelor meteorologice (temperatura aerului, 
precipitaţiile, vîntul etc.) de pe teritoriul județului Neamţ 
arată că, pe fondul condiţiilor climatice zonale şi regionale, o 
serie de factori locali îşi pun amprenta asupra stărilor de vreme 
şi duc la o nuanţare a climei. Între aceşti factori menționăm în 
primul rînd relieful, care, prin dispunerea în trepte mari, de la 
200 m în valea Siretului, la aproape 2 000 m în Masivul Ceahlău, 
introduce o evidentă zonalitate verticală (de la golurile alpine 
şi întinsele masive păduroase în care domină pădurile ameste- 
cate, la mari suprafețe ocupate de culturi agricole, specifice 
regiunii extracarpatice), ceea ce contribuie la mărirea deose- 
birilor existente de la o regiune la alta în regimul caloric. 

Temperatura aerului. Dacă analizăm mersul izotermelor 
observăm că regiunea extracarpatică, cu excepţia cîtorva mici 
areale situate pe rama estică a depresiunilor subcarpatice, este 
cuprinsă între izotermele anuale de 9*C (traseul acesteia nu 
pătrunde pe teritoriul judeţului) şi de 8*C, al cărei traseu 
urmărește aproape fidel contactul dintre munte și Subcarpaţi 
(fig. 4). Regiunea montană este situată între izotermele anuale 
de 8 şi 2*0; facem însă menţiunea că izoterma de 2*C închide 
areale foarte mici, şi anume în partea înaltă a Ceahlăului și 
Munţilor Hăghimaş, pe Culmea Bivolu — Hălăuca şi Grinţieş. 

În cea mai caldă lună a anului (iulie), temperatura medie 
variază între 20 și 8*C. Cele mai mari valori sînt în valea Sire- 
tului, care în avale de Roman este situată în cîmpul tempe- 

Fig. 4. — Harta tempera- 

turilor medii anuale (după 

Atlasul  climatologic al 
R.S.R., 1966). 





raurilor medii mai mari de 20“C ; restul regiunii extracarpatice 
este cuprins între izotermele de 16 şi 20*0, cu menţiunea că în 
depresiunile subcarpatice de la nord de Piatra-Neamţ tempe- 
raturile sînt ceva mai coborîte, cea mai mare parte a teritoriului 
fiind cuprinsă între izotermele de 16 şi 18*C. În regiunea mon- 
tană, cea mai mare suprafață este situată între izotermele de 
16 şi 12*C, izoterma de 10*C, dar mai ales cea de 8*C, închizînd 
o suprafață foarte restrînsă (în masivele Ceahlău și Hăghimaș). 

În luna cea mai rece a anului (ianuarie), zonalitatea ver- 
ticală în distribuția temperaturii nu mai apare cu pregnanţă, 
fapt ce se deduce din mersul izotermelor acestei luni. Astfel, 
în luncile marilor rîuri, şi mai cu seamă în lunca Siretului, tem- 
peraturile sînt mai scăzute (sub —4*C) decît în Podişul Moldo- 
venesc şi regiunea subcarpatică, care sînt cuprinse între izoter- 
mele de —3 şi —4*C. Fenomenul se explică prin accentuarea 
inversiunilor termice. În regiunea montană, temperaturile 
medii ale acestei luni variază între —4 şi —8*0, izoterma de 
—8*0 închizînd mici suprafețe! din masivele Ceahlău, Hăghimaş 
şi Grinţieş. 

Extremele absolute înregistrate pe teritoriul judeţului 
au fost de 39,5*C, la Doljeşti, în ziua de 17 august 1952 (în 
aceeaşi zi în toată regiunea subcarpatică şi de podiş înregis- 

trîndu-se maximele absolute din întreaga perioadă de obser- 
vaţii de peste 60 de ani: Piatra-Neamţ 38,5*C, Tirgu-Neamţ 
370, Roman 38,2*0) și de —33,2*0, la Roman, în ziua de 20 
februarie 1954. Plecînd de la aceste valori extreme rezultă o 
amplitudine termică de 72,7*C. 

Referitor la regimul termic, este important să menţionăm 
şi o serie de elemente, cum ar fi datele medii şi extreme ale 
înghețului şi sumele anuale ale temperaturilor medii zilnice. 

Din analiza hărților Atlasului climatologic al R.S.R. (1966) 
rezultă că pe teritoriul judeţului Neamţ data medie a primului 
îngheţ este 1 octombrie pentru regiunea de munte, între 1 şi 
11 octombrie în regiunea extracarpatică, iar data medie a ulti- 
mului îngheţ este 1 mai pentru regiunea de munte, în regiunea 
extracarpatică semnalindu-se unele diferențieri, şi anume la 
nord de Piatra-Neamţ, în Subcarpaţi, ultimul îngheţ se produce 
de regulă între 25.1V şi 1.V, iar la sud de Piatra-Neamţ situaţia 
este comună cu cea din podiş, respectiv ultimul îngheţ se pro- 
duce între 11.1V şi 21.1V; doar în partea înaltă a Dealurilor 
Biîrladului ultimul îngheţ se produce ceva mai tîrziu (între 25.IV 
şi 1.V). Din cele prezentate se deduce că intervalul fără îngheţ 
este cuprins între 180 şi 160 de zile pentru cea mai mare parte 
din regiunea extracarpatică, pe cînd în aria montană acest 
interval este mai mic, putind cobori la sub 140 de zile. 


Cît priveşte intervalul fără îngheţ, o caracteristică ce 
reflectă diferenţierile impuse de marile unităţi de relief în regimul 
termic o constituie suma anuală a temperaturilor medii zilnice, 
care trec de 0*C, 5*C, 10*0 şi 15*0. De data aceasta, diferenție- 
rile nu se mai evidenţiază numai între regiunea montană şi cea 
extracarpatică, ci şi în cadrul acesteia din urmă, unde se observă 
deosebiri de la Subcarpaţii la zona de podiș, în -cadrul căreia 
valea Siretului apare ca o individualitate. Redăm această situa- 
ție în tabelul nr. 1. Ceea ce se remarcă, este faptul că la nord de 


_ Piatra-Neamţ suma temperaturilor este mai mică decît în 


compartimentul sudic. 

Tabelul nr. 1 


uma anuală a temperaturilor medii zilnice pe cuprinsul județului Neamţ (după Atlasul climatologic 
al R.S.R., 1966) 





= 23 Aria podișului Moldovenesc 
Suma anuală a 





























temperaturilor Aria Aia i | căi 
parasi montană | subcarpatică Dealurile Valea 
medii zilnice Birladului Siretului 
0 Cc | sub 3 000” |3000" — 3400“| 3 200” — 3 400* | 3400"—3 500% 
5" C E | sub 2 400” | 2400*”—3200| 3 200” — 3 400” | 3 400"”—3 600? 
10” C sub 2 400” |2400* —3000*| 2 800” — 3 000” | 3000*—3200* 
15”G sub 1 600” | 1600”—2200*| 2 200” — 2 400” | 2200*—2 600” 





În regimul precipitațiilor se constată de asemenea o 
strinsă legătură cu relieful. Astfel, în regiunea montană pre- 
ipitaţiile medii anuale ajung la peste 1 000 mm (în zona înaltă, 
 Ceablăului). Totuşi, din cauza situaţiei de „versant adăpostit” 
a elinei estice a Carpaţilor Orientali) față de direcţia de depla- 
sare a maselor de aer umed din vest, această cantitate de pre- 
ipitaţii este cu mult mai mică decît cea din regiuni montane 
“u înălțimi comparabile, dar situate în partea vestică a Carpa- 
iilor Orientali. Cele mai mici cantităţi de precipitaţii sînt în 
Podişul Moldovenesc, şi anume în bazinul superior al Birla- 
iului, unde cantităţile medii anuale coboară sub 500 mm (fig. 5). 

Precipitaţiile solide, sub formă de zăpadă, cad începînd 
u prima jumătate a lunii noiembrie în regiunea subcarpatică 
ji de podiș, iar în regiunea montană în octombrie şi chiar mai 
levreme. Intervalul cu strat de zăpadă durează între 60 şi 80 
le zile în afara ariei montane şi între 80 şi 160 de zile, şi chiar 
nai mult, în munţi. 

Circulaţia atmosferică de pe teritoriul judeţului este puternic 
nfluențată de condiţiile  orografice, influența circulaţiei 
zenerale fiind mai bine exprimată la nivelul înaltelor culmi 

Fig. 5.— Harta precipitaţii- 
lor atmosferice. Media can- 
tităţilor anu ale (mm) (du- 
pă Atlasul climatologic al 
R.S.R., 1966). 





montane. Dintr-un studiu recent asupra circulaţiei atmosferice 
din partea central-estică a Carpaţilor Orientali (FI. Mibăi- 
lescu şi colab., 1971, 1973) reiese clar acest lucru. Roza 
vînturilor la staţia meteorologică Toaca (fig. 6), unde calmul 
reprezintă doar 1,9%, dominarea componentelor vestice în dina- 
mica atmosferei este clară, ca o expresie a influenței circulaţiei 
atmosferice generale predominant vestice. Vitezele medii cele 
mai mari sînt înregistrate tot pe direcţiile dominante. La cele- 
lalte staţii, situate pe fundul unor văi, fie că avem în vedere 
văile montane sau marile văi extracarpatice, datele de pînă 
acum evidenţiază rolul de prim ordin pe care îl are relieful în 
direcționarea vînturilor, rozele alungindu-se pe axul văilor. 
Astfel, la staţia Ceahlău-sat dominantă este direcţia SV—NE, 
conformă cu direcţia văii Schitu, dar perioadele de calm reflectă 
şi o situaţie de adăpost (38,3%); la stațiile Pîngăraţi şi Piatra- 
Neamţ domină vînturile ce se canalizează pe valea Bistriţei, 
valea fiind mai largă şi cu o mare continuitate- de traseu pe 
aceeaşi direcţie, perioadele de calm reducîndu-se la 23,8% 
la Pîngăraţi şi, respectiv, la 22,6%, la Piatra-Neamţ; la staţia, 
Tîrgu-Neamţ, deși situată în plină regiune subcarpatică, domi- 
narea vînturilor canalizate dinspre aria montană pe axul văii 

- Tirgu- Neamt 
Ceahlâu- sa? Ir / 








Ca/m = 38,3 % Cam = 24.2 % 


Pingărați 


/ Caim = 23,8 % 





Piatra- Neam! 







Frecventa vintului r— 72% 
Zap = 22,6% Viteza mevlre zi iai 5m/s 


Fig. 6. — Roza anuală a vinturilor în perioada 1966—1970 (după F. 
Mihăilescu și colab., 1973). 


Ozana este pregnantă ; la Roman, în plină zonă de podiş, unde 
relieful are o energie mult mai mică, influența orografiei este 
hotăritoare în dominarea unor direcţii, remarcîndu-se, pe de o 
parte, o direcție N—S, pe axul văii Siretului, şi una NV—SE, 
pe axul văii Moldova, iar pe de altă parte direcţia imprimată 
vînturilor de orientarea generală a Carpaţilor Orientali. În 
ceea ce priveşte intensitatea vînturilor, după aceiaşi autori, 
reiese că valorile cele mai mari se realizează pe culmile muntoase 
(la vîrful Toaca viteza medie este de 10,1 m/s), iar pe fundul 45. 

- Fig. 7.— Diagrama climatieă la Tirgu-Neamţ 
Ip *6.2 € (după Monografia geografică a R.P.R., 1960, 
Pr 67277977. vol. 1). 
Z RR 2/37 î 
4 ie ÎN £E-62/771 [fan 





1, Cantitatea medie lunară de precipitaţii; 2, evapo- 
transpiraţia potențială lunară; 3, indice de ariditate 
32 (56 lunar; 4, temperatura medie anuală ; Iar. = indice de ari- 
ditate anual. 





ILFMAMIILASOND 


1 SSI 2, 41/77 


văilor coboară sub 4 m/s (la Ceahlău 2,2 m/s, la Pîngăraţi 
3,9 m/s, la Piatra-Neamţ 3 m/s, la Tirgu-Neamţ 3,4 m/s, la 
Roman 2,3 m/s). 

Influențe factorilor locali (relieful, natura suprafeţei 
subiacente etc.) se resimte şi în regimul altor elemente climatice. 
Aceasta face ca pe teritoriul județului să se deosebească mai 
multe nuanțe climatice, care se înscriu pe fondul celor două mari 
provincii climatice : provincia climatică montană şi provincia 
de climat continental (|. Gugiuman și colab., 1960). În 
cadrul acestor provincii se disting: climatul zonei montane, 
climatul zonei subcarpatice (fig. 7), climatul zonei de podiş 
şi climatul şesurilor şi luncilor. 

Climatul zonei montane se caracterizează prin tempera- 
turi medii anuale cuprinse între 2 şi 7*C şi o amplitudine medie 
anuală de 20—23*C. Temperaturile extreme absolute înregis- 
trate au fost de 36,5*0 (Hangu, la 19 august 1946) şi —32*0 
(Hangu, la 25 ianuarie 1954). Numărul zilelor cu îngheţ este 

în medie de 113 pe an la Piatra-Neamţ şi de 192 pe Masivul 
Ceahlău (Fl. Mihăilescu, 1971). Apariţia primului îngheţ 
se constată de obicei la 1 octombrie, iar a ultimului la 1 mai. 
Legat de fenomenul acesta, trebuie remarcat că prezenţa lacului 
de acumulare Izvoru Muntelui exercită o acţiune moderatoare, 
exprimată prin „atenuarea îngheţurilor mai ales toamna” (F']. 
Mihăilescu, 1971). Inversiunile termice constiţuie un 
alt aspect caracteristic al, climatului montan, fenomenul fiind 
condiționat de fragmentarea şi de energia mare a reliefului, şi 
explică înregistrarea minimei absolute în aria depresionară a 
Hangului. Frecvența mare a ceţurilor dimineața, pe fundul 
văilor, ca şi umezeala relativă mai mică (iarna) pe culmile 
muntoase decît în văi şi arii depresionare sînt urmarea acestor 
inversiuni. 

Repartiția precipitațiilor este în directă dependenţă de 
altitudinea reliefului. Astfel, pe culmile muntoase ale Ceahlă- 
ului, Budacului, Hăghimașului, Stînişoarei, mediile multianuale 
ajung la peste 1 000 mm, iar la periferia zonei montane şi pe 
fundul principalelor văi precipitaţiile depăşesc în medie 600— 
700 mm. Precipitaţiile sub formă de averse, siat frecvente, 
fapt ce rezultă din analiza cantităților de precipitaţii căzute 
în 24 de ore. De exemplu, în 1949, la 22 iunie, la Ardeluţa au 
căzut 120,3 mm în 24 de ore, iar la Ceahlău, Durău și Dreptu 
au căzut, în vara aceluiaşi an, cantități de pînă la 80 mm în 
decurs de 24 de ore. 

În dinamica atmosferei se constată că numai la nivelul 
culmilor înalte este reprezentativă circulaţia zonală, respectiv 
dominarea viînturilor dinspre vest şi nord-vest. După FI. 
Mihăilescu şi Gh. Canache (1971), vînturile de vest 
dețin la stația meteorologică Ceahlău-Toaca o pondere de 46%, 
iar vitezele cele mai frecvente sînt cuprinse între 1 şi 10 m/s, 
iarna viteza vîntului depăşind 25 —30 m/s. În general, fragmen- 
tarea şi orientarea principalelor linii de relief duc la canalizarea 
vînturilor pe alte direcţii decît cele impuse de circulaţia generală 
şi regională. Roza vînturilor la Piatra-Neamţ, Pîngăraţi şi Cea- 
hlău exprimă clar acest lucru. 

Climatul zonei subcarpatice se caracterizează prin tempe- 
raturi medii anuale de 7 şi 8*C la contactul cu zona muntoasă şi 

de peste 8*0 în rest. În luna cea mai rece, aproape întreaga 
regiune este închisă de izoterma de —4*C, temperaturile mai 
coborîte ca această valoare localizindu-se în valea Bistriţei. 
În luna cea mai călduroasă (iulie), temperaturile medii vâriază 
între 18 şi 20*0. Amplitudinea medie anuală este de circa 24*0, 
Extremele absolute înregistrate au avut valori de —29,1*0 
la Tîrgu-Neamţ (2 ianuarie 1909) şi de 38,5“0 tot la Tirgu- 
Neamţ (17 august 1952). Referitor la regimul termic, menţio- 
năm și aici fenomenul de inversiune, care transformă depre- 
siunile în adevărate „lacuri de aer rece” (Fl. Mihăilescu, 
1971). 

Umezeala relativă variază în medie între 62 şi 64% în 
luna iulie și între 80 şi 84% în ianuarie. Cele mai multe zile 
senine sînt în luna august. Umiditatea şi nebulozitatea sînt 
cauzate de fenomenul de fâhnizare a aerului ce coboară pe clina 
estică a munţilor. Din acelaşi motiv, cantitatea de precipitaţii 
este şi ea mai scăzută, variind în medie între 550— şi 700 mm/an. 
Deosebit de frecvente sînt precipitaţiile sub formă de averse, 
datorită fenomenelor de convecţie. Cantitatea maximă de pre- 
cipitaţii căzută în 24 de ore a fost în multe cazuri mai mare de 
80 mm: Tazlău 131 mm (30 august 1937), Bălțătești 121,1 
(6 februarie 1953), Tîrgu-Neamţ 95,L mm (26 mai 1908) ete. 
Ca şi în regiunea montană, în circulaţia aerului configuraţia 
reliefului are un rol însemnat. Roza vînturilor la Tirgu-Neamţ 
arată o dominare a direcţiei impuse de canalizarea aerului 
pe valea Neamţului (Ozanei). Cele mai frecvente viteze ale 
vîntului sînt cuprinse între 2 şi 4 m/s. Ă 

Clima regiunii de podiş se integrează în marea provincie 
climatică continentală din partea de est a ţării. Deasupra 
Podișului Moldovenesc, atît în anotimpul rece, cât şi în cel cald, 
își fac simțită prezența masele de aer puternic continentalizate. 
Aceasta se resimte în regimul termic, în cel al umidității şi al 
precipitațiilor. Temperaturile medii anuale sînt cuprinse între 
7 şi 9*C, valorile medii cele mai scăzute fiind în ianuarie (—4 şi 
—3*0), iar cele mai ridicate în iulie, cînd regiunea este situată, 
în arealul cu temperaturi cuprinse între 18 şi 20*C. Este pre- 
zent; şi fenomenul de inversiune termică, evidenţiat mai cu 
seamă în bazinul superior al Birladului, dar, din cauza energiei 

mici a reliefului, aceasta nu are amploarea celui din zonele 
montane şi subcarpatice. Prima zi cu îngheţ apare între 1 şi 
11 cotombrie, dar sînt cazuri cînd se înregistrează tempe- 
raturi negative încă din luna septembrie (cum a fost în 1952). 
Ultimul îngheţ se produce de regulă între 21 aprilie şi 1 mai. 

Umezeala relativă coboară în medie, în luna iulie, sub 
64%, iar în ianuarie ajunge la 84—88%. Anual sînt 80—90 de 
zile senine (luna cu cele mai multe zile senine fiind august). 

Cantitatea medie de precipitaţii variază între 550 şi 700 
mm/an, iar luna cea mai ploioasă este iunie, cînd cad în medie 
peste 80 mm. Ca şi în regiunea subcarpatică, aversele cauzate 
de convecţia maselor de aer sînt frecvente. Cele mai mari can- 
tităţi de precipitaţii căzute în 24 ore au depăşit 60—70 mm în 
foarte multe cazuri. Numărul zilelor cu ninsori este cuprins 
între 25 şi 30, iar stratul de zăpadă se menţine circa 60 de zile. 
Vînturile dominante sint cele de vest şi nord-vest. 


Climatul şesurilor și luncilor este caracteristie văilor 
Siretului, Moldovei şi Bistriţei, aceasta din urmă în cadrul 
sectorului extracarpatic. Numeroasele brațe active, vegetaţia 
arborescentă şi de tufișuri, precum şi întinsele zone prunduite 
sînt elemente care dau notă locală microclimatică, bine dife- 
renţiată de a zonelor vecine. Faptul că marile văi constituie 
adevărate culoare de circulaţie a maselor de aer face ca tempe- 
raturile să fie vara foarte ridicate (peste 20*C în valea Siretului 
în iulie), din cauza pătrunderii mai uşoare a aerului continen- 
talizat foarte cald. Iarna temperaturile sînt mai coborite decît 
în regiunile vecine (—4*C în ianuarie), datorită invaziei maselor 
de aer rece spre locurile cele mai joase, mase venite din nord- 
est; și din est. Acelaşi fenomen explică de ce minima termică 
absolută de pe cuprinsul întregului judeţ a fost înregistrată la 
Roman, cum dealtfel maxima termică a fost înregistrată tot în 
cadrul acestei arii climatice. Temperatura medie anuală este 
de circa 9C pentru cea mai mare parte a acestei unități. Umi- 
ditatea relativă este mai mică decît în unităţile din jur. Iarna, 
nebulozitatea este mai mare ca în podiș, dar în luna august se 
înregistrează maximum de zile senine (în medie 12). Precipi- 
tațiile oscilează între 500 şi 600 mm, în perioada iulie — noiem- 
brie cantităţile de precipitaţii fiind mai mari decît în zona de 

podiș. Circulţia atmosferică este canalizată în lungul văilor. 
Roza vînturilor pentru stația meteorologică Roman, este edifica- 
toare (fig. 6). 


HIDROGRAFIA 





Apele, fie că este vorba de cele de suprafață, organizate 
în reţele derîuri şi lacuri, fie că este vorba de cele subterane 
cantonate în depozitele aluvial-proluviale sau deluviale, con- 
stituie o bogăţie principală a judeţului. Valorificarea lor a început 
să fie făcută la un nivel de maximă eficiență economică abia în 
anii socialismului. Amenajarea sistemului hidroenergetic de. pe 
valea Bistriţei este unul dintre cele mai pregnante exemple 
de înaltă valorificare a resurselor hidrice de care dispune judeţul 
Neamţ. 


Apele subterane 


Judeţul Neamţ este deosebit de bogat în ape subterane. 
Regimul și răspîndirea lor sînt; determinate de condiţiile struc- 
tural-litologice şi de etajarea principalelor condiţii fizico- 
geografice. 

Apele de adincime îşi evidenţiază prezența prin unele 
izvoare relativ abundente din masivele Ceahlău, Hăghimaş, 
Bivolu-Hălăuea, precum şi în zona de contact dintre cristalin 
şi fliș. În legătură cu apele de adincime sînt şi ivirile de ape 
carbogazoase de la Borca şi Dămuc. 

Apele freatice, principalele resurse de ape subterane 
valorificate pe cuprinsul judeţului, sînt cantonate fie în depozite 

de versant (ape deluviale), fie în depozitele acumulative ale 
luncilor, teraselor şi conurilor de dejecţie. 

Apele deluviale sînt cel mai bine reprezentate în zona 
montană și subcarpatică, unde depozitele de versant au o 
dezvoltare apreciabilă, ajungînd la grosimi care depăşesc uneori 
20 m. Energia mare a reliefului şi alcătuirea deluviilor din 
fragmente predominant mari fac ca apele deluviale din zona 
montană să aibă un drenaj intens. Drenajul este compensat 
însă de o bogată alimentare din ape meteorice, ceea ce menţine un 
debit mediu specific cuprins între 1 şi 10 1/s/km? (IL. Ujvari, 1971). 

Caracteristicile fizico-mecanice ale deluviilor impun: dife- 
renţieri în regimul apelor deluviale. De exemplu, pe versanţii 
munților flişului, alcătuiți din alternanţe dese de strate de roci 
cu granulometrie şi plasticitate diferită, se formează cele mai 
groase cuverturi deluviale, bogate în argile. Apele înmagazi- 
nate în ele apar lenticular, cu frecvente discontinuități şi cu un 
debit foarte mic, însă cu un regim relativ constant. În zonele 
unde eroziunea interceptează asemenea lentile acvifere, ver- 
sanţii sînt înmlăştiniţi. Așa este situaţia versanților din bazinele 
hidrografice ale piraielor Buhalniţa, Hangu, Ozana (Neamţu), 
Largu etc. 

În regiunea subcarpatică și de podiş, deluviile mai fine 
şi energia mai mică a reliefului impun un drenaj mai slab. 
Totodată, cantitatea de precipitaţii mai redusă și evapotrans- 
piraţia destul de mare fac ca regenerea acestor ape să fie mult 
mai înceată decît în zona montană. 

Cele mai bogate pînze acvifere sînt, fără îndoială, cele din 
complexul luncilor şi teraselor Siretului, Moldovei, Bistriţei, 
Cracăului, Ozanei etc. 

Adîncimea stratelor acvifere coboară pînă la 18—20 m, 
iar în unele cazuri mai mult, dar există suprafeţe întinse sub 
care stratul freatic nu coboară mai mult de 5 m (situaţie carac- 
teristică luncilor marilor rîuri). Alimentarea acestor ape se face 
în principal din apele riurilor. Din acest motiv, debitele lor sînt 
ridicate. De exemplu, măsurătorile efectuate la Dumbrava 
Roşie asupra apelor freatice din aluvionarul Bistriţei au indicat 
un debit de 514,8 m%/24h (G. Vasilescu, 1961). De regulă, 
între alimentarea riîurilor și cea a stratelor freatice există un 

raport de reciprocitate, fenomen ce se pune în evidenţă la luncile 
alcătuite din prundişuri, lunci în care variaţia nivelului apelor 
freatice este deosebit de mare. Desele meandrări ale albiilor 
minore duc la o alimentare bogată pe un front larg. De exemplu, 
riul Cracău, între Crăcăoani şi Bodești, traversează lunca şi 
drenează apele freatice din amonte, dar le alimentează pe cele 
din avale; între Căciuleşti şi Girov, printr-o nouă traversare, 
reprimește apele pierdute, dar spre confluența cu Bistriţa, 
alimentarea din ape freatice este din ce în ce mai săracă, ca urmare 
a grosimii mari a aluvionarului de sub nivelul albiei minore. 
O situaţie specială a regimului apelor freatice o prezintă 
sectorul din valea Bistriţei din avale de localitatea Stejaru. 
De aici spre Bacău, apariția salbei de lacuri de baraj, ampla- 
sate pe un gros complex de prundișuri, a căror bază coboară 
cu mult sub actualul nivel al albiilor minore, ca şi dirijarea 
celor mai importante debite ale Bistriţei pe canale betonate, 
a introdus schimbări evidente. De exemplu, între Stejaru şi 
Piatra-Neamţ, apele freatice şi-au ridicat nivelul hidrostatic, 
uneori (în preajma lacurilor) pînă la 6—8 m, mărindu-şi simţitor 
şi viteza de circulaţie, pînă la peste 1 000 m/24h (|. Ilehim, 
1968). De la Piatra-Neamţ în avale situaţia este oarecum inversă, 
curgerea principalelor debite ale Bistriţei pe canale betonate 
ducînd la o scădere generală a nivelului hidrostatic al apelor 
freatice, cu valori pînă la peste 3 m (V. Apopei, 1970). 
„Din punct de vedere hidrochimic, apele județului Neamţ 
fac parte din grupa apelor bicarbonatate. 


Apele de suprafață 


Rîurile. Întreaga reţea hidrografică ce drenează terito-" 
riul județului Neamţ este tributară riului Siret. Principalii 
afluenţi (Bistriţa și Moldova) îşi adună apele din regiunea 
carpatică şi subcarpatică şi numai într-o mică măsură din 
regiunea de podiş. Astfel, în proporție de peste 90% reţeaua, 
hidrografică îşi are originea în aria montană. Cu toate că riîurile 
principale (Siretul, Moldova şi Bistriţa) sînt în tranzit pe teri- 
teriul județului, există și o importantă rețea autohtonă, dintre 
care amintim : Ozana, Cracău, Tarcău, Cuejdiu, Calu, Nechit, 

Sabasa etc. Principalele caracteristici morfometrice ale aces- 
tora sînt date în tabelul nr. 2. 

Reţeaua hidrografică, prin distribuţie, prin elementele 
morfometrice şi prin regimul hidrologic, exprimă şi ea dispunerea, 


Tabelul nr. 2 


Caracteristicile morfometrice ale principalelor riuri de pe teritoriul județului Neamţ (după Monografia 
hidrologică a bazinului hidrografic al riului Siret, 1967) 








Ra Suprafaţa | Altitudinea 
Riul Punctul R bazinului în medie a 
Izvoare lamonte (km?)|bazinului (m) 
(km) | 

1. Moldova Roman 200,5 4 308,9 684 
2. Bistriţa Zănești 234 6 081,8 1 006 
3. Neamţ(Ozana) | Timișeşti 57,8 427,0 691 
4. Topolița Păstrăveni 43,0 250,5 451 
5. Sabasa Borca 23,0 81,5 1 173 
6. Bistricioara Bistricioara 64,0 763,5 1 021 
7. Hangu Hangu 15,5 70,5 838 
8. Izvoru Munte- - 

telui Izvoru Muntelui 11,6 73,1 960 
9. Bicaz Bicaz 39,9 569,0 1 038 
10. Tarcău Tarcău 32,0 391,3 998 
11. Cuejdiu Piatra-Neamţ 27,0 93,7 674 
12. Calu Piatra Șoimului 18,7 62,5 580 
13. Cracău Slobozia 62,5 419,1 577 
14. Nechit Borlești 24,0 80,5 524 
15. Nemţișor Vinători-Neamţ 23,4 78,0 649 
16. Brateş Brateș - 18,0 75,2 1 029 
17. Aţa Brateș 14,8 66,3 987 
18. Almaș Dobreni 80,0 600 





19,0 


în trepte a reliefului județului pe o diferenţă de nivel de circa 


1700 m. 


Densitatea, reţelei hidrografice este cuprinsă, în medie, 
între 0,5 şi 1,2 km/km?, scăzind sub 0,5 km/km? în regiunea, 


extracarpatică, . 


Alimentarea rîurilor este de tip pluvial moderat,. apele 


provenite din zăpezi participînd la alimentare cu 30—40%, 
iar apele subterane cu 10—35%. - 

O alimentare din ape subterane mai importantă o au 
riurile din masivele Ceahlău (Izvoru Alb, Izvoru Muntelui, 
Schitu), Hăghimaș (Bicăjel, Bicaz), Bivolu — Hălăuca (Sabasa, 
Ozana, Farcaşa). 

Regimul nivelelor şi debitelor arată clar că cel mai mare 
volum de ape se scurge prin albiile riurilo: în perioada de primă- 
vară. Situaţia se datorește suprapunerii unor perioade ploioase 
peste perioada de topire a zăpezilor care mai persistă încă în 
zona înaltă. Este perioada cînd debitele riurilor înregistrează 
un volum deosebit de mare. De exemplu, pentru riul Moldova, 
în primăvara anului 1969, s-a determinat un debit de circa 
1100 m3/s; la fel pentru rîul Bistriţa, la intrarea în lacul 
Izvoru Muntelui, în 1970 ; aceasta ar însemna de peste 30 de ori 
debitul mediu multianual. În timpul apelor mari, amplitudinea 
nivelului, la principalele riuri, ajunge la valori cuprinse între 
2 şi 4 m (Siret, Bistriţa şi Moldova). 

În mod obișnuit, scurgerea de primăvară reprezintă la, 
toate rîurile peste 40% din volumul total al scurgerii anuale. 
Se observă, aşa cum reiese şi din tabelul nr. 3, că şi scurgerea de 
vară reprezintă o pondere însemnată (circa 30%), rezultind că 
peste 70% din volumul apelor transportate de rîuri se evacu- 
ează din bazine în cele două sezoane. 

Pe majoritatea riurilor se înregistrează fenomenul de 
viitură. Durata unei viituri ajunge pe riul Moldova la 232 de 
ore, din care 52 de ore reprezintă creşterea, iar pe Cracău la 
153 de ore, din care 27 de ore creşterea viiturii. 

Scurgerea cea mai mică are loc în sezonul de iarnă (tabe- 
lul nr. 3) reprezentind 9—10%, din scurgerea anuală. În acest 
sezon, riurile înregistrează fenomenul de îngheţ, iar alimentarea 
este asigurată din ape subterane. De asemenea, o scurgere 
redusă se înregistrează şi toamna, situația fiind generală în 
întregul bazin al Siretului. 

Diferenţierile existente în regimul scurgerii între cele două 
mari perioade, rece şi caldă, sînt bine exprimate și de variaţia 
debitelor minime. Se constată, astfel, că în toate cazurile (tabe- 
lul nr. 4) debitele cele mai mici se înregistrează în perioada rece 
a anului. Cu excepţia Tarcăului, pentru toate rîurile, cele mai 
coborite debite au tost înregistrate în ianuarie—februarie 1954, 

Date caracteristice asu 


Riul 


Moldova 
Bistriţa 
Bicaz 
Tarcău 
Cracău 
Bistricioara 


Izvoru 
Muntelui 


Ss 





judeţului 


Postul 


Tupilați 
Farcașa 
Bicaz 
Tarcău 
Slobozia 
Bistricioara 


Izvoru 
Muntelui 


| 


Neamţ (după Monografia hidrologică a bazinului hidrografic al riului Siret, 1967) 


Dis- 
tanța 
de la 
izVor 
(km) 


176 


39,9 


32 





Supra- 
faţa 
bazi- 
nului 

(km?) 


2 028 





2 875 
550 
384 


399 


Tabelul nr. 3 
ra repartiţiei scurgerii sezoniere în timpul anului la unele posturi hidrometrice de pe teritoriul 








Scurgerea Scurgerea 
de iarnă de primăvară 
„in % în % 
med. | din med | din 
(m5/s) media | (m3/g) | media 
anuală anuală 

10,2 | 9,70 | 42,0 | 40,0 
10,2 | 11,7 | 37,8 | 41,9 
1,95 11,4 7,2 42,1 
1,08 | 10,2 4,6 | 42,9 
0,84 8,9 2,5 | 47,4 
— | 13,4 — | 39,8 
— 11,0 — 41,4 

Scurgerea Scurgerea 
de vară de toamnă 
Q. în% Ă | în % 
med din | mea | din 
m3/s | media | (m3/s) | Media 

uală anuală 

38,8 | 37,1 13,8 | 13,2 
29,0 | 32,2 | 12,7 | 14,2 
5,6 32,6 2,4 13,9 
3,6 | 33,5 1,4 | 13,4 
1,7 | 32,6 0,6 | 108, 
— | 31,5 — | 15,3 

— | 3341 — 14,5 

















Scur- 
gerea 
speci- 
fică 
anuală 
(1/s] 
[km2) 


6,51 
10,7 
7,78 
6,93 
3,38 
6,50 


7,20 

iar pentru perioada caldă în noiembrie 1963. Din această exem- 
plificare se poate conchide că, deși relieful introduce o mare 
variaţie în condiţiile de alimentare a rîurilor şi deci în regimul 
scurgerii, unele perioade secetoase se pot generaliza la scara 
întregului judeţ, estompînd diferenţierile impuse în regimul 
scurgerii de etajarea factorilor fizico-geografici. Evident că 
astfel de perioade sînt pe scurtă durată generalizate în sensul 
arătat. 


Tabelul nr. 4 


Debitele minime ale unor riuri din judeţul Neamţ (după Monografia hidrologică a bazinului hidrografic a? 
riului Siret, 1967) 








Riul Perioada rece Perioada caldă 
Moldova 3,32 m3/s II. 1954 4,50 m3/s I. 1963 
Bistriţa 
(Farcașa) 5,47 m3/s I. 1954 6,82 ms3/s I. 1963 
Bistricioara 0,95 m3/s I. 1954 1,15 m3/s XI. 1963 
Bicaz 0,52 m3/s I. 1954 - 0,87 m3/s XI. 1961 
Tarcău 0,46 m3/s II. 1959 - 0,52 m3/s X. 1950 
Cracău 0,00 m3/s 1. 1954 0,00 m3/s XI. 1963 


Scurgerea medie specifică anuală cea mai ridicată este 
în regiunea de munte, unde depăşeşte 10 1/s/km2?. În regiunea, 
extracarpatică, aceasta scade foarte mult, la sub 3 1/s/km?. 

Analizînd fenomenul de scurgere, precizăm că Bistriţa, 
are un regim puternic influențat de om. Amenajarea hidroteh- 
nică a contribuit la o evidentă regularizare a scurgerii în avale 
de barajul lacului Izvoru Muntelui. Aceasta s-a evidenţiat cu 
pregnanţă în timpul marilor viituri din anii 1969, 1970 şi 1971, 
cînd, cu toate că debitul intrat în lac a fost de aproape 1 000 m3/s, 
în avale nu s-au produs inundaţii. 

În ceea ce priveşte scurgerea solidă, se observă clar că 
rîurile de munte, deși au o pantă mare, din cauza rezistenţei 
rocilor la acțiunea de eroziune, prezintă un debit solid mult 
mai redus decît în regiunea extracarpatică. Astfel, turbiditatea 
medie a rîurilor de munte este cuprinsă între 250 şi 1 000 g/m5, 


„ iar a celor din Subearpaţi și podiş depășește uneori 2 500 g/ms. 

Cantitatea medie multianuală a suspensiilor transportate 
de rîuri este de 0,5—1 t/ha/an în zonele mai înalte, de peste 
1 t/ha/an în cea mai mare parte a munţilor flişului şi ajunge 
la 2,5 t/ha/an în depresiunile subcarpatice şi podiş. 

Din punct de vedere hidrochimic, se apreciază că reţeaua 
de rîuri din judeţ se încadrează în arealul apelor cu minerali- 
zare mijlocie (între 200 şi 500 mg/l), de tip bicarbonat, cu un 
procent mai ridicat de sulfați. 

Duritatea medie este cuprinsă între 8,4 şi 16,8 grade în 
regiunea de munte şi parțial în cea subcarpatică şi urcă la peste 
25,2 grade în Podişul Moldovenesc. 

Temperatura apelor este scăzută la riurile de munte în 
raport cu cele din podiş; dăm cîteva exemple: Moldova, la 
Tupilați, 10*C (28*C maxima), Bistriţa, la Broşteni (deci cu 
puţin înainte de a pătrunde pe teritoriul judeţului), 7,8*C 
(31,1*0 maxima), Bistricioara 8*C(24*0 maxima), Bicaz 3,4*C 
(18* maxima), Tarcău 7,5*C (28*0 maxima), Cracău 9,7*C (35*0 
maxima). 

Fenomenul de îngheţ apare de regulă în decada a treia a 
lunii decembrie în partea, de nord-vest a județului şi ţine pînă în 
decada a III-a a lunii februarie şi decada a I-a a lunii martie. 
Durata medie a podului de gheață este de 27 zile pentru Mol- 
dova, la Tupilați, de 25 zile pentru Bistriţa, la Broşteni şi de 
52 de zile pentru Cracău, la Slobozia. 


Lacurile. Un element nou în peisajul geografic al judeţului 
Neamţ îl constituie apariţia lacurilor de baraj de pe valea Bis- 
triţei. Patru dintre acestea — Izvoru Muntelui, Pîngăraţi, 
Vaduri, Bîteca Doamnei — se află pe teritociul judeţului. 

Lacul Izvoru Muntelui? este cel mai mare, avînd o supra- 
față de 2 950 ha (la nivel maxim) şi o adincime maximă, la 
baraj, de 85 m (tabel nr. 5). Bazinul de recepţie al acestui lac 
este de 4 025 km?. 

Principalii afluenţi, în afară de Bistriţa, sînt : Bistricioara, 
Largu, Schitu, Hangu, Buhalniţa și Izvoru Alb. 

3 Deși cunoscut și sub numele de lacul Bicaz, menționăm că marele lac 


de pe Bistrița are denumirea corectă de lacul Izvoru Muntelui, după locul unde 
este amplasat barajul (confluenţa Bistriţei cu Izvoru Muntelui). 

Tabelul nr. 5 
Principalele caracteristici morfometrice ale lacului Izvoru Muntelui (după V. Ceaglic, 1968) 








Caracteristici morfometrice | La nivel maxim | La nivel minim 
Suprafaţa 2 950 ha 1 640 ha 
Lungimea 29,48 km 19,10 km 
Lungimea perimetrului 70,80 km 54,60 km 
Lățimea maximă 1,85 km 1,48 km 
Adincime maximă 85,1 m 59,7 m 
Adincime medie 37,1 m 24,4 m 
Cota absolută 512 m 486,7 m 


În destăşurarea variațiilor de nivel a apelor lacului există 
o succesiune de patru perioade caracteristice, impuse în bună 
parte de regimul de exploatare al acestuia în scopuri hidroener- 
getice (V. Ceaglic, 1969): 

— perioada stabilităţii relative a nivelului minim, care 
se realizează în luna martie, cîteodată în februarie, şi durează 
15—30 de zile, perioadă cînd are loc o alternanță de creşteri 
şi descreşteri de nivel care nu trec de 1 m amplitudine ; 

— perioada ' creşterii nivelului, care începe la sfîrşitul 
lunii martie, odată cu topirea zăpezilor, şi ţine pînă la sfîrşitul 
lunii iunie, suprapunîndu-se peste maximum de precipitaţii 
de primăvară ; 

— perioada stabilităţii relative a nivelului maxim, ce se 
instalează la sfîrşitul lunii iunie şi durează pînă la 90—120 de 
zile, creşterile şi descreşterile zilnice fiind sub 10 cm; 

— perioada scăderii nivelului, perioadă care începe în 
august sau mult mai tîrziu, uneori în octombrie sau chiar decem- 
brie, şi durează pînă la sfîrşitul lunii martie; este o perioadă 
foarte lungă, sensul general al variaţiei fiind cel al scăderii. 

Amplitudinile variațiilor sezoniere de nivel, pe întreaga 
perioadă, sînt : iarna 24,5 m, primăvara 27 m, vara 17,5 m, 
toamna 19 m. Amplitudinea multianuală a înregistrat 32 m. 

Lacul prezintă o fază de stratificare termică directă şi o 
fază de stratificare inversă, între care se interpune o fază de 
homotermie. De reținut că aceste faze nu se instalează în acela şi 

58 timp în toată masa lacului. 

Temperatura apei la suprafață ajunge la aproape 25*C 
în luna august, dar scade cu adîncimea, încît la 45 m valorile 
termice sînt mai mici de 10*C. De la circa 50 m adîncime, tem- 
peratura se menţine în jur de 5"C în toate anotimpurile. 

Fenomenul de îngheţ este prezent sub forma podului de 
gheaţă, care se instalează în general din a doua decadă a lunii 
ianuarie și ţine pînă în martie. Cazurile de instalare a podului de 
gheaţă pe toată suprafața lacului sînt rare. 

Pătrunderea luminii în apa lacului atinge o adincime de 
30—40 m, de unde începe o zonă afotică (|. Cărăuşu, 1969). 

Celelalte lacuri de baraj de pe teritoriul judeţului Neamţ 
sînt : Pîngăraţi (155 ba şi 6 milioane m3 de apă), Vaduri (150 ha 
şi 4,8 milioane m? de apă) şi Bitea Doamnei (230 ha şi 10 milioane 
m? de apă). Regimul nivelurilor acestor lacuri este puternic 
influențat de regimul de funcționare al hidrocentralelor. Alimen- 
tarea lor se face în principal din apele aduse de aducțiunea de 
la Stejaru, în timp ce afluenţi naturali aduc în medie 10—20 m3/s 
(V. Apopei, 1971). Condiţiile naturale nu reuşesc să se impu- 
nă în scăderile sau creşterile de nivel decît pentru perioade de 
timp foarte scurte. 

Din punct de vedere termic, lacurile mici nu prezintă o 
stratificare, datorită adîncimii reduse, dar mai ales datorită 
timpului relativ scurt de staționare a apei în bazinele lacustre 
respective (V. Apopei, 1971). 


SOLURILE, VEGETAȚIA ȘI FAUNA, 
OCROTIREA NATURII 


Solurile. Complexitatea condiţiilor naturale ale judeţului 
Neamţ, este reflectată pregnant în varietatea mare a solurilor 
care s-au format în această parte a ţării, de la cernoziomurile 
levigate, specifice condiţiilor de silvostepă, la solurile de pajişte 
alpină (fig. 8). 

"Fig. 8. Harta solurilor (după Harta solurilor R.S.R., scara 1 : 500 000, 1970—1971). 


1, Cernoziomuri levigate (inclusiv cernoziomuri levigate podzolice şi iluviale podzolite ; 11, soluri brune podzolice feriiluviale şi soluri pod- 
soluri cernoziomoide levigate); 2, goluri argilo-iluviale cenușii ; 3, s0- zolice brune feriiluviale ; 12, soluri podzolice brune feriiluviale şi soluri 
luri argilo-iluviale brune și soluri argilo-iluviale podzolice; 4, Boluri brune podzolice humico-feriiluviale ; 73, soluri brune acide subalpine ; 
brune podzolite și soluri argilo-iluviale podzolice; 5, alte soluri argilo- 14, podzoluri humico-feriiluviale şi soluri brune podzolice feriiluviale ; 
ilaviale ; 6, soluri brune (eu- şi mezobazice) ; 7, [goluri brune acide; 8, 15, rendzine (negre și brune), roca la zi şi soluri brune, pseudorend- 
soluri brune acide şi soluri brune (eu- şi mezobazice); 9, soluri brune zine (inclusiv levigate) ; 16, soluri humico-gleice ; 17, regosoluri ; 18, s0- 
aclde și goluri brune podzolite ;110, soluri brune şi „Bolurj „bEPf BriBU Sa digitala duri aluviale (frecvent gleizate), lăcovişti aluviale şi aluviuni. 


A 





SOLURILE, VEGETAȚIA, FAUNA, OCROTIREA NATURII 


__ După Harta solurilor din R.S.R., scara 1[500 000 (1970— 
—1971) se poate aprecia că peste 50% din suprafaţa judeţului 
aparține provinciei montane, restul teritoriului făcînd parte 
din provincia carpato-moldavă. 

Seria cernoziomurilor şi cernoziomurilor levigate, cu 
importanţă mare în agricultură este reprezentată prin cerno- 
ziomul slab levigat, care ocupă suprafețe mari în sectorul tera- 
sat al Bistriţei, între Roznov şi Piatra-Neamţ, precum şi în 
valea Moldovei, la sud de Trifeşti, şi cernoziomul levigat (inclu- 
siv podzolit), acesta din urmă întîlnindu-se mai cu seamă în 
regiunea subcarpatică (la nord-vest de Dobreni, pe stînga 
Ozanei, şi pe dreapta Moldovei, între Drăgăneşti şi Țibucani). 
Pe interfluviu Moldova — Siret se găsesc și cernoziomuri 
moderat levigate. 

Seria solurilor argilo-iluviale cenușii ocupă o suprafaţă 
mai mare în comparaţie cu celelalte tipuri. Acest tip de soluri 
se întîlneşte mai ales în zona de podiș, din bazinul superior al 
Biîrladului, dar şi în regiunea subcarpatică, unde mai reprezen- 
tative sînt însă solurile cenușii închise şi cernoziomurile levi- 
gate podzolite. 

Seria solurilor argilo-iluviale brune şi solurile argilo-ilu- 
viale podzolice constituie grupele de soluri cu cea mai mare 
răspîndire. Primul tip ocupă suprafețe mari în Depresiunea 
Neamţului şi în împrejurimile localităţii Războieni; al doilea 
tip îl întîlnim bine reprezentat în bazinul superior al Birladului, 
pe interfluviul Moldova — Siret şi în partea de sud a Depre- 
siunii Cracău-Bistriţa. 

Există şi alte subtipuri de soluri argilo-iluviale, ca de 
exemplu cele moderat podzolite, care ocupă suprafeţe mari 
în Depresiunea, Neamțului şi în zona Drăgănești — Brusturi. 

În provincia montană, o mai mare dezvoltare capătă 
solurile brune acide, asociate în multe cazuri cu solurile brune 
podzolite, ca de exemplu în sectorul montan al Bistriţei din 
avale de Bicaz. 

Seria solurilor brune şi brune acide este caracteristică, 
domeniului montan, în special regiunii îlişului, unde solurile 
brune (eu- și mezobazice) deţin o pondere însemnată. În 
asociație cu solurile brune acide, acestea ocupă suprafeţe 61 

întinse, putîndu-se contura două fişii principale : una care se 
întinde din bazinul Dămucului pînă în bazinul Bistricioarei 
şi în continuare pe valea Bistriţei spre Cotirgași şi alta care 
începe din bazinul Oanţu spre nord, prin bazinul Pingăraţi, 
apoi în bazinul Cracăului, traversează valea Ozanei şi se con- 
tinuă spre valea Rişca. 

Solurile brune acide apar uneori în asociaţie cu cele brune 
podzolice feriiluviale, aşa cum se întîlnesc în bazinele riurilor 
Bicazului şi Tarcăului. 

Seria solurilor brune podzolice este mai bine dezvoltată 
în bazinul Dămucului, bazinul superior al rîului Borca şi pe 
dreapta Bistriţei, între Hangu şi Sabasa ; în toate aceste cazuri 
este vorba de soluri feriiluviale şi soluri podzolice. Pe areale 
foarte mici, ca de exemplu în bazinul superior al rîului Borca şi în 
Masivul Ceahlău, se găsesc şi soluri podzolice humico-feriiluviale. 

Seria solurilor de pajiște alpină deţine o pondere destul 
de mică în ansamblul teritoriului judeţului, şi anume : în bazi- 
nul superior al rîului Borca, în Masivul Ceahlău şi în bazinul 
superior al riului Dămuc. Uneori le întîlnim și ca soluri liţol- 
morfe şi rendzine în bazinele riîurilor Dămuc și Bicaz. 

Pseudorendzinele ocupă suprafeţe mai însemnate în 
cadrul Depresiunii Cracău — Bistriţa. 

Seria solurilor slab evoluate și deluncă cuprinde regosoluri, 
care se întîlnesc atît în podiș, dar mai ales în ţinutul subearpa- 
tic, unde procesele de degradare a versanților sînt deosebit de 
intense. 

În lungul marilor rîuri de pe cuprinsul judeţului, cum 
sînt : Siretul, Moldova, Bistriţa, se întîlnesc largi suprafeţe cu 
soluri aluviale de tipul cernoziomurilor sau solurilor aluviale 
frecvent gleizate. 

Din seria solurilor hidromorfe şi halomorfe menţionăm 
prezenţa celor humico-gleice, ce se întîlnesc pe suprafeţe mai 
mari pe teritoriul comunelor Girov, Păstrăveni etc., şi pseudo- 
gleice, care se identifică pe o arie mai largă în Depresiunea Neamţ, 
între Bălțăteşti şi Agapia. : 


Vegetaţia şi fauna. Pe teritoriul judeţului Neamţ; princi- 
pala zonă de vegetaţie aparţine etajului forestier. Pe suprafeţe 

mici, în masivele Ceahlău, Hăghimaş, Budacu şi pe unele goluri 
montane din munţii Tarcău şi Stînișoara, este o vegetaţie de 
tip subalpin, iar în extremitatea estică a judeţului pătrund, 
sub forma unei enclave, elemente ale silvostepei (fig. 9). 

Etajul alpin are o întindere redusă şi este reprezentat 
prin subetajul subalpin, care poate fi identificat în Ceahlău, 
Hăghimaş, Budacu și Bivolu deasupra cotei de 1 400—1 500 m. 
În Masivul Ceahlău se întîlnesc plante cu caracter xerofil carac- 
teristice subetajului alpin, ce coboară pînă la altitudinea Oco- 
laşului Mic. Între acestea se remarcă în primul rînd lichenii 
(Cetraria islandica, C. cuculata, Cladonia rangiferina, Cladonia 
silvatica etc.) şi muşchii (Rhytidium rugosum, Polytrichum juni- 
perinum etc.). De asemenea, se întîlnesc unele fanerogame, între 
care mai frecvent este păiuşul (Pestuca supina). 

n subetajul. subalpin este reprezentativă vegetaţia de 
arbuşti, dintre care menționăm tufişurile de jnepeni (Juniperus 
montana), merişor şi afin (Vaccinium uliginosum, V. vitis 
idaea, V. myrtillus). O mare răspîndire o au speciile ierboase 
şi în special gramineele cu frunze înguste : păiuş (Pestuca ovina, 
PF. supina), țepoşică (Nardus stricta) ş.a. Nu lipsesc nici gra- 
mineele cu frunze mari, dintre care amintim în primul rînd 
firuța (Poa alpina, P. loza, P. minor). 

În etajul alpin, fauna este sărăcăcioasă. În general se 
întilnese specii de animale care vin din etajul inferior. Astfel, 
în sezonul cald, ursul şi lupul urcă pînă la marginea golurilor 
alpine. Dintre păsări, mai caracteristice sînt : cinteza alpină 
(Montifrigella nivalis), brumăriţa (Prunela coloris), tisa de 
munte (Anthus spinelata), mărăcinarul (Sazicola rubetra), coco- 
şul de munte (Tetrao urogallus). Din etajele inferioare vin 
mai frecvent corbul (Corvus coraz), mierla (Turdus orguntus 
alpestris), vinderelul roşu (Palco tinunculus) ete. Sînt prezente 
şi specii de reptile, dintre care amintim mai ales vipera comună 
(Vipera berus) şi şopîrla de munte (Lacerta vivipara). 

Etajul molidului sau etajul boreal are o extindere maximă, 
în partea de vest a judeţului, în munţii Hăghimaș, Ceahlău, 
Tarcău şi Budacu. De asemenea, o prezență masivă a molidu- 
lui se observă în bazinele superioare ale riurilor Farcaşa, Sa- 
basa, Ozana, Largu etc. În afară de n-olid, în acest etaj mai 63 

Fig. 9. — Harta vegetației (după Harta geobotanică a României, scara 1 : 500 000, 1960). 
1, Pajişti subapline ; 2, păduri de molid; 3, păduri amestecate (co- regiunea montană şi submontană ; 8, terenuri agricole şi pajiști secun- 
nifere şi foioase); 4, păduri de fag; 5, păduri de fag și stejar; 6, pă- dare în regiunea extracarpatică. : 
duri de gorun și stejar penduculat ; 7, pajiști şi terenuritetzyiteliodiza-digitala.ro 

apar paltinul de munte (Acer pseudoplatanoides), mesteacănul 
(Betula verucosa), bradul (Abies alba) etc. Dintre arbuşti se 
întîlnesc mai des: Pinus montana, Alnus viridis, Vaccinium, 
Spiraea chamaedryfolia, S: ulmifolia ete. Asociaţiile de vegeta- 
ţie ierboasă din cadrul pădurilor de molid sînt puţine din ca- 
uza întunecimii lor. Sînt însă, întinse suprafețe de pajiști secun- 
dare apărute pe locul pădurilor de molid, ca de exemplu în 
Masivul Bivolu — Hălăuca.' Aceste pajiști se carăcterizează 
prin predominarea asociaţiilor de Pestuca 'rubra (păiuşul roşu), 
“în care se mai găsesc: Viola declinata, Campanula abietina, 
C. pseudodeclinata,  Potentilla ternata, Primula carpatica etc. 

În pădurile de molid există o bogată faună, reprezentată 
prin urs (Ursus arctos), cerb (Cervus elaphus carpaticus), Tis 
(Lymz lynă), la care se adaugă specii venite din pădurile de 
foioase. Există, şi o bogată faună de păsări, dintre care amin- 
tim: cocoşul de munte, negroaica, ciocănitoarea de munte, 
acvila de munte, buha, 'huhurezul. De asemenea, se întîlnesc 


specii de amfibieni, reptile, gasteropode, coleoptere, lepidop- 
tere etc. 


Btajul pădurilor de foioase (nemoral). Subetajul păduri- 
lor amestecate de rășinoase şi fag ocupă cea mai mare su- 
prafaţă din judeţ. Limita superioară a acestui subetaj ajunge în 
unele locuri (Munţii Tarcău) pînă la 1 500 m, iar limita inferioară, 
coboară spre regiunea subcarpatică sub 500 m, aşa cum se 
constată în bazinele riurilor Cracău şi Ozana. 

În cadrul acestui subetaj apar frecvent şi suprafeţe aco- 
perite de păduri pure (făgete, molidișuri, brădete), care nu se 
dispun însă, întotdeauna într-o etajare normală. De exemplu, 
făgetele urcă adesea mai sus ca răşinoasele, care rămîn pe fun- 
dul văilor. Situaţia aparent anormală are la bază fie o cauză 
de ordin climatice, şi anume fenomenele de inversiune termică, 
fie nişte inversiuni endemice, în sensul că nu au reuşit să fie 
înlocuite de speciile din etajul care a migrat spre altitudine. 
Asemenea cazuri se întîlnesc în bazinele superioare ale riuri- 
lor Cracău, Pîngărăcior, Largu, Ozana ete. Grupările forestiere 
omogene sînt legate uneori şi de natura substratului. Astfel, 
în bazinele Cuejdiu, Pîngărăcior, Cracău se observă că făgetele 65 

pure se dezvoltă îndeosebi pe versanţii cu groase depozite 
deluviale. 

În subetajul pădurilor amestecate se întilnese şi alte 
specii de arbori, cum sînt : ulmul de munte (Ulmus montana), 
paltinul de cîmp (Acer platanoides), frasinul (Prazinus excelsior), 
plopul tremurător (Populus tremula) etc. 

Un loc aparte în acest subetaj îi ocupă plantațiile de 
pin din bazinul Bistriţei, plantaţii executate cu ocazia amena- 
jării hidrotehnice a acestui rîu. Covorul vegetal din acest sube- 
taj este mai bogat; în specii în comparaţie cu etajul pădurilor 
de molid. Pajiştile. ocupă suprafețe întinse, fiind bogate mai 
ales în specii de graminee. Grupările specifice sînt cele bogate 
în Agrostis tenuis şi Festuca rubra falax. Uneori, păşunatul 
intens a dus la dezvoltarea ţepoşicăi în detrimentul celorlalte 
graminee cu valoare economică mai mare (de exemplu în păşu- 
nile de pe raza comunei Pipirig). 

Subetajul fagului este caracteristic regiunilor 
de deal. Din cauza unor condiţii naturale specifice, făgetele 
de pe flancul estic al Carpaţilor Orientali nu se constituie într-un 
subetaj specific, dar apar totuşi masive mari în plină regiune 
montană (de exemplu codrul de fag din bazinul mijlociu al 
Ozanei). În Subcearpaţi, cele mai reprezentative păduri de fag 
se întîlnesc în Dealul Corni, precum şi în bazinele Calu, Iapa, 
Nechit. 

În alcătuirea pădurilor de fag se mai întîlnesc şi alte 
specii de foioase, cum sînt: stejarul (Quercus petraea), carpe- 
nul (Carpenus betulus), jugastrul (Acer campestris) ş.a. Arbore- 
tul este slab reprezentat în făgetele pure, iar în stratul ierbos 
se întilnese elemente comune și subetajului pădurilor ameste- 
cate, la care se mai adaugă : vinărița (Asperula odorata), leurda 
(Allium ursinum), laptele ursului (Euphorbia amygdaloides), 
măcrișul iepurese (Ozalis acetosella). 

Pajiștile din acest subetaj sînt foarte bogate în graminee, 
ceea ce le dă o mare valoare economică. Cele mai întinse su- 
prafeţe de pajiști sînt în regiunea subcarpatică. 

Subetajul pădurilor amestecate de fag cu go- 
run este cel mai bine reprezentat pe latura internă a depresiunilor 
subcarpatice, unde acesta vine în contact cu pădurile amestecate 

de fag şi răşinoase. De multe ori pădurile de fag cu gorun iau forma 
„Şleaurilor de deal”, în care speciile dominante mai cuprind : 
carpenul, teiul, paltinul, jugastrul, frasinul. Cea mai mare parte a 
pădurilor din acest subetaj a fost defrişată, ele fiind înlocuite 
cu pajiști secundare şi culturi agricole. 

Subetajul gorunului ocupă aproape 80% din supra- 
faţa regiunii extracarpatice. Cu toate acestea, pădurile de gorun 
care să se constituie în masive forestiere sînt rare. Masivele 
forestiere mai importante se găsesc pe latura depresiunilor sub- 
carpatice şi în bazinul superior al Bîrladului. În rest, o mare 
răspîndire o au şleaurile de deal, în care alături de gorun se 
găsesc : stejarul pedunculat; (Quercus penduculata), cerul (Quer- 
cus cerris), jugastrul, frasinul ete. Arboretul este mai bine 
dezvoltat, cuprinzînd păducelul (Crategus  monogina), sînge- 
rul (Cornus sanguinea, 0. mas), măceşul (Rosa canina). Stratul 
erbaceu este mai bogat în specii în comparaţie cu subetajele 
superioare; dintre speciile caracteristice amintim : mărgica 
(Melica uniflora), obsiga (Bromus erectus), golomăţul (Dacty- 
lus glomerata) etc. 

În general, pădurea acestui subctaj a fost defrişată, tere- 
nurile fiind date în circuitul agricol sau pentru păşuni şi fineţe. 
Pajiştile secundare prezintă evidente elemente de stepizare. 

Lumea animală din pădurile de foioase este numeroasă, fiind 
reprezentată prin vulpe (Vulpes vulpes), veveriță (Sciurus 
vulgaris), pîrşul de alun (Muscordinu avellanarius), pîrşul de 
ghindă (Elyonus gquercinus), jderul de pădure (Martes martes), 
căprioara (Capreolus capreolus). Avifauna caracteristică acestor 
păduri cuprind : ierunca, diferite specii de piţigoi, ciocănitoa- 
rea, sticletele, privighetoarea, șoimul etc. 

În pădurile din zonele subcarpatice și dealurile Birladului 
există numeroase specii de animale de silvostepă: hîrciogul, 
popîndăul, ciocîrlia ete. 

Inventarul faunistice din zona subcarpatică şi de podiş 
cuprinde, de asemenea, numeroase specii de reptile, amfibieni, 
insecte, gasteropode etc. 

Lumnecile sînt dezvoltate pe suprafeţe apreciabile în lungul 
marilor rîuri (Siret, Moldova şi Bistriţa), dar şi pe unii din 
afluenții mai importanţi ai acestora (Cracău, Ozana). În cadrul 67 

luncilor este dominantă vegetaţia ierboasă, reprezentată prin 
diferite specii de rogoz, iarba cimpului, firuță. Cea mai mare 
parte a luncilor este ocupată însă de terenuri agricole. Pădurile 
ocupă suprafeţe mai întinse în luncile Siretului şi Moldovei, 
elementele dominante ce le alcătuiese fiind salcia, plopul și 
arinul. . Foarte rar (în lunca Siretului) se găsesc și păduri de 
orun. 

Fauna luncilor se caracterizează în special prin prezenţa 
unor păsări ca : pescăruşul negru, cucul, lăstunul de mal (care 
este un oaspete de vară). 

„Judeţul are o bogată şi variată faună care trăiește în 
apa. riurilor și lacurilor. În rîurile de munte se întîlnește păstră- 
vul indigen (Salmo trutta fario), zglăvoaca (Cattus gabio), sco- 
bârul (Chondrostoma nasus), boișteanul (Phozinus phodimus). 
În iiul Bistriţa, în amonte de lacul Izvoru Muntelui, se găseşte 
şi lostriţa (Hucho” hucho). În riturile din regiunea extracarpatică, 
în special în Moldova şi Siret, se întîlnesc : eleanul, morunașul, 
porcuşorul comun, porcuşorul de nisip, băbuşca etc. În lacurile 
de acumulare, şi mai ales în lacul Izvoru Muntelui trăieşte o 
faună intiologică formată în special din ciprinide. 

- “Legat de lacurile de acumulare există şi o bogată avifaună, 
alcătuită din păsările care poposesc aici în sezonul rece (Anas 
platyrhyncos, Podiceps ruficalis, Gavia arctica etc.). 


" Ocrotirea naturii. Judeţul Neamţ constituie unul din 
ţinuturile cele mai pitoreşti din ţară, o serie de aspecte ale 
cadrului natural constituind unicate sau rarităţi pentru pei- 
sajul ţării. Aceasta a determinat luarea unor măsuri care să 
pună sub protecţie elementele naturale de deosebită impor- 
tanță ştiinţifică şi educativă, turistică şi economică. Traduce- 
rea, în fapt a politicii naţionale de ocrotire a naturii a fost:con- 
cretizată în judeţul Neamţ prin Decizia nr. 290 din 20 iunie 
1971 a Comitetului Executiv al Consiliului popular judeţean 
Neamţ, document care nominalizează obiectivele ce consti- 
tuie rezervaţii naturale. ș 

Una dintre cele mai mari rezervaţii naturale este fără 
îndoială Masivul Ceahlău, unde se prevede organizarea unui 
pare naţional de peste 5 800 ha, din care circa 600 ha consti- 

tuie golul subalpin. Acest munte este renumit în cadrul Car- 
paţilor Orientali nu numai prin aspectul plin de inedit al mor- 
fologiei, ci şi printr-un bogat inventar floristice şi faunistic. 
De exemplu, aici se află circa 1 250 de taxoni de plante inferi- 
oare şi 1 540 de taxoni de plante vasculare. Dintre endemismele 
din acest masiv menţionăm : Oymbella bistritzae, Leptostromella 
juncian, Hieracium petroszene, ş.a. De asemenea, se găsesc 
plante rare în îlora ţării, cum ar fi: floarea de colţ (Leontopo- 
dium alpinum), papucul doamnei (Cypripedium calceolus). Cu- 
noscute pentru turişti sînt însă „insulele” de lariţă (crin, zadă), 
specia de Lariz decidua, arbore rar pentru flora ţării noastre 
(un conifer cu frunze căzătoare), care în amestec cu molidul 
şi pinul formează arborete ce ocupă circa 285 ha, se găseşte 
în punctele Poliţa cu Crini, pusă sub ocrotire din 1941, Piatra 
cu Apă, Poiana Luminișului și sub stîncile Bitca Neagră. 

În Masivul Ceahlău există şi o bogată faună, aici trăind 
circa 350 de specii de păsări, 40 de specii de reptile, numeroase 
specii de mamifere mari şi mici, precum şi o mare varietate de 
insecte (D. Munteanu, 1973). 


Foarte recent (1970), în Masivul Ceahlău a fost coloni- 
zată capra neagră (Rupicapra rupicapra). 

În afară de această rezervaţie complexă, în judeţ mai 
există : 

— rezervaţii rit Masivul Munticelul şi cheile Şugă- 
ului, peştera, 'Toşorog (toate în bazinul Bicazului), Stiînca Sin- 
guratică din valea Bistriţei, denumită şi Piatra Teiului (înaltă 
de circa 23 m), astăzi cu baza în apele lacului Izvoru Muntelui, 
Stînca Şerbeşti (cu o bogată faună fosilă sarmatică) ; 

— rezervaţii paleontologice : Cozla, Pietricica și Cernegura, 
în care se găsesc numeroase specii de peşti fosili (multe dintre 
exemplarele găsite fiind astăzi la Muzeul de ştiinţe naturale 
din Piatra Neamţ); | 

— rezervaţii forestiere : pădurea Goşman — Tarcău (173 
ha), alcătuită din molid, fag şi brad în vîrstă de aproximativ 
140—260 de ani, pădurea, de stejar de la Vinători-Neamţ 
(între Ozana şi Nemţișor, 55 ha), „codrul de aramă” şi „pădu- 
rea de „argint” (pe Dealul Filiorul, lîngă Văratec), rezervaţii 69 

ce amintesc de marele Eminescu, rezervaţia de tisă de pe piriul 
Pîngăraţi etc.; 


— parcuri dendrologice şi arbori seculari: parcul de la 


Văleni (cu o suprafaţă de 3 ha şi circa 100 de specii exotice), 
parcul de la Roznov (3 ha), parcul de la Grozăvești, stejarii 
de la Tupilați, Borniș (comuna Dragomirești). 


POPULATIA ȘI 
AȘEZĂRILE OMENEȘTI 





70 


Consideraţii asupra populării teritoriului 


Prin poziţia geografică și varietatea condiţiilor naturale 
teritoriul județului Neamţ a reprezentat o vatră favorabilă 
pentru populare încă din cele mai vechi timpuri. Spaţiul 
montan, cu culmile şi văile sale adăpostite, marile depresiuni 
subcarpatice de la poala munţilor, ca şi dealurile Podișului 
Moldovenesc brăzdate de ape, au oferit dintotdeauna con- 
diţii bune pentru viaţa şi activitatea umană. Numai avînd în 
vedere aceste condiţii se pot explica urmele arheologice atît de 
frecvente în toate regiunile naturale ale judeţului. 

Spațiile alese pentru aşezări de către vechii locuitori care 
au populat aceste meleaguri au fost încă din timpurile preisto- 
rice cele apărate de calamităţile naturale şi de răul provocat 
de pătrunderea altor populaţii dinafară. Variaţiile climatice şi 
unele împrejurări istorice au determinat deseori fenomenul de 
migrare a locuitorilor din regiunile joase spre spaţiul montan. 

Poenile situate pe platourile şi curmăturile culmilor mun- 
toase, cu împrejurimi favorabile pentru practicarea vînatului 
şi păstoritului, podurile teraselor din lungul riîurilor montane şi 
extramontane care ofereau condiţii bune de pescuit, pădurile 


„de podiş cu zone de fineaţă au constituit de obicei spaţii în 

care s-au aşezat vechii locuitori. Umanizarea peisajului natural 
s-a desfăşurat ca un proces continuu, începînd din paleolitic şi 
parcurgînd toate etapele istorice cunoscute pentru Moldova 
montană şi extramontană. Astfel, pe teritoriul comunelor 
Ceahlău şi Hangu, în luturile de la suprafaţa unor terase ale 
Bistriţei, la punctele Bofu, Cetăţica, Cremeniş, Lutărie, Dirţu, 
Podiș, s-au descoperit stațiuni paleolitice cuprinzînd resturi de 
locuinţe, vetre, resturi de oase, unelte și arme de silex, aparţi- 
nînd culturii aurignaciene care datează de cel puţin 8 000 de 
ani î.e.n. (0.8. Nicolescu-Plopşor, M. Petrescu- 
Dîmboviţa, 1959). 

Descoperiri asemănătoare, cuprinzind urme ale omului 
paleolitic, se cunosc şi în regiunea extracarpatică a judeţului, 
la Români, Piatra Șoimului, Piatra Neamţ ş.a. În timpul epi- 
paleoliticului, oamenii urmăresc vînatul pînă la partea superi- 
oară a culmilor muntoase. Uneltele de tip swiderian, constînd 
din vîrfuri de săgeți, toporaşe, răzuitoare ş.a. care s-au găsit în 
mai multe puncte situate la altitudini ridicate, atestă acest 
lucru. Asemenea unelte au fost; găsite pe terasa de 40 m de la 
gura Dămucului, pe şaua Bardosului la peste 1100 m şi în 
punctul ,,La Scaune”, situat la 1 328 m, chiar sub abruptul 
vestic al Ceahlăului. Omul epipaleolitic își confecţiona armele 
şi uneltele din materiale locale, din roci silicioase dure care se 
găsesc sub forma unor mici aflorimente în unitatea cristalino- 
mezozoică. 

Resturile de cultură materială datînd din neolitic sînt şi 
mai numeroase pe teritoriul judeţului Neamţ. Staţiunilor neo- 
litice care sînt cunoscute mai de mult (Frumuşica, Traian, 
Izvoare) li s-au adăugat multe altele, descoperite recent, ceea ce 
atestă o intensă populare în această perioadă. Cultura ,,Criş”, 
originară din bazinul mijlociu al Dunării, a cuprins în arealul 
său şi spaţiul extracarpatic al județului Neamţ. Deosebit de 
frecvente sînt însă vasele de ceramică pictată (păstrate în bogata 
colecție a Muzeului arheologic din Piatra Neamţ), demonstrînd 
fineţea gustului artistic al oamenilor din timpul culturii cucu- 
teniene. 

Importantele descoperiri arheologice de la Piatra-Neamţ 
au scos la iveală resturi ale omului din perioada de trecere de 71 

la, neolitice la epoca bronzului. Din perioada dacică se cunose 
urme de cetăţi şi aşezări la Piatra Neamţ (Bitca Doamnei și 
Cozla) Dochia, Hangu, Piatra Şoimului. În timpul stăpînirii 
romane, dacii liberi de la est de Carpaţi și-au păstrat propria lor 
organizare social-politică, avînd legături strînse cu populaţia 
daco-romană de la vest de Carpaţi. La Brazi-Roman, continui- 
tatea elementului dacic este demonstrată prin dovezi arheolo- 
gice de-a lungul a 8 secole (secolul IV î.e.n. — secolul IV e.n.). 

Din perioada formării poporului român se păstrează 
numeroase resturi de cultură materială descoperite la Gabăra- 
Roman, Văleni-Roman, Dochia ş.a., care atestă prezenţa ele- 
mentului autohton şi asimilarea treptată a populațiilor străine 
care au trecut prin Moldova. | | | 

Încă înainte. de formarea statului feudal independent 
Moldova, meleagurile nemţene erau foarte bine populate. Pe 
văile montane precum şi în depresiunile intramontane şi sub- 
carpatice au existat grupări de sate cu organizare funcţională 
adaptată condiţiilor concrete ale „,țărilor” respective. Asemenea 
grupări au existat pe valea Bistriţei, în depresiunile Pipirig, 
Neamţ, Cracău ş-a., iar la Bitea Doamnei .s-a descope- 
rit chiar o fortificație aparţinind feudalismului timpuriu 
(secolele XII — XIII). Multe dintre aşezările epocii feudale 
erau situate pe vetre populate încă mai dinainte, aşa cum dove- 
desc materialele. arheologice descoperite în orizonturi supra- 
puse. Odată cu dezvoltarea statului feudal Moldova, numărul 
locuitorilor creşte, așezările vechi se extind şi în acelaşi timp 
apare o reţea de aşezări noi. În arealul acestora sînt cuprinse 
locuri cu împrejurimi bune pentru agricultură, cu surse de apă 
potabilă abundentă şi în acelaşi timp cu posilități lesnicioase 
de legătură cu localităţile vecine şi cu altele. mai îndepărtate. 
Activitatea de  vlorificare a resurselor naturale capătă un 
caracter mai organizat, suprafeţe înţinse de păduri sînţ defri- 
şate, sporind terenurile arabile şi păşunile , se extind legăturile 
comerciale. Documentele istorice atestă existenţa a numeroase 
aşezări încă înainte de secolul al XV-lea. Sînt astfel pomenite 
frecvent numele satelor : Vinători, Hangu, Mărgineni, Buhalnița, 
ete. Din necesităţi de apărare, în timpul domnitorilor muşa- 
tini se construiese amplasamente militare întăriţe, cum sînt 

cetatea Neamţ şi cetatea Romanului, iar la Piatra-Neamţ 
curtea domnească ctitorită de Ştefan cel Mare. Din aceeaşi peri- 
oadă datează și unele dintre mănăstirile de pe teritoriul jude- 
țului : Bistriţa, Neamţ, Pîngăraţi, Sihăstria, Secu, Sihla, 
Agapia, Văratec. 

În partea de est a judeţului, un mare număr dintre aşe- 
zările actuale existau deja în secolul al XV-lea (Tîrgu-Neamţ, 
Piatra-Neamţ, Roman, Ghindăoani, Dochia, Bălţăteşti etc.). 

Locuitorii din zona montană se ocupau cu creşterea vitelor 
şi exploatarea lemnului, iar cei din spaţiul extracarpatie cu 
agricultura. Pe valea Siretului treceau mari drumuri comerciale, 
care legau nordul cu sudul Moldovei iar pe valea Moldovei şi pe 
valea Bistriţei se făcea legătura dintre Moldova şi Transil- 
vania. Apropierea de marile drumuri comerciale a fost un ele- 
ment de seamă care a determinat dezvoltarea așezărilor umane. 
Pasul Prisăcani, loc de trecere spre şi dinspre Transilvania, era 
intens folosit, drumul trecînd pe valea Bistricioarei și apoi bifur- 
cîndu-se cu o ramură pe Bistriţa spre Piatra-Neamţ şi cu alta 
pe valea Largului, peste culmea Pătru-Vodă, pînă în valea 
Neamţului şi a Moldovei. În lungul acestor artere de circulaţie 
de pe valea Moldovei, Siretului, Bistriţei, Ozanei, Bistricioarei 
s-a desfăşurat în permanenţă o intensă activitate economică. 
Unele tîrguri, ca: Piatra, Roman, Tîrgu-Neamţ, s-au dezvoltat 
tocmai în legătură cu viaţa economică și comercială intensă din 
puncte-cheie de pe traseul marilor căi de circulaţie. 

Un fenomen demografic care a contribuit la intensificarea 
populării teritoriului judeţului l-a constituit şi imigrarea unor 
grupuri de populaţie dinafară. Amintim astfel grupurile de 
ceangăi care au format cîteva sate pe valea Siretului încă din 
timpul domnitorilor Alexandru cel Bun şi Ştefan cel Mare. În 
Depresiunea Neamţ, după formarea statului feudal, la. stră- 
vechea populaţie românească s-au adăugat şi mici grupuri de 
populaţie săsească, stabilită mai ales la Tirgu-Neamţ, care se 
dezvoltă ca centru orăşenesc (V. Tufescu, 1966).  . zi 

În perioada feudalismului dezvoltat, numărul așezărilor 
sătești sporeşte crescînd şi nivelul lor. economic. (mai ales al 
satelor răzășeşti),. fapt consemnat de izvoarele documentare 
ale vremii. Harta Moldovei întocmită de domnitorul-cărturar 73 

Dimitrie Cantemir la începutul secolului al XVIII-lea cuprinde 
circa 75%, din denumirile localităţilor importante, denumiri 
care se păstrează și în prezent pe teritoriul judeţului. 

În etape succesive ale perioadei feudale au avut loc depla- 
sări de populaţie românească originară din Transilvania, sta- 
bilindu-se la est de Carpaţi, pe teritoriul judeţului Neamţ şi a 
judeţelor învecinate. Astfel putem cita populaţia venită din 
Transilvania şi aşezată în satele Pipirig, Oşlobeni, Birgăoani, 
Țuţuieni ş.a. Creşterea mărimii şi numărului de aşezări prin 
aport de populaţie din Transilvania se manifestă mai ales în 
secolul al XVIII-lea. Acest fenomen de imigrare cuprinde şi 
oieri mărgineni, care urmăresc vechile drumuri dintre păşunile 
de vară din Carpaţi şi cele de toamnă tîrzie şi iarnă din văile şi 
luncile rîurilor extracarpatice. Un număr însemnat de ,,ungu- 
reni” s-au stabilit pe valea Bistriţei (Ceahlău, Pîngăraţi, Tarcău), 
în Depresiunea Neamţ (Ţuţuieni, Ghindăoani), în Depresiunea 
Cracăului (Oşlobeni, Bălțăteşti), în Podişul Moldovenesc (Biîr- 
găoani, Dulcești), pe valea Moldovei etc. 

Viaţa economică şi procesul de populare a teritoriului se 
intensifică în secolul al XIX-lea, cînd se extind exploatările 
forestiere şi se dezvoltă agricultura şi industria. Defrișarea 
pădurilor s-a făcut cu rapiditate mai ales în preajma localită- 
ţilor din zona montană, unde apar şi primele unităţi de prelu- 
crare a lemnului. Ca o ocupaţie specifică a locuitorilor de pe 
valea Bistriţei este plutăritul care se practică din timpuri ime- 
morabile (1. Donisă,P. Poghirc, 1968). 

În secolul al XX-lea, procesul de populare continuă în 
condiţii noi, oferite de progresul, realizat în toate domeniile 
vieţii economice. Mai ales în perioada dezvoltării socialiste, 
centrele urbane înregistrează o creștere vertiginoasă datorită 
procesului de industrializare, iar satele își consolidează continuu 
puterea economică, asociată cu creşterea numărului de locuitori. 
Marile unităţi industriale de la Piatra-Neamţ, Săvineşti, Roman, 
Bicaz, ca și amenanjările hidroenergetice de pe valea Bistriţei 
au determinat o creștere a numărului de locuitori, creştere 
însoţită de ridicarea gradului de urbanizare a așezărilor. În 
acelaşi timp, aşezările rurale din judeţ; sînt în curs de sistema- 
tizare, transformîndu-se în centre cu funcţii economice conforme 

specificului şi potenţialului natural şi urban existent, avînd o 
bogată viaţă social-economică. Evoluţia actuală a procesului 
de populare a judeţului se află sub influența unor factori 
economici şi sociali care, în condiţiile modului de producţie 
socialist, se cunosc, se pot controla şi dirija. 


Populaţia 


Evoluţia numerică a populaţiei. Judeţul Neamţ se înca- 
drează în una din zonele cu natalitate ridicată, situîndu-se din 
acest punct de vedere pe locul al 4-lea între județele țării. Sporul 
natural al populaţiei judeţului este de 14,4% (1972), depăşind 
substanţial media de ţară (9,6% în 1972). 

Dinamica populaţiei se datorește în principal sporului 
natural şi în mai mică măsură fenomenului de migraţie, care în 
cazul judeţului Neamţ s-a caracterizat prin curente compensa- 
torii de populaţie, dacă ne referim la situaţia din ultimele 4 
decenii. Totuşi, curentul de imigrare determinat de necesarul de 
forță de muncă de pe marile şantiere ale sistemului hidro- 
energetic de pe Bistriţa şi de la Săvineşti s-a făcut simţit în 
dinamica populaţiei dintre anii 1950 şi 1960. 

În anul 1930, populaţia de pe actualul teritoriu al jude- 
țului Neamţ era de 311 113 locuitori. La 1 iulie 1972, numărul 
locuitorilor era de 523 501, ceea ce înseamnă o creştere absolută 
de 212 388 de locuitori (fig. 10). Precizăm faptul că ritmul de 
creștere al populaţiei n-a fost uniform, ci a înregistrat unele 
abateri de la media multianuală datorită unor împrejurări 
social-istorice prin care a trecut ţara noastră în ultima jumătate 
de secol. Astfel, între anii 1930 şi 1948 ritmul mediu anual de 
creştere a populaţiei a fost de 0,8%. Cauza acestui ritm scăzut 
constă în pierderile de vieți omenești şi natalitatea scăzută 
din timpul celui de-al doilea război mondial: de asemenea în 
anii de secetă de după război s-au înregistrat scăderi în ritmul 
de creştere al populaţiei. 

În anul 1948, populaţia de pe teritoriul judeţului cuprin- 
dea 357 348 de locuitori, pentru ca în 1956 să ajungă la 419 949 75 

mii focwlari Fig. 10.—Evoluţia nu- 

de locuitori. Ritmul mediu anual de creştere din această peri- 
oadă a fost de 2,2%, marcînd un spor care nu se va mai realiza, 
în perioadele următoare. Această creştere se explică atît prin 
sporul natural mai ridicat datorită îmbunătăţirii condiţiilor 
de viaţă, cât şi prin fenomenul de imigrare determinat de indus- 
trializarea văii Bistriţei ; şantierele deschise încă din anul 1950 
pentru construcţia barajului hidrocentralei ,,V.I. Lenin”, apoi 
construcţia celorlalte baraje și hidrocentrale din sistemul 
„„Bistriţa-aval”, construcţia Combinatului de îngrăşăminte azo- 
toase de la Roznov și a Uzinei de fire şi fibre sintetice Săvineşti, 
din aceeaşi perioadă, au atras un important număr de locuitori 
de pe teritoriul altor judeţe. Între anii 1950 şi 1960 au fost 
construite importante obiective industriale şi pe valea Moldovei 
(laminorul de ţevi de la Roman intrat în funcţiune în anul 
1959), care de asemenea au determinat o convergenţă a forței 
de muncă. 

Odată cu încheierea construcţiei marilor obiective indus- 
triale, o parte din forța de muncă se deplasează în alte judeţe 
ale ţării, încât după anul 1960 dinamica populaţiei este mai puţin 
activă, iar ritmul mediu anual de creștere se reduce simţitor. 

În anul 1966, numărul locuitorilor atinge cifra de 470 206, 
ceea ce reprezintă o creștere de 14,3%, față de 1956. Ritmul 
mediu anual de creştere a fost de 1,4% datorită cauzelor deja 
amintite, precum şi datorită unor scăderi ale sporului natural. 
Din 1966 şi. pină în 1971 populaţia crește. într-un ritm 
ceva mai accentuat, condiționat de sporirea natalității şi redre- 


„ sarea, sporului natural. Astfel, ritmul mediu anual de creştere pe 

o perioadă de 5 ani, între 1966 Şi 1971, ajunge la 2%. Creşterea 
populaţiei din iulie 1971 şi pînă în iulie 1972 s-a făcut cu 7 211 
locnitori, înregistrîndu-se din nou o tendinţă de scădere a Spo- 
rului natural (în 1972 sporul natural fiind de 14,4 9/9. 

În ultimii 42 de ani, populaţia judeţului Neamţ a înregis- 
trat o creştere superioară mediei pe ţară ; din 1930 şi pînă în 
1972 creșterea inedie anuală a populaţiei pe ţară a fost de 0,9 %, 
iar pe teritoriul judeţului Neamţ de 1,6 '%,. Între anii 1966 şi 
1972, ritmul mediu anual de creştere. a populaţiei judeţului 
(2 %) depășește, de asemenea, ritmul mediu de creştere a popula- 
ţiei la nivelul întregii ţări (1,3 %). 

Odată cu creşterea numărului “ÎI taiat a crescut și 
densitatea populaţiei (tabelul nr. 6). 


Tabelul nr. 6 
Evoluţia. densităţii populaţiei în — 1930 — 192 











Anul |: 1930: -| 1948 |: 1956 | 1966 Lao 1971 |.1972 

: ] ! | " 
Densitatea - | | | 
populației SI LE | i 

(oc. km?) | 52,8 | 60,7] 713| 798 | 87.7 | 88,9 








Consemnăm faptul că datorită ritmului de creştere a popu- 
laţiei, în mod constant superior mediei pe ţară, începînd din 
anul 1970 și densitatea locuitorilor a devenit superioară densi- 
tăţii medii pe ţară. Astfel, în anul 1972 densitatea populaţiei 
pe ţară era de 87 loc. [m:, iar în judeţul Neamţ de 88,9 
'loc./km?. 

Sporul populaţiei urbane s-a manifestat ca un proces 
continuu mai ales în anii construcţiei socialiste. Astfel, dacă 
luăm în considerare situaţia din ultimii 6 ani, constatăm că 
populaţia urbană a crescut de la 28,8 % în 1966 la 30,7 % în 
1972. Această creştere s-a realizat atât prin sporul natural din 
mediul urban, cît și prin fenomenul de imigrare a forței de 
muncă din așezările rurale ale „judeţului. În legătură cu acest 
ultim aspect, relevăm faptul că în aşezările din jurul oraşelor 
frecvenţa deplasărilor zilnice pentru muncă, manifestîndu-se 
pe o rază de 20—30 km, nu prezintă urmări în modificarea 77 

numărului populaţiei din aşezările rurale situate în acest peri- 
metru. 

Populaţia rurală, în aceeași perioadă, şi-a micşorat pon- 
derea în numărul total de locuitori ai judeţului. Astfel, dacă în 
1966 ponderea populaţiei rurale reprezenta 71,2%, în 1972 
aceasta a scăzut la 69,3%. Sporul natural al populaţiei din 
mediul rural şi din cel urban a înregistrat în ultimii ani valori 
sensibil apropiate. În aceste condiţii, creșterea populaţiei urbane 
se datorește următorilor trei factori : crearea de centre urbane 
noi (Bicaz), imigrarea populaţiei spre aşezările urbane industria- 
lizate sau în curs de industrializare (Piatra-Neamţ, Roman, 
Bicaz, Tîrgu-Neamţ) şi sporul natural relativ ridicat. 

Densitatea populaţiei pe teritoriul judeţului Neamţ a 
cunoscut un proces de creştere continuă din cele mai vechi 
timpuri şi pînă astăzi. Bineînţeles că, în funcţie de condiţiile 
social-istorice ale diferitelor etape şi de nivelul dezvoltării for- 
ţelor de producţie, creşterea densităţii populaţiei nu s-a făcut 
în mod uniform. În primele faze de populare a teritoriului, 
factorii naturali au avut un rol preponderent în repartiţia locui- 
torilor. Sursele de apă potabilă, climatul de adăpost, locurile 
bune pentru vînat și pescuit, iar mai tîrziu pentru pășunatul 
animalelor și practicarea agriculturii au constituit zone de con- 
vergenţă demografică, unde densitatea populaţiei a fost tot- 
deauna mai mare. După primele etape de locuire, odată cu 
intrarea în circuitul economic a noi resurse naturale, în deter- 
minarea evoluţiei densităţilor de populaţie au intrat în acţiune 
şi alţi factori de influenţă, dintre care amintim căile de comu- 
nicaţie, centrele de prelucrare şi de schimb, influența primelor 
tîrguri şi cetăţi. 

Zonele de contact dintre marile unităţi naturale, depre- 
siunile intracarpatice, văile riurilor importante, intersecţia axe- 
lor de circulaţie s-au conturat de timpuriu ca arii de densitate 
ridicată a populaţiei. Partea înaltă a munţilor (Budacu, Ceahlău, 
Tarcău, Stînişoara.), ca şi bazinele superioare ale rîurilor care dre- 
nează munţii au constituit totdeauna zone mai slab populate. La 
fel, spinarea dealurilor subcarpatice (Pleşu, Boiştea, Corni, Şer- 
peşti, Runcu), precum şi înălțimile cele mai mari de la est de Siret, 


„au rămas lipsite de aşezări datorită condiţiilor naturale aspre. 

Versanții munţilor, ca și versanţii puternic înclinați ai masivelor 
deluroase din judeţ au fost, de asemenea, evitaţi în procesul de 
populare a teritoriului. Totuşi, aceste locuri fără aşezări sta- 
bile și deci cu o densitate slabă a populaţiei au intrat încă de 
multă vreme în sfera unor activități economice sezoniere sau 
episodice. 

Analizind harta repartiţiei actuale a populaţiei judeţului 
(fig. 11) se constată că densităţile cele mai mari se întîlnesc în 
aria de influenţă imediată a celor mai importante centre urbane : 
Piatra-Neamţ şi Roman (densități mai mari de 500 loc./km?). 
La sud de Roman, pe valea Moldovei, se evidenţiază o zonă 
preorăşenească cu o densitate mare de populaţie, apropiată 
de valoarea densității populaţiei de pe teritoriul orașului Tîrgu- 
Neamţ cu localitățile componente (250—500 loc./km?). 

O situaţie aparte prezintă oraşul Bicaz cu localităţile 
componente, unde valoarea densităţii este cuprinsă între 80 
şi 100 loc./km?, din cauza condiţiilor naturale nefavorabile 
extinderii așezărilor pe versanţii văii Bistriţei ; aceasta se referă 
atît la oraşul propriu-zis, cât și la localităţile componente Izvoru 
Muntelui, Potoci, Secu, Izvoru Alb. 

În afara centrelor urbane cu arealele lor de influenţă se 
conturează o zonă cu densitate mare de populaţie pe valea 
Bistriţei din depresiunea subcarpatică (150—250 loc./km?). O 
altă zonă cu densități similare apare la nord-vest de municipiul 
Roman, pe terasele medii ale Moldovei. 

În marginea nordică a Depresiunii Tazlăului, în jumătatea 
sudică a Depresiunii Neamţ, ca şi pe valea Moldovei în avale 
de confluența cu Ozana, densitatea populaţiei este cuprinsă 
între 100 şi 150 loc./km?. Cea mai mare parte a Depresiunii sub- 
carpatice a Cracăului, zona dealurilor piemontane de la nord 
de Culmea Pleşu, precum şi valea Siretului din avale de con- 
fluenţa cu Moldova se încadrează în categoria densităţilor 
apropiate de valoarea medie pe judeţ; (80—100 loc./km2?). Teri- 
toriul cu un grad de populare sub media densităţii pe judeţ 
(88,9 loc./km?) cuprinde în întregime zona montană (cu excepţia 
ariei de influență a orașului Bicaz) şi dealurile din bazinul 
superior al Birladului. Există totuşi o diferenţă importantă 
între valoarea densității populaţiei din podișul de pe stînga 19 

Siretului (40—80 loc./km?) şi regiunea montană (unde densi- 
tăţile descresc pînă la 10—20 loc./km?). În spaţiul muntos se 
pot separă două subunități: una nordică (cuprinzînd peste 
2/3 din suprafaţă), cu densități cuprinse între 21 şi 45 loc./km? 
şi alta sudică (cuprinzind în special Munţii Tarcăului), cu den- 
sităţi cuprinse între 10 şi 20 loc./km?. Menţionăm faptul că 
repartiția populaţiei în spaţiul montan este neuniformă; pe 
văile Bistriţei, Bicazului, Bistricioarei sau pe văile mai mici, 
cum sînt : Schitu, Hangu, Buhalniţa, există adevărate aglome- 
rări demografice , în timp ce pe versanţi şi pe culmi repartiţia 
populaţiei este foarte redusă. 


Structura populaţiei. Pe grupe de vîrstă și sexe, 
populaţia judeţului se caracterizează printr-o structură în 
general armonioasă, reflectînd condiţiile unei regiuni naturale 
complexe şi mai ales schimbările social-economice petrecute 
în ultimele decenii (fig. 12). 

Astfel, populaţia cea mai numeroasă este cuprinsă în 
grupa de vîrstă de 4—9 ani, datorită creșterii natalității în a 
doua jumătate a deceniului al şaptelea. O descreştere, atit a 
populaţiei masculine, cît şi a celei feminine, se constată în 
cazul grupei de vîrstă de 20—24 de ani. Explicaţia acestui feno- 
men demografic trebuie căutată în natalitatea scăzută din 
timpul celui de-al doilea război mondial, precum şi în condiţiile 
economice grele din perioada imediat următoare războiului. O 
altă scădere importantă se înregistrează în cadrul grupei de 
vîrstă de 40—45 de ani, a cărei cauză constă în pierderile de 
vieţi omeneşti, în rîndul tineretului, din timpul celui de-al 
doilea război mondial. 

În general, graficul evoluţiei structurii populaţiei pe 
grupe de vîrstă şi sexe din judeţul Neamţ se apropie de forma 
graficului pe ţară. 

Din datele recensămîntului din martie 1966 rezultă că 
populaţia activă a judeţului Neamţ reprezintă 51,8%, din totalul 
populaţiei. În cadrul acesteia, populaţia activă de sex masculin 
domină cu 7,1% populaţia activă de sex feminin. 

După grupele de vîrstă se'constată o predominare a popu- 
laţiei active tinere ; astfel, populaţia activă din grupa pînă la 81 

Fig. 12. — Structura populaţiei pe grupe de virstă şi sexe (1971). 


50 de ani reprezintă 78,3%, iar peste 50 de ani reprezintă doar 
21,7%. Populaţia din grupa de vîrstă cuprinsă între 30 şi 49 de 
ani reprezintă 43,4%; aceasta depăşeşte populaţia din grupa 
de vîrstă 14—29 de ani, deoarece o mare parte din tinerii apar- 
ținînd acestei grupe sînt în curs de școlarizare. Pe de altă parte, 
numărul tinerilor de 21—25 de ani (la data recensămîntului) 
este diminuat de natalitatea scăzută înregistrată în timpul celui 
de-al doilea război mondial. 

În judeţul Neamţ există în ulţimii ani o intensă preocu- 
pare pentru includerea integrală a populaţiei de vîrstă activă 
în sfera producţiei economice: înfiinţarea de noi sectoare de 
producție care să antreneze în principal populaţia de sex feminin. 

Populaţia activă a judeţului este ocupată în cea mai mare 
parte în agriculţură (61,7%). În industrie este ocupată 19%, din 

Fig. 13. — Structura populatiei 

populaţia activă, în construcţii 4,9%, în transporturi 4,4%, iar 
în circulaţia mărfurilor 2,9% (fig. 13). În ultimii ani se consem- 
nează o reducere treptată a populaţiei active ocupate în agri- 
cultură, concomitent cu creșterea populaţiei ocupate în indus- 
trie şi construcţii (65,1%, din totalul angajaţilor). 

Structura forței de muncă din industrie indică două ramuri 
conducătoare, şi anume: exploatarea şi prelucrarea lemnului, 
după care urmează industria chimică. În ordine descrescîndă, 
forța de muncă este absorbită apoi de industria materialelor 
de construcţie, de industria constructoare de maşini şi prelu- 
crarea metalelor, de metalurgia feroasă, de industria alimen- 
tară ş.a. 

În comparaţie cu anii anteriori se constată o creştere a 
forţei de muncă ocupată în industria chimică, în industria con- 
strucţiilor de maşini și prelucrarea metalelor. În alte ramuri 
industriale se constată, în schimb, o scădere a ponderei forței 
de muncă : industria lemnului, industria alimentară, industria 
materialelor de construcţie. Toate aceste schimbări în structura 
forței de muncă industriale sînt în legătură cu dezvoltarea verti- 
ginoasă a unor ramuri (industria chimică) și cu introducerea 
unor procedee tehnice mai avansate, care suplinese o parte din 
forța de muncă. 

Populaţia activă din mediul rural, angajată numai în 
muncile agricole, deţine o pondere de 48,6%. Diferenţa pînă la 
61,7%, cât reprezintă populaţia rurală activă, constituie forţa 
de muncă ce se deplasează zilnic spre întreprinderile industriale 
din mediul urban. 83 

Muncitorii reprezintă aproape 40% din totalul populației 
active a judeţului. 

După componența naţională, populaţia judeţului Neamţ 
este formată în marea majoritate din români; locuitorii de 
alte naţionalităţi reprezintă doar 0,5%. 

Principalele fenomene actuale care influențează dinamica 
demografică a judeţului Neamţ sînt următoarele: creşterea 
mai rapidă a populaţiei urbane decît a celei rurale, creșterea 
numărului populaţiei active mai ales prin afluxul masiv din gru- 
pele de vîrstă tînără, deplasarea forței de muncă din mediul 
rural spre mediul urban, pentru asigurarea necesarului mereu 
crescînd de forțe de muncă din construcţii, creșterea mai rapidă 
a populaţiei ocupată în ramurile industriale conducătoare ale 
judeţului (industria chimică, industria constructoare de maşini 
şi de prelucrarea metalelor), absorbţia disponibilităţii de forță 
de muncă din anumite zone ale judeţului de către noile unități 
economice de stat şi cooperatiste, trecerea unei părți a populaţiei 
din ramura serviciilor în ramurile economice de bază. 

Populaţia ca resursă de muncă poate asigura în condiţii 
optime necesarul actual, precum şi dezvoltarea în perspectivă 
a judeţului. 


Așezările omenești 


În judeţul Neamţ, o mare parte din aşezările actuale con- 
tinuă aşezările vechi și foarte vechi pe aceleaşi vetre din primele 
etape de populare a acestor meleaguri. Reţeaua de aşezări a 
judeţului se compune din două municipii, două oraşe, 13 loca- 
lităţi componente ale municipiilor şi ale oraşelor și 347 de sate 


„grupate în 70 de comune, din care 4 suburbane. 


În anul 1972, din totalul populaţiei judeţului aproape 
30,7 % trăia în oraşe, iar 69,3% în aşezări rurale. Procesul 
de urbanizare rapidă a unor aşezări rurale, precum şi sporul 
populaţiei din oraşele existente vor duce în următorii ani la o 
creștere substanţială a populaţiei urbane a judeţului, care este 


- în momentul de față sub media ţării. 

__ "Tipul predominant de așezări din judeţul Neamţ îl repre- 
zintă aşadar localităţile rurale, care cuprind aproape 70%, din 
numărul total al locuitorilor. Există însă unele sate a căror 
organizare, mărime, funcţii şi grad de dotare se apropie mult 
de aşezările urbane. 


Așezările rurale, formînd cele 70 de comune din judeţ, 
prezintă o mare diferențiere din punct de vedere al condiţiilor 
naturale, al întinderii moşiei şi al numărului de locuitori. 

Aşezările din regiunea montană se caracterizează prin 
suprafeţe întinse, în schimb ca număr de locuitori satele sînt 
mici sau mijlocii. Astfel sînt satele din comunele Tarcău, Taşea, 
Bicaz-Chei, Dămuc, Ceahlău. Comune care includ în perimetrul 
lor suprafețele cele mai mari sînt: Tarcău (circa 37 400 ha), 
Pîngăraţi (circa 12 900 ha), Taşca (circa 9800 ha). Aşezări 
mari ca număr de locuitori se întîlnesc în zona subarpatică 
şi în culoarul Moldova — Siret. Cităm în rîndul acestora comu- 
nele: Zănești, Girov, Bodeşti, Săbăoani, Bălțăteşti ş.a., a căror 
suprafaţă variază între 3 200 şi 9 700 ha. În regiunea dealurilor 
piemontane pericarpatice şi mai ales în bazinul superior al 
Bîrladului, aşezările sînt mai mici şi mai rare. 

Din punct de vedere al apariţiei şi modului de evoluţie, 
aşezările prezintă multe trăsături comune. Aşezările vechi din 
regiunea montană, cum sînt Ceahlău, Hangu, Buhalniţa, Pipirig, 
datează din epoca prefeudală, mărindu-se treptat, pe măsura 
intensificării legăturilor cu regiunea extracarpatică şi transcar- 
patică şi a intrării în circuitul economic mai larg al resurselor 
forestiere. Aşezările din spaţiul extracarpatic s-au dezvoltat 
în epoca feudală, multe dintre ele fiind sate răzășeşti care şi-au 
păstrat acest caracter pînă în secolele XVIII—XIX. În anul 
1803, în ţinutul Neamţ erau 47 de sate mănăstirești, 54 boie- 
rești şi mai rămăseseră doar 23 de sate răzăşeşti (|. Donisă, 
P. Poghirc, 1968). | 

Pe altitudine, aşezările rurale se dezvoltă de la 200 m 
(Recea, Başta, Cotu Vameş din valea Siretului) pînă la 1000— 
1050 m (Trei Fîntîni, Bîrnadu din partea de vest a judeţului). 
Satele din regiunea montană ocupă terasele de luncă zvîntate 
(Săvineşti, Topoliceni, Lunca), conurile de dejecţie care supra- 85 

înalţă luncile (Roşeni, Bicazu Ardelean Taşca, Ticoş-Floarea, 
Văleni ş.a.), terasele inferioare şi medii, cu densități mari mai 
ales în zonele de confluență (Bicaz-Chei, Neagra, Grinţieş,- Bis- 
tricioara, Pîngăraţi), precum şi unele sectoare cu pantă mai 
domoală (Scăricica, Rugineşti, Potoci, Grozăveşti). De remarcat 
că în spaţiul montan satele se dispun în lungul căilor de comu- 
nicațţie care urmăresc aproape întotdeauna firul văilor. Astfel, 
satele se ţin lanţ, întrerupîndu-și continuitatea numai acolo 
unde văile se îngustează sau lipsesc albiile majore neinundabile 
şi terasele. Se pot da numeroase exemple de sate ale căror vetre 
se întind de-a lungul văilor: Dămuc (pe valea Dămucului), 
Bicazu Ardelean (pe valea Caprei), Oanţu (pe valea Oanţului), 
Ceahlău (pe valea Schitului), Gîrcina, Cuejdiu (pe valea Cuejdiu- 
lui) etc. În general, satele au evitat versanţii munţilor. Excepţie 
face mai ales versantul de la est de lacul Izvoru Muntelui, unde 
aşezările urcă pînă la 750—800 m. Crearea lacului de acumulare 
Izvoru Muntelui, prin bararea văii Bistriţei, a determinat stră- 
mutarea unor gospodării aparținînd la 20 de sate. Majoritatea 
celor strămutați s-au stabilit pe versanţi sau pe văile afluenților. 
Astfel s-au extins vetrele vechilor aşezări şi s-au format vetre noi : 
Chiriţeni, Grozăveşti şi altele. Alţi locuitori s-au mutat într-o 
serie de localităţi din amunte (Borcea, Galu) sau din avale de 
lac : Bicaz, Tarcău, Pîngăraţi, Viişoara, Gîreina, Căciuleşti, Dum- 
brava Roșie,  Timişeşti Vinători-Neamţ, Humuleştii Noi 
(UI. Şandru şi colab., 1960). Alte exemple de sate mai vechi 
situate pe versanți sînt: Scăricica, Ticoş, Birnadu. Posibili- 
tățile de dezvoltare ale acestor localităţi sînt reduse datorită 
proceselor de degradare actuală a versanților, care le provoacă 
frecvent însemnate pagube economice. Pagube înregistrează 
şi satele aşezate în apropiere de firul văilor, datorită inunda- 
ţiilor (Pîngărăcior, Oanţu, Cracăul Negru ș.a.). 

În condiţiile regiunii montane din judeţul Neamţ s-au 
putut dezvolta sate de tip adunat (în zona confluenţelor prin- 


cipale), sate răsfirate cu nuclee de concentrare- (în bazinele : 


depresionare din lungul văilor), sate răsfirate (pe versanţi) şi 
sate risipite (pe unele văi secundare şi pe versanţi). 


În munţii acoperiţi cu pajiști, fineţe și pășuni există | 


“aşezări temporare, folosite de obicei doar în sezonul cald 

(,,0dăi'). Asemenea așezări sînt în Depresiunea Aţa — Brateș, 
în partea nordică a Depresiunii Trei Fîntîni, precum şi pe Culmea 
Dămucului. În partea sudică a Depresiunii Trei Fîntîni s-a 
trecut de la o aşezare temporară la o aşezare actuală cu caracter 
permanent. Utilizarea terenului în vatra depresiunii pentru 
fineațţă şi cultura cartofului a determinat deplasarea în alti- 
tudine a zonei de pășunat, pe platoul Hăghimaşului, unde există 
un etaj superior de ,,odăi”. Cele mai înalte forme de locuire 
temporară sînt stinile din zona pajiştilor subalpine din munţii 
Ceahlău, Tarcău şi Budacu. 

În Subcarpaţi, densitatea aşezărilor este mult mai mare 
decît în regiunea montană. Terasele neinundabile ale riurilor 
Ozana, Cracău, Bistriţa sînt cel mai intens populate. Așadar, 
partea joasă a depresiunilor subcarpatice a constituit spațiul 
preferat; pentru dezvoltarea așezărilor. Cu toate că există con- 
diții naturale favorabile așezărilor de tip adunat, se observă că 
în depresiunile subcarpatice se întilneşte frecvent şi tipul răs- 
firat. Aceasta se explică prin dispunerea locuinţelor în lungul 
căilor de comunicaţie care urmăresc axa depresiunilor şi firul 
unor văi. Aşezări de tip liniar, caracteristice depresiunilor sub- 
carpatice, sînt: Zăneşti, Costişa, Dobreni, Bodești, Crăcăoani. 

Aşezări de tip adunat se întîlnesc în locurile de intersecție 
a unor căi de comunicaţie (Roznov, Girov, Slobozia) sau în 
regiunea de contact dintre depresiune şi versanţii muntelui 
(Agapia, Văratec, Giîrcina ş.a.). Menţionăm că aşezările din 
regiunea de contact cu muntele prezintă în unele cazuri prelun- 
giri tentaculare pe văi (Giîrcina, Piatra Șoimului, Tazlău), iar 
în alte cazuri au un nucleu adunat, iar marginile perimetrului 
locuit înscriu un contur răsfirat (Bălțătești, Cîndești, Ghindă- 
oani, Gura văii). 

În regiunea dealurilor de la est de depresiunile subearpa- 
tice şi pînă la culoarul Moldova — Siret, așezările folosesc fie 
micile bazine sculptate de rîuri (Războieni, Petricani, Grumă- 
zeşti), fie versanții slab înclinați ai văilor subsecvente (Birgăoani, 
Bozienii de Sus Cirlig), fie unele terase înalte și interfluvii netede 
(Făurei, Mărgineni, Țibucani ş.a.) ; existe şi cazuri cînd așezările 
s-au stabilit pe versanţii înclinați (cueste) ai văilor subsecvente, 87 

în micile bazine-hîrtop sculptate de afluenții obsecvenţi: Diîr- 
loaia, Vlădiceni, Hîrtop, Răucești ş.a. | 

În culoarul Moldova — Siret există atît așezări răsfirate, 

cât şi aşezări de tip adunat. Așezările liniare sînt determinate de 
dispunerea în lungul căilor de comunicaţie și sînt mai puţine, în 
timp ce aşezările de tip adunat; predomină (Gherăeşti, Pildeşti, 
Cordun, Bașta ş.a.). Pe văile Siretului și Moldovei se întîlnesc 
îndeosebi așezări situate pe terasele inferioare şi medii. 
” Regiunea de podiş de la est de Siret este inegal populată. 
Interfluviul dintre Siret şi afluenții Bîrladului cuprinde sate 
rare şi mici, de obicei de tip adunat. Spre sud-est, pe văile aflu- 
enţilor Bîrladului, numărul de așezări creşte dar nu şi mărimea 
lor ; aici tipul de sat liniar predomină, aşezările dispunîndu-se în 
lungul văilor şi căilor de comunicaţie. . 

Din punct de vedere al funcţiilor economice, așezările 
rurale de pe teritoriul județului Neamţ se încadrează în urmă- 
toarele categorii principale: aşezări cu funcţii agricole şi 
industriale, așezări cu funcţii agricole legate de activitatea cen- 
trelor urbane, aşezări cu funcţii agricole şi balnear-turistice, 
aşezări cu funcţii pur agricole. 

Așezările cu funcții agricole și industriale se întîlnesc mai 
ales în regiunile montană și subcarpatică. Principalele activi- 
tăţi industriale, îmbinate cu cele agricole, fac parte din ramura 
exploatării şi prelucrării lemnului, a producerii energiei elec- 
trice, a industriei textile şi confecţiilor. Astfel, de exemplu, 
comuna Roznov participă cu 12,2% la producţia industriei 
de exploatare şi prelucrare a lemnului, cu 17,4 % la producţia 
de energie electrică și cu 4,8 %, la producţia industriei textile şi 
a confecţiilor din judeţ; aceste sectoare de activitate sînt pre- 
mise importante pentru dezvoltarea spre urbanizare a locali- 
tăţii Roznov. Comuna Tarcău, pe lîngă funcţia agricolă, par- 
ticipă cu 14,5 % la producţia ramurii de exploatare şi prelucrare 
a lemnului din judeţ. Comuna Pîngăraţi, participă cu 51 % la 
producţia de energie electrică a județului (pe teritoriul ei se 
află centrala hidroelectrică ,,V. I. Lenin” şi prima dintre cen- 
tralele mici din sistemul ,,Bistriţa-aval”) şi cu 3% din activi- 
tatea de exploatare a lemnului. 

Alte localităţi cu profil mixt, agricol-industrial, sint : 
Tazlău (49,1%, din producţia de combustibil şi 6 % din producţia 
industriei de exploatare și prelucrare a lemnului), Viişoara, 
Zăneşti, Costişa,  Vînători-Neamţ, Pipirig, Borca, Giîrcina, 
Crăcăoani, Gherăeşti ș.a. 

Așezările cu funcții agricole legate de activitatea centrelor 
urbane sînt cele situate în apropierea oraşelor industrializate 
(zone periurbane), cărora le furnizează produse agro-alimentare, 
precum și o parte din forţa de muncă necesară. Din această 
categorie amintim localităţile: Cordun, Horia, Săbăoani, Ion 
Creangă, care se află în zona de influenţă a municipiului Roman, 
Dumbrava Roşie, Girov, Giîrcina, Viişoara, ale căror funcţii 
economice se leagă de municipiul Piatra-Neamţ, Taşca, Bicazu 
Ardelean, Bicaz-Chei, cu activităţi legate de industria materia- 
lelor de construcţii din orașul Bicaz, Humulești, Vînători-Neamţ, 
aflate sub influenţa activităților economice care se desfăşoară 
în. oraşul Tîrgu-Neamţ. 

Așezările cu funcții agricole, balneare şi turistice sînt loca- 
lizate în Subearpaţi, ca şi în regiunea montană. Astfel, locali- 
tatea Bălţătești are o funcţie balneară datorită apelor minerale 
cu calități terapeutice, captate şi folosite de mai multă vreme 
(în 1810 existau deja unele amenajări simple). În prezent, loca- 
litatea Bălţăteşti îşi dezvoltă funcţia balneară prin dotări noi, 
crescînd capacitatea băilor şi a gradului de confort; şi urbanizare. 
Aşezări cu funcţii turistice sînt: Poiana Largului (unde există 
amenajat un camping la coada lacului Izvoru Muntelui), Ceahlău 
(complexul turistic de la Durău), Bicazu Ardelean (Cabana 
'Țepeşeni), Ardeluţa (cabana Ardeluţa) ş.a. 

Așezările rurale cu funcţii predominant agricole se întâlnesc 
în toate regiunile naturale ale judeţului. Luînd în considerare 
profilul economic al acestor aşezări se pot deosebi următoarele 
subtipuri : 

— așezări cu profil de cultură a caza şi de creștere a 
animalelor (așezările din podișul situat la, est de valea Siretului, 
precum şi cele situate în regiunea dealurilor piemontane peri: 
carpatice) ; 89 

— aşezări cu profil de cultură a cerealelor, plantelor 
tehnice, creşterea animalelor şi legumicultură (pe văile Siretului, 
Moldovei şi Cracăului) ; 

— aşezări cu profil de cultură a cerealelor, creșterea anima- 
lelor şi pomicultură (zona dealurilor şi depresiunilor subearpa- 
tice) ; : 

— aşezări cu profil de creştere a animalelor şi culturi 
limitate (porumb, cartofi), cuprinzînd cea mai mare parte a 
zonei montane a judeţului ; Pe măsură ce altitudinea așezărilor 
creşte, culturile se reduc ca întindere, creșterea animalelor deve- 
nind predominantă (Dămuc, Grinţieș, Ceahlău ş.a..). 

O mare parte a forței de muncă din zona montană nu este 
folosită în activităţile agricole, fapt ce determină o orientare 
a acesteia spre exploatarea şi prelucrarea lemnului. 


_Aşezările urbane din judeţul Neamţ sînt rezultatul evolu- 
ţiei factorilor istorici şi social-economici legaţi de valorificarea 
resurselor naturale şi de îndeplinirea anumitor funcţii politico- 
administrative care s-au conturat de-a lungul secolelor. În 
prezent, gradul de urbanizare este încă redus, pe teritoriul jude- 
țului găsindu-se 4 aşezări urbane: 2 municipii (Piatra-Neamţ şi 
Roman) şi 2 oraşe (Tîrgu-Neamţ şi Bicaz. 

Piatra-Neamţ, Roman şi Tîrgu-Neamţ sînt oraşe foarte 
vechi, datînd cel puţin din perioada feudalismului timpuriu, în 
timp ce Bicazul funcţionează ca oraş din anii dezvoltării socia- 
liste a ţării. | | 

Ca densitate a aşezărilor urbane şi ca procent de populaţie 
urbană, judeţul Neamţ se află sub media ţării (densitatea reţelei 
urbane la 1 000 km? este de 0,67 în județul Neamţ şi de 0,79 pe 
întreg teritoriul ţării, iar procentul populaţiei orăşeneşti împre- 
ună cu populaţia comunelor suburbane era în 1972 de 30,7 %). 
Între oraşele judeţului Neamţ există diferențe în ceea ce pri- 
veşte numărul locuitorilor, funcţiile economice, ritmul de dez- 
voltare. Astfel, în timp ce Piatra-Neamţ şi Roman s-au dez- 
volta progresiv şi pe planuri multiple, oraşul Bicaz, mai nou, 
s-a profilat pe industria materialelor de construcţie, iar Tîrgu- 


- Neamţ abia în ultimii 2—3 ani a început să se dezvolte sub 


raport industrial. Ca număr de locuitori, oraşele Tîrgu-Neamţ şi 

Fig. 14. — Municipiul Piatra-Neamţ —zona centrală şi sud-estică (foto Comb. 
poligr. „Casa Scinteii””). 


Bicaz sînt mult mai mici decît Piatra-Neamţ şi Roman. Ca 
potenţial economie şi indice de urbanizare, Piatra-Neamţ şi 
Roman depăşesc de asemenea substanțial oraşele Tirgu-Neamţ 
şi Bicaz. 

A Mumicipiul Piatra-Neamţ este aşezat pe valea Bistriţei, la 
ieşirea acesteia din munţi în depresiunea subcarpatică (fig. 14). 
Vatra principală a oraşului ocupă terasele de pe stinga Bistriţei, 
începînd de la albia majoră şi pînă la terasa de 15 —20 m, precum 
şi terasele de 2—3 m și 10—12 m de pe stinga Cuejdiului. Pito- 
rescul deosebit al acestui oraş este dat de măgurile Cernegura, 
Petricica şi Cozla care domină aşezarea dinspre vest, est şi nord. 
Prin extinderea vetrei şi aglutinarea unor sate din jur, orașul 
Piatra-Neamţ prezintă în momentul de față o zonă intramon- 
tană (oraşul vechi) şi o zonă extramontană (mai nouă). Tendinţa 91 

actuală de dezvoltare urmăreşte unirea cartierelor de pe valea 
Cuejdiului cu cele de pe valea Bistriţei din regiunea subcarpatică 
orașul incluzînd în perimetrul său Muntele Petricica ; aceasta 
va oferi un nou element de originalitate şi pitoresc oraşului, recu- 
noscut; deja ca unul dintre cele mai frumoase centre urbane din 
Moldova. Oraşului Piatra-Neamţ i se adaugă platforma indus- 
trială Săvineşti — Roznov împreună cu cartierele de locuinţe 
construite în această zonă. 

Piatra-Neamţ s-a bucurat de condiţii deosebit de favo- 
rabile de dezvoltare datorită poziţiei sale la intersecţia unor 
vechi drumuri de intensă circulaţie și așezării la contactul dintre 
regiuni geografice cu specific economic diferit; : la vest unitatea 
carpatică, la est cea subcarpatică. Căile de acces spre regiunea 
montană şi spre Transilvania erau asigurate de Bistriţa şi de 
afluenții acesteia (îndeosebi Bistricioara). Spre nord, către mănăs- 
tirile voievodale şi Tîrgu-Neamţ, exista un alt drum important, 
la fel ca şi spre est, către cetatea Romanului. 


Oraşul Piatra-Neamţ este aşezat în aria unor vechi vetre 
de locuire datînd încă din epoca bronzului şi fierului. Din epoca 
geto-dacă au fost descoperite trei cetăţi fortificate, situate pe 
înălțimile: Biîtea Doamnei, Cozla şi Bolovoaia. Ca aşezare, 
Piatra este consemnată prima dată documentar sub numele de 
„Piatra lui Crăciun” în lista rusă de oraşe valahe care existau 
în anii 1387—1392 (C.C. Giurescu, 1967). Ulterior,oraşul 
Piatra este pomenit în numeroase hrisoave. În anul 1446, oraşul 
este consemnat ca aşezare avînd curţi domneşti, pentru a căror 
întreţinere erau afectate sate din ocolul tirgului. Pentru apă- 
rare, or așul era dublat de un sat de vînători (Vînătorii Pietrei). 
Curtea şi biserica domnească au fost construite în “timpul lui 
Ştefan cel Mare. Statutul de tîrg domnesc se păstrează pînă în 
anul 1797, după care construcţiile și domeniile domneşti sînt 
cedate tîrgoveţilor. 

Evoluţia spaţială a oraşului începe din locul curţii şi 
bisericii domneşti, de pe terasa de 15 m a Bistriţei (fig. 15). În 
secolele XVII-XVIII, orașul se întinde pe conul de dejecţie 
al Cuejdiului şi la vest spre actualul cartier Valea Viei. Ulterior, 


- vatra orașului ocupă şi o parte din suprafaţa treptelor aluvio- 


nare mai joase : mai întîi podul terasei de 4—5 m de pe dreapta 

Fig. 15. — Biserica şi Turnul lui Ştefan cel Mare de la Piatra-Neamţ (foto 
Comb. poligr. Casă Scînteii”). 


Cuejdiului, apoi suprafaţa treptei de luncă de 2—3 m (tot a 
Cuejdiului). Vatra oraşului se extinde de asemenea și pe valea, 
Cuejdiului, între Cozla şi Pietricica. La mijlocul secolului al 
XIX-lea au fost incluse în perimetrul orașului satele Mărăţei și 
Dărmănești, iar mai tirziu (1925) Sărata, Văleni, Vînători şi 
Cindia. 

Odată cu dezvoltarea spaţială, oraşul Piatra-Neamţ a 
înregistrat; şi o creştere progresivă a numărului său de locuitori. 

Analiza evoluţiei numărului de locuitori consemnează o 
creştere însemnată începînd din a doua jumtate a secolului al 
XIX-lea odată cu înfiinţarea unor unităţi industriale şi aglu- - 
tinarea localităţilor rurale vecine. Creșterea cea mai însemnată 
a populaţiei s-a înregistrat însă în anii dezvoltării socialiste a 
judeţului. Astfel, în ultimii 25 de ani populaţia orașului s-a 
dublat, ajungînd în 1972 la 61 226 de locuitori (tabelul nr. 7). 93 

Tabelul nr. 7 


Evoluţia numerică a populaţiei municipiului Pia tra Neamţ 























] 
Anul 1646 1821 1860 | 1899 1912 | 1930 
Nr. locuitori | 1500 | 2907 | 11 808 | 17 384 | 18 981 | 25 827 
Anul | 1941 1948 1956 1966 | 1971 | 1972 
| | 
Nr. locuitori | 31018 | 26303 | 32648 | 45 925 | 56 068 | 61 226 


Apariţia industriei ca activitate economică de bază aduce 
schimbări importante în dezvoltarea socială şi urbanistică a 
aşezării. 

În anul 1841 a fost construită, de către Gh. Asachi, 
fabrica de hîrtie („„moara de hîrtie”), care marchează începutul 
afirmării ramurilor industriei prelucrătoare. De la atelierele 
meșteșugărești s-a trecut, la începutul secolului al XX-lea la 
înființarea mai multor fabrici de cherestea, apoi la unităţi de 
prelucrare superioară a lemnului, cum sînt actualele fabrici 
„Comuna din Paris” înfiinţată în 1908 şi cea de celuloză şi 
hîrtie înființată în 1927 pe locul fabricii ,,Reconstrucţia”. 
Majoritatea fabricilor de cherestea (şi de alte produse din 
lemn) au fost înființate la începutul secolului nostru sau chiar 
mai devreme: „,Bistriţa”” în 1887, „,Steaua Roşie” în 1926, 
„„Scînteia”” în 1920, „1 Mai” în 1919. 

În locul unor vechi ateliere s-a dezvoltat întreprinderea, 
„Ceahlăul””, care produce utilaje pentru agricultură şi diferite 
elemente pentru construcţiile metalice. În prezent, această 
întreprindere îşi construieşte o nouă platformă în partea de 
sud-est a oraşului, pe terasa de 12 m a Bistriţei, unde au și 
fost deja mutate unele secţii de producţie. 

Pe teritoriul oraşului există de asemenea o fabrică de 
cărămidă şi produse ceramice cu secţii noi, modern utilate în 
ultimii ani. 

Fabrica de tricotaje ,,8 Martie”, precum şi unităţile in- 
dustriei alimentare (fabrica de bere „Steagul Roşu” ş.a.) com- 
pletează peisajul industrial al municipiului Piatra-Neamţ. 

Cel mai important salt în dezvoltarea oraşului Piatra- 
Neamţ s-a înregistrat prin construcţia platformei industriei 
chimice Săvineşti— Roznov. 

Din punct de vedere economic, orașul Piatra-Neamţ se 
impune ca un important centru industrial al județului. La 
nivelul anului 1972, ponderea pe care o deţinea în producţia 
industrială globală a judeţului era de 19,9%. Pe ramuri indus- 
triale ale judeţului, ponderea oraşului Piatra-Neamţ la con- 
strucţii de mașini şi prelucrarea metalelor era, în anul menţio- 
nat de 64,9%, la celuloză şi hîrtie de 100%, la industria ali- 
mentară de 35,7%, la textile de 79,8%, la exploatarea şi 
prelucrarea lemnului de 30,9%, la confecţii de 17,1%, la ener- 
gie electrică şi termică de 5,6%, la alte ramuri ale industriei 
de 14,4%. La acestea se adaugă și produsele industriei chimice 
de pe platforma Săvineşti — Roznov, care deţin 98,7% din 
totalul producţiei industriei chimice a judeţului. 

Structura producţiei industriale a oraşului Piatra Neamţ 
(fără industria chimică legată de unitățile platformei Săvi- 
nești — Roznov) reflectă o predominare a construcţiilor de 
maşini şi prelucrării metalelor (28,3%), după care urmează 
industria alimentară (17,4%), industria celulozei şi hîrtiei 
(17,2%), exploatarea și prelucrarea lemnului (16,8%). Pînă la 
sfîrșitul actualului plan cincinal (1971—1975) se vor produce 
unele modificări în structura producţiei industriale globale a 
orașului, în sensul că, va creşte ponderea construcţiilor de 
maşini şi prelucrarea metalelor, industria alimentară, industria 
textilă şi a confecţiilor. 

Începînd din anul 1960, orașul Piatra-Neamţ a intrat 
într-un vast proces de sistematizare. Într-o primă etapă a fost 
sistematizată partea centrală, care s-a reclădit în proporţie 
de peste 95% (au rămas numai monumentele istorice și clădi- 
rea unde se află Teatrul tineretului) (fig. 16). La fel s-a procedat 
şi în alte zone ale orașului; pe malul drept al Cuejdiului, car- 
tierele Măreţei I, II şi III, Precista; în prezent, în zona Dăr- 
mănești se conturează un alt mare cartier de locuinţe aflat în 95 


- 

Fig. 16. — Noua arhitectură a centrului muncipiului Piatra-Neamţ 
(foto Comb. poligr. „Casa Sciînteii”). 


construcţie. Acţiunea de sistematizare a introdus modificări 
esenţiale și în rețeaua stradală. Aproape toate străzile din zona 
nesistematizată a oraşului au fost asfaltate. Pentru degajarea 
circulaţiei din partea centrală a oraşului s-a construit o şosea 
magistrală vest-est, paralelă cu Bistriţa, şi alta sud—nord, 
pe malul stîng al Cuejdiului ; prima asigură circulaţia rapidă 
în lungul văii Bistriţei, pe axa Bicaz— — Bacău, iar a doua uşu- 
rează legătura cu şoselele spre Roman şi Tîrgu-Neamţ. 

Transportul în comun este organizat pentru asigurarea 
legăturii dintre cartierele de locuit, localitățile din apropierea 
orașului şi marile întreprinderi industriale. Traficul cel mai 
intens se desfăşoară pe direcţia vest—est, asigurind legătura 
dintre oraș şi platforma industrială Săvineşti — Roznov, liniile 
Ie autobuz avînd drept punct de plecare sau staţionare gara 

F.R. 

Oraşul Piatra-Neamţ are o structură funcţională echi- 

librată. Unităţile industriale sînt situate fie în afara orașului, 

la sud—est; de acesta (complexul chimic Săvineşti — Roznov, 
noua platiormă a întreprinderii „,Ceahlăul”, fabrica de cără- 
midă şi produse ceramice „Zori Noi”, fabrica de bere „Steagul 
Roşu”), fie în partea de sud, aproape de cursul Bistriţei şi 
în lungul căii ferate (fabrica de celuloză şi hîrtie „, Reconstrucţia”, 
fabrica de tricotaje „8 Martie”, fabricile de cherestea „1 Mai”, 
„„Scânteia”, „Comuna din Paris”, garajele unităţilor de trans- 
port de mărfuri). 


Zona comercială principală este situată în centrul ora- 
şului dar are unităţi complexe şi în cartierele nou construite. 

Zonele de locuit sînt bine amplasate, ocupînd partea 
mai înaltă a oraşului (terasele Bistriţei şi conul de dejecţie al 
Cuejdiului), unde gradul de poluare a atmosferei este mai 
scăzut. Oraşul Piatra-Neamţ are și o zonă de agrement cu 
amenajări speciale (ștrand, parcuri, unităţi de servire) atit 
pe dreapta Bistriţei, la contactul cu versantul Muntelui Cer- 
negura, cît şi pe versantul sudic al Muntelui Cozla. Monumen- 
tele istorice din oraş, la care se adaugă împrejurimile de un 
deosebit pitoresc, asigură municipiului Piatra-Neamţ; o funcţie 
turistică importantă. 

Municipiul Roman este aşezat în zona de confluență din- 
tre rîurile Moldova şi Siret, pe marele drum al Siretului care 
lega din vechime nordul Moldovei cu porturile dunărene. Tera- 
sele de la confluenţa celor două riuri au oferit condiţii naturale 
deosebit de favorabile pentru dezvoltarea aşezării. Pe vatra 
actualului oraş, săpăturile arheologice au scos la iveală urme 
de locuire din cele mai vechi timpuri (încă din perioada dacică 
şi a feudalismului timpuriu). 

Romanul apare menţionat în „lista oraşelor româneşti” 
alcătuită între 1387 şi 1392, ceea ce denotă că el exista ca aşe- 
zare orășenească încă mai dinainte. Acest fapt este atestat 
şi de prima pecete a oraşului scrisă în limba latină, precum şi 
de tradiția armenilor din Roman care arată că prima lor bise- 
rică de lemn de aici a fost cumpărată de la saşi în 1355 
(0.0. Giurescu, 1967). Domnitorul Roman Vodă Mușat este 
ctitorul cetăţii Romanului, după cum menţionează uricul din 
anul 1392 ; urme ale acestei cetăţi au fost descoperite pe terasa 
unde se află parcul zoologic din actualul oraș. În jurul cetăţii 97 

se dezvoltă orașul, avînd o viaţă economică intensă care se 
baza pe meşteşuguri şi comerţ; pe aici treceau caravanele cu 
mărfuri dinspre Marea Neagră și dinspre Polonia. Există unele 
documente care atestă faptul că aşezarea își continuă dez- 
voltarea şi după distrugerea cetăţii mușatine de la începutul 
secolului al XV-lea. Tîrgurile anuale de la Roman atrăgeau 
un mare număr de negustori cu produsele lor, veniți tocmai 
din Braşov şi Liov, bucurîndu-se de privilegii acordate de către 
domnitorii ţării. 

În prima jumătate a secolului al XV-lea, Romanul devine 
pentru o perioadă scurtă capitala „Ţării de Jos”, fiind cunos- 
cut în documente sub denumirea de „Tirgu de Jos”. 

În a doua jumătate a secolului al XV-lea (1483) este con- 
struită, din piatră, cetatea nouă a Romanului (,,Smedorova'”), 
situată pe stînga Siretului, la Gidinţi, avînd funcţie de apă- 
rare într-unul din punctele-cheie din drumul de acces spre ceta- 
tea de scaun a Moldovei. 

De ocolul Romanului depindeau mai multe sate și silişti : 
Sagna, Tămăşeni, Pildești, Brăteștii, Vulpăşeşti, Simioneşti, 
Săbăoani. | 

În evoluţia orașului au avut loc perioade de înflorire, 
dar şi de stagnare economică şi chiar de regres mai ales în 
secolele XVII—XIX. La sfîrşitul secolului al XVIII-lea, tir- 
gul avea circa 600 de case şi un număr de 2 500 de locuitori. 
Către sfîrşitul secolului al XIX-lea, Romanul cunoaşte o nouă 
perioadă de dezvoltare datorită meșteșugurilor şi comerţului 
de vite şi cereale. Prin construirea liniei ferate (1869) şi prin 
înființarea mai multor întreprinderi prelucrătoare viaţa eco- 
nomică a aşezării este puternic stimulată. Astfel, în anul 1882 
oraşul număra 17 000 de locuitori. În 1901 intră în funcţiune 
fabrica de zahăr şi nu mult după aceea se construiesc două 
unități de tăbăcărie, iar în 1907 uzina electrică. 

În anii socialismului, Romanul s-a dezvoltat impetuos, 
transformîndu-se dintr-un tîrg cu unități prelucrătoare mici 
şi ateliere meşteşugăreşti în centru urban puternic, cu impor- 
tante întreprinderi industriale mari. 

În anul 1966, populaţia Romanului număra peste 49 000 


- de locuitori, în 1970 avea 58 000 de locuitori, pentru ca la, 

1 iulie 1972 să ajungă împreună cu populaţia comunelor sub- 
urbane la 61 215 locuitori. 

Principala întreprindere industrială a Romanului este 
Uzina de ţevi, situată pe o platformă industrială la nord —vest 
de oraş. Întreprinderea de prefabricate din beton, Fabrica de 
produse ceramice, ca şi Întreprinderea mecanică sînt piloni 
puternici pe care s-a sprijinit dezvoltarea urbanistică din ultimii 
ani a Romanului. În structura producţiei industriale (1972) 
a oraşului Roman se observă o predominare categorică a meta- 
lurgiei feroase (61,3%), după care urmează industria alimentară 
(13,8%), industria construcţiilor de maşini și prelucrarea meta- 
lelor (8,2%), industria materialelor de construcţie (7,83%), 
industria confecţiilor (2,6%) şi alte ramuri (6,3%). 

Raportată la producţia globală a judeţului, industria 
Romanului contribuie cu 30,7% (1972). Pe ramuri de pro- 
ducţie, industria romașcană contribuie la industria judeţului 
astfel: combustibili 50,9%, metalurgie feroasă 100%, con- 
strucții de mașini și prelucrarea metalelor 28,9%, materiale de 
construcţie 29,2%, confecţii 40,2%, industria alimentară 43,6%, 
exploatarea și prelucrarea lemnului 5,2%, industria textilă 
2,3%, alte ramuri industriale 7,7%. 

Oraşul Roman a cunoscut în ultimele decenii importante 
transformări ale peisajului urbanistic. Astfel au apărut cartiere 
noi şi zone modernizate cum sînt : „23 August”, „Anton Pann”, 
„Republicii””, „„Nicolae Bălcescu”, ,„Smiodava”. 

Zona industrială a oraşului este situată în partea de vest 
şi nord—vest, unde se grupează majoritatea întreprinderilor 
mari. Noile cartiere de locuit sînt aşezate, în schimb, în par- 
tea de sud şi de est, pe terasele mai joase ale Siretului şi 
Moldovei. 

Principala zonă comercială este localizată în lungul arte- 
relor de circulaţie cu direcție NV —SE (strada Ştefan cel Mare, 
strada Sucedava). 

În oraşul Roman există unele obiective turistice, ca: 
monumente istorice, instituţii de cultură, locuri de agrement. 

Oraşul Tîrgu-Neamţ este situat în partea nord—estică, 
a Depresiunii Neamţ, adăpostit de versantul sudic al Culmii 
Pleșu. Vatra principală a oraşului se află pe terasele inferioare 99 

ale rîului Ozana. Dominată de Culmea Pleșu la nord şi de 
dealurile de pe dreapta Ozanei la sud, zona orașului Tîrgu- 
Neamţ se bucură, în general, de un climat de adăpost, din 
care nu lipsesc însă inversiunile termice. 

Ca şi alte aşezări moldovene, Tîrgu-Neamţ datează ca 
vatră locuită încă dinaintea constituirii statului feudal. În 
lista rusă de oraşe întocmită între 1387 şi 1392 apare sub nu- 
mele de ,,Neamţul în munţi”, figurînd după ,,Tiîrgul lui Ro- 
man, pe Moldova” şi înainte de „Piatra lui Crăciun” (C. C. 
Giurescu, 1967). După construirea cetăţii Neamţ, în secolul 
al XIV-lea aşezarea constituie un punct important de vamă 
pentru comerţul de vite dintre Moldova şi Transilvania, aflîn- 
du-se la bifurcarea drumurilor comerciale ce legau sudul şi 
nordul Moldovei cu provincia de peste munţi. Aşezarea întă- 
rită de cetate şi apărată de gărzi de vînători (Vinători-Neamţ), 
Tîrgu-Neamţ cunoaşte în secolele al XIV-lea şi al XV-lea o 
viață economică înfloritoare, datorită comerțului și meşteşu- 
gurilor. În această perioadă este cunoscut ca unul dintre prin- 
cipalele oraşe din Moldova. Începînd de la mijlocul secolului 
al XIV-lea, orașul stagnează datorită pierderii funcţiei de apă- 
rare, cetatea fiind distrusă, precum şi datorită schimbării prin- 
cipalei axe de circulație de sub munte, pe valea Siretului 
(V.TPutescu, 1966). În acest fel, oraşul Tirgu-Neamţ rămîne 
un timp izolat de principalele căi de comunicaţie, activitatea 
economică limitîndu-se la unele preocupări meşteşugăreşti de 
interes local, iar schimburile de produse fiind destul de 
restrînse. 

În secolul al XIX-lea, în orașul Tîrgu-Neamţ funcționau 
cîteva fabrici de cherestea cu o capacitate mică de producţie 
şi cu un nivel redus de utilare, la care se adăugau şi unele 
ateliere meşteşugăreşti. 


Tabelul nr. 8 
Evoluţia numerică a populaţiei oraşului Tirgu-Neamţ 


Anul 1930 1948 | 1956 1966 1971 








| | 
Nr. locuitori | 9 475 | 8 948 | 1032 | 12 877 | 13 898 

În anii construcţiei socialiste, activitatea economică 
cunoaşte o dezvoltare deosebită, ceea ce duce la creșterea numă- 
rului de locuitori (tabelul nr. 8) şi la îmbunătăţirea dotărilor 
urbanistice. În prezent, pe teritoriul orașului sînt 9 întreprin- 
deri industriale, 4 fiind de interes republican. Dintre acestea 
amintim fabrica de volvatir, intrată recent în funcţiune. 

Structura industriei oraşului 'Tiîrgu-Neamţ reflectă o 
predominare a industriei alimentare (40,7%), după care ur- 
mează exploatarea şi prelucrarea lemnului (22,3 %) şi industria, 
textilă (14,1%). Participarea industriei orașului Tîrgu-Neamţ 
la producţia industrială pe ramuri a judeţului se prezintă astfel : 
industria textilă 8,5%, confecţii 8,3%, exploatarea şi prelucra- 
rea lemnului 4,2%. 

Construcţiile de locuinţe şi obiective social-culturale din 
ultimii ani contribuie la schimbarea aspectului urbanistic al 
acestei aşezări. 

“Tîrgu-Neamţ are o importantă funcţie turistică, aici 
aflîndu-se restaurată cetatea Neamţ, casa-muzeu Ion Creangă, 
casa memorială Mihail Sadoveanu, oraşul constituind totodată 
punctul de plecare spre mănăstirile nemţene. 

' Orașul Bicaz este situat în zona de confluență a rîului 
Bicaz cu Bistriţa, ocupînd terasele inferioare ale acestor două, 
rîuri. Este menţionat în documente ca aşezare veche, amplasată 
la întîlnirea drumului din lungul Bistriţei cu cel care venea 
dinspre vest, pe valea Bicazului. În anul 1855, domnitorul 
Grigore Ghica a dat mănăstirii Bisericani hrisov de înființare 
a tirgului Ciungi-Bicaz (I. Donisă, P. Poghirc, 1968); 
dar Bicazul a rămas o aşezare neînsemnată pînă în anul 1950, 
cînd devine sediul constructorilor barajului lacului de acumu- 
lare de la Izvoru Muntelui. 

Pentru satisfacerea necesarului de energie electrică de 
pe marele şantier hidroenergetic s-a construit o termocentrală, 
iar pentru prepararea betonului necesar înălțării barajului s-a 
construit fabrica de ciment. Concomitent cu realizarea acestor 
obiective industriale s-au înălțat şi noile cartiere de locuinţe 
din Mărceni, Centru, Dodeni, Ciungi. 

Un element important pentru dezvoltarea Bicazului l-a 
constituit construcţia căii ferate (prelungită de la Piatra-Neamţ), 101 

precum şi a şoselei asfaltate, care se bifurcă pe valea Bicazului 
spre Gheorgheni şi pe valea Bistriţei spre coada lacului de 
acumulare. 

În prezent, orașul se află în plină dezvoltare, avînd 10 294 
de locuitori. În economia judeţului, oraşul Bicaz se impune 
ca un centru important pentru industria materialelor de con- 
strucţie (fabrica de ciment, fabrica de azbociment, cuptoarele 
de var), precum și ca bază de plecare spre zonele turistice: 
lacul de acumulare Izvoru Muntelui, Ceahlău şi Cheile Bicazu- 
lui — Lacu Roșu). 

Pentru a reflecta și mai sugestiv locul ocupat de oraşul 
Bicaz în industria materialelor de construcție, menționăm că 
ponderea acestuia este de 54,8%, din producția totală de mate- 
riale de construcţie a judeţului Neamţ. 

Deoarece fabricarea cimentului este însoţită de fenome- 
nul de poluare a mediului înconjurător, se impune ca dezvolta- 
rea viitoare a orașului să evite zonele care sînt mai intens 
poluate. 


Creșterea bunăstării -populaţiei 


Rezultaţele importante obținute în dezvoltarea economică 
a judeţului s-au reflectat în mod direct în creşterea bunăstării 
materiale şi spirituale a populaţiei. Satele şi oraşele au înregis- 
trat schimbări substanţiale din punct de vedere al dotărilor 
edilitar-gospodăreşti. În mod practic, toate aşezările judeţului 
Neamţ au fost electrificate. 

Locuinţele noi apărute în satele judeţului, precum şi 
cele nou construite în mediul urban au un grad ridicat de con- 
fort. Numai în anul 1972 au fost construite în judeţ 3 552 de 
locuinţe din care 2 278 de apartamente. Pînă la sfîrşitul actua- 
lului plan cincinal urmează să fie date în folosință 4 605 aparta- 
mente din fondurile populaţiei dar cu sprijinul statului. 

Aprovizionarea populaţiei cu mărfuri de consum se face 
prin cele peste 1 600 de unităţi ale comerţului socialist răspîn- 


“ dite în toate localităţile din judeţ. 

Asistenţa medicală a populaţiei este asigurată de cele 9 
spitale din localitățile Piatra-Neamţ, Roman, Tîrgu-Neamţ, 
Bicaz, Roznov, Ceahlău, Bicazu Ardelean, Bozieni şi Climești. 
Pînă la sfîrşitul acestui cincinal urmează să fie date în folosinţă 
noi unităţi spitaliceşti şi de ocrotire -a sănătăţii, dintre care 
amintim : un spital cu 700 de paturi la Piatra-Neamţ (aflat 
în fază avansată de construcţie), o policlinică cu o suprafață 
de 2 800 m? şi un cămin-spital pentru copii cu 164 de locuri. 
Unităţile medicale de pe teritoriul judeţului cuprind de ase- 
menea peste 50 de case de naștere, peste 30 de staţionare de 
circumseripție pentru copii și adulți, un preventoriu T.B.C. 
pentru copii la Gidinţi-Roman, precum şi un sanatoriu T.B.C. 
la Bisericani. Pe lingă întreprinderile industriale şi în circum- 
scripţiile sanitare ale oraşelor funcționează dispensare, iar în 
mediul rural fiecare comună are cîte un dispensar corespunză- 
tor utilat şi încadrat cu personal de specialitate cu calificare 
medie şi superioară. La toate aceste unități mai trebuie adău- 
gate şi cele 4 policlinici din oraşele judeţului. Pentru reflecta- 
reă gradului de asigurare a asistenţei sanitare, amintim că în 
judeţul Neamţ la un medic revin 1 043 de locuitori. 

Reţeaua unităţilor şcolare se compune din 341 de grădi- 
nițe, 432 de şcoli, 10 licee de cultură generală, 9 şcoli profesionale, 
6 licee de specialitate, 2 școli de specializare post-liceală şi 4 şcoli 
de maiștri. În perioada 1971—1975 la spaţiile de școlari 
zare existente se vor mai adăuga localuri de creşă cu 1 000 
de locuri, 237 de săli de clasă, 20 de ateliere-şcoală ș.a. Numă- 
rul total al populaţiei şcolare şi preșcolare din județul Neamţ 
cuprinde 112 031 de copii şi tineri. 

Pe teritoriul judeţului îşi au sediul şi cîmpul principal 
de investigaţie două unităţi de cercetare ştiinţifică, şi anume : 
Staţiunea de cercetări biologice, geologice şi geografice „,Ste- 
jarul”? — Pingăraţi şi Staţiunea experimentală agricolă de la 
Secuieni. 

Judeţul Neamţ se bucură de bogate tradiţii culturale 
datorită unor instituţii prestigioase şi personalități marcante 
ale științei şi culturii româneşti care au trăit şi au lucrat pe 
aceste meleaguri (filozoful Vasile Conta, economistul-agronom 
Ion Ionescu de la Brad, scriitorii Mihail Sadoveanu, Ion Creangă, 103 

Calistrat Hogaş şi alții). Tradițiile culturale valoroase din tre- 
cut; sînt; continuate și îmbogăţite astăzi prin activităţile destă- 
şurate la cele 144 de cămine culturale şi 614 biblioteci. În ora- 
şele din judeţ funcţionează case de cultură cu o prodigioasă 
activitate cultural-artistică. O contribuţie de seamă la ridica- 
rea nivelului cultural şi la cultivarea gustului artistic al popu- 
laţiei îl aduce Teatrul tineretului din Piatra-Neamţ. Reţeaua 
muzeistică, cu unități bine dotate, răspîndițe în principalele 
centre ale judeţului, contribuie la educaţia patriotică şi multi- 
lateral-ştiinţifică a cetăţenilor. Amintim astfel muzeele de isto- 
rie şi ştiinţe naturale din Piatra-Neamţ, muzeele de istorie şi 
ştiinţe naturale din Roman, muzeul de istorie din Tîrgu-Neamţ, 
muzeul din Bicaz ş.a. 

Un indicator semnificativ al nivelului bunăstării populaţiei 
îl reprezintă numărul mare de aparate de radio şi televizoare 
existente în judeţ (cifra însumată a acestora era de 74 520 în 
anul 1971). Judeţul Neamţ se caracterizează prin păstrarea 
unor comori inestimabile ale folclorului românesc. În prezent, 
tradiţiile folclorice sînt; scoase -la iveală şi puse în valoare prin 
manifestările cultural-artistice, prin arhitectura populară, prin 
industria artizanală etc. 


ECONOMIA 


Economia județului Neamţ a prezentat de-a lungul vre- 
murilor o dezvoltare continuă mai ales ca nivel de valorificare 
a resurselor naturale ale solului și subsolului. 


Structura economică a judeţului este industrial-agrară, 


“ramura conducătoare fiind industria. Dezvoltarea economică 

se bazează atît pe folosirea resurselor din interiorul judeţului, 
cît şi pe prelucrarea unor materii prime din afara acestuia. 
Bogăţiile subsolului, relativ restrînse în stadiul actual al teh- 
nicii de exploatare, sînt compensate prin marile resurse ale 
solului și potențialul economie uman existent. 

Materialele de construcţie Şi apele minerale, la care se 
adaugă alte resurse ce urmează să intre în circuitul economic, 
constituie premise de dezvoltare economică a judeţului. Pe 
lîngă acestea, lemnul întinselor păduri carpatice, resursele pedo- 
climatice extracarpatice şi potenţialul hidroenergetic al rîuri- 
lor de munte oferă un tablou complex al condiţiilor locale pe 
care se bazează în parte economia judeţului. 

Progresul tehnic realizat în secolul al XX-lea şi în spe- 
cial în anii socialismului a creat condiţiile unei valorificări supe- 
rioare a resurselor teritoriului, asigurînd o continuă ascendență 
a nivelului economiei judeţului. În funcţie de diversitatea resur- 
selor şi în general de condiţiile naturale şi social-istorice existente, 
pe teritoriul județului Neamţ s-au definit zone cu profil spe- 
cific din punct de vedere economic. Astfel, pe văile Bistriţei 
şi Moldovei s-au creat grupări industriale puternice, consti- 
tuind zone economice complexe. 

Utilizarea teritoriului cunoaşte diferențieri marcante, 
regiunea montană caracterizindu-se prin exploatarea lemnului, 
iar regiunea extracarpatică aparţinînd domeniului agricol, 


Industria 


Activitatea de prelucrare meşteşugărească a unor resurse 
naturale locale şi în primul rînd a lemnului s-a practicat de 
foarte multă vreme pe teritoriul judeţului Neamţ. Despre între- 
prinderi industriale propriu-zise se poate vorbi numai din a 
doua jumătate a secolului al XIX-lea încoace. Primele ramuri 
industriale sînt legate de exploatarea şi prelucrarea lemnului, 
precum şi de prelucrarea produselor agricole. Unităţile de 
prelucrare a lemnului de la Piatra-Neamţ şi Roznov, fabrica 
de hîrtie înființată de către Gh. Asachi în 1841 la Piatra-Neamţ 

fabricile de chibrituri, teascurile de ulei, unitățile de morărit: 
şi altele caracterizau începuturile dezvoltării industriale a jude- 
țului Neamţ. | a | | 

În anii de după eliberare, industria judeţului Neamţ 
cunoaște un puternic avînt. Pe lingă ramurile industriale vechi, 
tradiționale, au apărut şi s-au dezvoltat ramuri noi, cum sînt : 
industria metalurgiei feroase, industria construcţiilor de ma- 
şini şi de prelucrare a metalelor, industria chimică, industria 
textilă ş.a. | 

În stabilirea profilului industrial al judeţului Neamţ 
s-a ţinut seama de cîteva considerente de bază, şi anume;, 
menţinerea şi dezvoltarea ramurilor tradiționale (exploatarea 
şi prelucrarea lemnului, fabricarea celulozei şi hîrtiei, industria 
alimentară), punerea în valoare a unor materii prime şi resurse 
naturale locale (hidroenergia, industria marerialelor de con- 
strucţie), valorificarea eficientă a forței de muncă şi repartiza- 
rea judicioasă în teritoriu a forţelor de producție. 

În prezent, judeţul Neamţ participă la industria globală 
a ţării cu 2,5%, ocupînd locul al 12-lea în rîndul judeţelor: in- 
dustrializate din România. În anul împărţirii administrative 
a teritoriului ţării (1968), judeţul Neamţ avea o producţie 
industrială structurată astfel: industria metalurgiei feroase 
23,6% „industria chimică 20,9%, industria lemnului 15,4%, 
industria alimentară 13,2%, industria materialelor de con- 
strucţie 9,4%, industria constructoare de maşini şi prelucrarea 
metalelor 7,1%, industria celulozei şi hîrtiei 3,7%, industria 
energetică 3,5%, industria textilă 2,7%. 

Unele ramuri industriale au o creştere însemnată de la 
an la an, încît şi-au modificat mereu ponderea în cadrul pro- 
ducției industriale globale a judeţului. Dintre ramurile cu o 
dinamică mai accentuată amintim industria chimică, care în 
1972 a crescut de peste 4 ori faţă de 1965, industria construc- 
toare de mașini şi de prelucrare a metalelor, care a crescut în 
aceeaşi perioadă de peste 2 ori, industria materialelor de con- 
strucție, care a crescut de 1,7 ori (fig. 17). 


În producţia industrială globală pe judeţ, în cincinalul 
1971 —1975, industria chimică va reprezenta 40,6%, industria 

Fig. 17. — Structura pro- 
ducţiei industriale globale 
în anul 1972. 

1, Industria chimică ; 2, metalurgia 
feroasă ; 3, exploatarea şi prelucra- 
rea lemnului; 4, industria alimen- 
tară; 5, industria constructoare de 
maşini şi de prelucrare a metalelor ; 
6, industria materialelor de con- 
strucţie ; 7, industria textilă şi *a 
confecțiilor ; 8, industria celulozeii 
şi hirtiei; 9, energie electrică şi 
termică ;10, alte ramuri. 

Fig. 18. — Structura producţiei industriale glo- 
bale a judeţului Neamţ prevăzută pentru pla- 
nul cincinal 1971—1975. 

1, Industria chimică ; 2, industria metalurgiei feroase; 3, in- 
dustria constructoare de maşini şi de prelucrare a metalelor; 
4, industria alimentară; 5, alte ramuri. 


+ III = = a EEE 


4 s SSI 


metalurgiei feroase 16,5%, industria constructoare de maşini 
şi de prelucrare a metalelor 8,3% (fig. 18). 

Dinamica industrială a judeţului Neamţ reflectă o ten- 
dință de creştere mai accentuată a ramurilor care din punct 
de vedere economic sînt cele mai rentabile (industria chimică, 
industria constructoare de maşini și de prelucrare a metalelor). 
Aceasta este una din trăsăturile importante ale dinamicii in- 
dustriei, după cum rezultă şi din sehimbările structurii forței 
de muncă folosită în industria judeţului (fig. 19 şi 20). O altă 

Fig. 19.— Structura producţiei industriale (A) și a forţei de muncă 
industriale (B) în anul 1965. 

1, Industria chimică; 2, metalurgia; 3, industria] constructoare de maşini şi de 

prelucrare a metalelor; 4, industriajmaterialelorțdejconstrucţie ; 5.industria lemnului ; 

6, industria alimentară ; 7,industria textilă şi a confecţiilor; 8, industria celulozei. şi 
hirtiei ; 9, alte ramuri industriale. 

Fig. 20, — Structura producţiei industriale globale (A) și a forţei 
de muncă industriale (8) în anul 1970. 
1, Industria chimică; 2, metalurgia feroasă ; 3, industria constructoare de maşini şi de 
prelucrare a metalelor ; 4, industria materialelor de construcţie ; 5, industria lemnului ; 
6, industria alimentară ; 7, industria textilă şi a confecţiilor; 8, industria celulozei 
şi hirtiei ; 9, alte ramuri industriale. 

constatare referitoare la structura industriei este aceea că 
ramurile prelucrătoare predomină categoric față de industriile 
extractivă şi de exploatare a materiilor prime. 


Unele produse ale întreprinderilor industriale din judeţ 
au o pondere însemnată în exporturile pe care le face România 
în alte ţări : diferite sortimente de ţevi de la uzina din Roman, 
produse ale întreprinderilor de industrializare a lemnului, fire 
şi fibre sintetice de la uzina din Săvineşti, ciment de la Com- 
binatul de lianţi de la Bicaz ș.a. În anul 1973 a fost destinată 
exportului 36% din producţia marfă industrială a judeţului. 
Industria judeţului numără în prezent peste 30 de întreprin- 
deri, dintre care 20 sînt unităţi republicane, iar celelalte sînt 
unităţi ale industriei locale sau cooperatiste. 


Industria energetică are o pondere redusă în producţia 
industrială globală a judeţului Neamţ, reprezentînd doar 2,6% 
(1972). Participarea redusă a energeticii la producţia industrială 
se explică prin absenţa zăcămintelor de combustibili minerali 
care să asigure o bază de materii prime corespunzătoare. Din 
această ramură, judeţul Neamţ are numai unităţi ale industriei 
energiei. electrice, între care centralele hidroelectrice de pe 
valea Bistriţei sînt cele mai de seamă întreprinderi producă- 
toare de energie din judeţ. 

În anul 1960 a intrat în funcţiune prima mare hidrocen- 
trală de pe valea Bistriţei, la Stejaru, în urma construcţiei 
barajului de la Izvoru Muntelui; apa lacului de acumulare 
ajunge la cele 6 turbine printr-un tunel lung de 4,7 km. Pute- 
rea instalată a Uzinei „,V.I. Lenin” de la Stejaru este de 210 000 
kW, fiind cea mai mare din sistemul hidroenergetic al Bistriţei. 
Barajul înalt de 100 m, lacul de acumulare Izvoru Muntelui 
cu un volum de 1250 milioanem? de apă, uzina cu tunelul 
de aducțiune și canalul de fugă constituie un ansamblu hidro- 
energetic a cărui realizare a prilejuit câştigarea unei valoroase 
experienţe pentru construcţiile obiectivelor hidroenergetice 


din ţara noastră înfăptuite ulterior. Uzina de la Stejaru: 


funcţionează la întreaga capacitate numai în perioadele cînd 
în sistemul energetic naţional cerințele de consum sînt mai 
mari, încît furnizează pe an circa 500 milioane kWh energie 

electrică. Din sistemul hidroenergetic al Bistriţei, pe teritoriul 
judeţului Neamţ, în avale de Stejaru, mai sînt încă 7 hidro- 
centrale : Pîngăraţi Vaduri, Bitea, Roznov I, Roznov II, 
Zăneşti și Costişa. Dintre acestea, primele trei sînt situate în 
regiunea montană şi au lacuri de acumulare, iar celelalte sînt 
dispuse pe canalul de derivație a Bistriței din depresiunea sub- 
carpatică. Acumulările lacurilor Pîngăraţi, Vaduri şi Biîtca 
însumează 21 milioane m* de apă, iar puterea instalată a 
uzinelor respective este de 77 100 KW. Împreună cu celelalte 
4 hidrocentrale mici din avale, puterea instalată a hidrocen- 
tralelor de pe teritoriul judeţului Neamţ însumează 343 000 kW. 
Dintre hidrocentralele din sistemul „,Bistriţa-aval”, puterea 
cea mai mare o are hidrocentrala Vaduri, cu 44000 kW, 
capacitate realizată printr-o cădere a apei de 26 m. Sistemul 
hidroenergetic al Bistriţei continuă în avale cu încă 5 hidro- 
centrale, situate pe teritoriul județului Bacău. 

În rîndul unităţilor energetice din judeţ intră și uzinele 
termoelectrice din Bicaz, Piatra-Neamţ și Roman. 

Producţia de energie electrică a unităţilor din judeţ a 
crescut vertiginos între anii 1960 şi 1965, ajungînd de la 96 
milioane kWh la 777,1 milioane kWh; în anul 1972 pro- 
ducţia de energie electrică a fost de 1 001 milioane kWh. 


Industria metalurgiei ieroase este una din ramurile im- 
portante ale economiei judeţului Neamţ. În producţia de ramură 
a ţării, ea contribuie cu 5,9%, iar în producţia industrială glo- 
bală a judeţului participă cu 18,8% (1972). Pe întreg cincina- 
lul 1971—1975, ponderea metalurgiei feroase în producția 
industrială globală se estimează la 16,7%. 

Principala unitate metalurgică este Uzina de ţevi din 
Roman (fig. 21), intrată în funcţiune în anul 1959. Situată 
în partea de nord-vest a municipiului, uzina se întinde pe o 
terasă mijlocie a Moldovei, ocupînd cîteva zeci de hectare. 
Dotată cu utilaj modern, această uzină produce în principal 
ţevi pentru conducte petroliere cu diametre diferite, cuprinse 
între 89 şi 377 mm, burlane pentru tubajul sondelor, prăjini 
grele pentru foraj şi prăjini de antrenare pătrate. Producţia 
anuală a uzinei depăşeşte 300 000 tone ţevi, iar pe baza uti- 

Fig. 21. — Uzina de ţevi din Roman (foto Comb. poligr. „Casa Scînteii”). 


lizării mai judicioase a instalaţiilor şi forței de muncă valoarea 
producţiei va cunoaşte o creştere substanţială ; aceasta se va 
realiza şi pe baza intrării în funcţiune a unui nou laminor șia 
unei turnătorii pentru țagle. 

Numărul lucrătorilor ocupați în industria metalurgică 


reprezenta 7%, din totalul forței de muncă industriale în anul 
1970. 


Industria constructoare de mașini și de prelucrare a meta- 
lelor este reprezentată prin mai multe întreprinderi şi ateliere 
situate în Piatra-Neamţ, Roman, Bicaz. În producţia industrială 
globală, această ramură are o pondere de 8,7% (în anul 1972). 
Pentru anii următori este prevăzută o creştere importantă a 
valorii producţiei acestei ramuri. 

ntreprinderea Ceahlău”, amplasată pe locul unor vechi 


ateliere, este profilată pe producerea unor utilaje pentru agri- . 

cultură, cum sînt : vagoane-dormitor, echipament pentru brigă- 
zile de tractoare, elemente pentru conductele de irigație, pre- 
cum şi elemente pentru diverse construcții metalice,produse 
de turnătorie și altele. Întreprinderea este în curs de dezvoltare 
şi modernizare odată cu schimbarea amplasamentului pe o 
nouă platformă, situată pe o terasă mijlocie a Bistriţei, în partea, 
de sud-est a oraşului. 

Un loc important în producţia acestei ramuri îl ocupă 
Întreprinderea mecanică Roman. Mult extinsă şi cu unele secţii 
complet reutilate, această întreprindere produce mașini-unelte 
pentru economia forestieră, piese de schimb pentru utilaje 
agricole ş.a. 

Pe lingă aceste întreprinderi, în judeţul Neamţ există 
ateliere de reparaţii şi pentru producerea unor piese de schimb, 
ce funcţionează ca subunități aparținînd întreprinderilor mari, 
unităților de industrie locală şi cooperativelor meşteșugăreşti. 
În această categorie intră Atelierele centrale Bicaz, atelierele 
de la Bocancea, atelierele de reparaţii din Piatra-Neamţ, Roman, 
Tirgu-Neamţ. 

Numărul lucrătorilor din industria constructoare de 
maşini şi de prelucrare a metalelor, în 1970, reprezenta 9%, 
iar în 1972—9,8%, din totalul forţei de muncă industriale a jude- 
țului. 


Industria chimică constituie ramura principală a econo- 
miei industriale a judeţului Neamţ. În producţia industrailă 
globală din anul 1970, produsele industriei chimice reprezentau 
28,5%, iar în 1972 ajunsese la 31,4%. În perioada planului 
cincinal 1971—1975, ponderea industriei chimice va creşte 
vertiginos, ajungînd ca în anul 1975 să reprezinte 45,7% din 
producţia industrială globală. Această creștere se va realiza 
pe baza măririi capacităţilor de producţie de la unităţile cu pro- 
fil chimic existente, precum şi prin construcţia de noi capacităţi la 
Combinatul de îngrășăminte azotoase şi Uzina de fire și fibre 
sintetice, ambele ocupiînd o întinsă platformă industrială la 
12 km sud-est de Piatra-Neamţ, între localităţile Săvineşti 
şi Roznov. Amplasarea acestor unităţi ale industriei chimice 
pe valea Bistriţei, în judeţul Neamţ, este rezultatul aplicării 

principiului de repartizare raţională a forțelor de producţie 
pe teritoriul ţării, ţinîndu-se seama de condiţiile naturale favo- 
rabile, precum și de existenţa forței de muncă necesară. 
Platforma chimică Săvineşti — Roznov, aşezată pe te- 
rasa de 12 m a Bistriţei, este alimentată cu apa necesară, adusă 
din acest rîu, pe un canal servind şi hidrocentralele Roznov 
I şi Roznov II. Combinatul de îngrășăminte azotoase, care a 
intrat în funcţiune în anul 1963, utilizează drept materii prime 
gazul metan adus, prin conducta magistrală ce pleacă de la 
Nadeș, apoi aerul şi apa. Principalele secţii ale combinatului 
produc azotat de amoniu, uree, amoniac şi acid azotic. Azota- 
tul de amoniu, care este produsul de bază al combinatului, 
este destinat agriculturii, pînă în prezent aducînd o contribu- 
ţie importantă la realizarea sporurilor de produse agricole de 
pe sute de mii de hectare. Capacitatea anuală de producţie 
a secţiei de azotat de amoniu este de 210 000 tone îngrășă- 
minte. Cel de-al doilea produs al combinatului este ureea, sub- 
stanță cu utilizare multilaterală : ca îngrășămînt superior în 
agricultură, ca adaos la hrana animalelor, ca materie primă 
pentru fabricarea unor mase plastice, pentru diverse întrebuin- 
ţări în industrie. Producţia anuală de uree este de 10 000 tone. 
Secţia pentru fabricarea amoniacului, cu o capacitate anuală 
de producţie de 73 000 tone, este strîns legată de Uzina de 
fire şi fibre Săvinești, căreia îi furnizează una din materiile 
prime necesare. Acidul azotic este fabricat în instalaţii speciale, 
întreaga construcţie fiind dominată de coșul înalt de peste 
100 m, folosit pentru evacuarea gazelor reziduale în atmosferă. 
Uzina, de fire şi fibre sintetice este o unitate importantă 
a industriei chimice din ţara noastră, construcţia ei începînd 
din anul 1957. Utilarea s-a făcut la cel mai înalt nivel al teh- 
nicii mondiale, în prezent uzina fiind în plină dezvoltare atit 
în ceea ce priveşte lărgirea capacităţilor de producţie, cît şi 
ridicarea nivelului de utilizare a instalaţiilor existente. În anul 
1973 au fost puse în funcțiune următoarele instalaţii noi: 
„Fibra 1 000”, „,Caprolactama III”, ,„„Melana IV”, „„Relon 
IV”. Prin intrarea în funcţiune a secţiei ,„Melana LV” s-a asi- 
gurat o dublare a producţiei de melană a ţării (producţia anuală 
rezultată echivalează cu lina ce se poate obține de la circa 

10 milioane de oi). Materia primă folosită la Săvineşti este adus : 
de la alte uzine chimice din ţară sau se produce pe platforni + 
industrială de aici. Pentru fabricarea relonului şi a melanei 
se folosesc în principal următoarele materii prime : fenol (adus 
de la Combinatul chimic Borzești), sulf, bicarbonat de amoniu, 
amoniac, gaz metan. Procesul tehnologic pentru producerea 
relonului se realizează în mai multe secţii : lactamă, poliamid, 
textilă. Relonul livrat sub formă de fibre şi fire aprovizionează 
diferite întreprinderi textile din Bucureşti, Cluj, Sibiu, Timi- 
şoara, ş.a. În același timp, o mare parte din producţia uzinei 
de la Săvinești este destinată exportului în numeroase ţări, 
unde se bucură de bune aprecieri, ca şi produsele similare 
fabricate în ţări cu o bogată tradiţie în industria chimică. 
Pe lingă produsele de bază, uzina din Săvineşti fabrică şi unele 
subproduse, cum este de exemplu sulfatul de amoniu, folosit; 
ca îngrăşămînt în agricultură. 


Industria materialelor de construcţie reprezenta 8,4%, 
în producţia industrială a judeţului în anul 1971 şi 8,2% în 
1972. Faţă de anul 1965, producţia unităţilor din această ramură 
a crescut în 1972 de 1,35 ori. Deși ca valoare absolută producţia 
industriei materialelor de construcţie a crescut an de an, pon- 
derea în producţie globală a judeţului scade, încît în 1975 
aceasta va fi de 4,7 %. Teritoriul județului Neamţ se poate carac- 
teriza ca o zonă bogată în materiale de construcţie şi materii 
prime pentru industria de prelucrare a materialelor de con- 
strucţie. Dintre acestea amintim : calcarele, care se exploa- 
tează din renumita carieră de la Bicaz-Chei, din Muntele Sur- 
duc şi de pe valea Bicăjelului, marnele calcaroase, care se ex- 
ploatează la 'Țepeşeni, gresia de Tarcău exploatată în nume- 
roase cariere, cea mai importantă fiind cariera de la Lunca 
Strîmbului (se foloseşte pentru construcţia terasamentelor și 
pentru lucrări de zidărie), gresiile silicioase („gresia de Kliwa”), 
cu aflorimente importante în flișul marginal, argilele folosite 
ca, materie primă pentru produse ceramice, materialele de balas- 

tieră, petrişurile și nisipurile, foarte bogate în luncile riurilor 
Bistriţa, Moldova, Bicaz, Ozana, Cracău ş.a. 

Principalele unități ale industriei materialelor de con- 
strucție din județul Neamţ sînt : Combinatul de lianţi şi azboci- 
ment din Bicaz, Fabrica de produse ceramice „Zori Noi” din 
Piatra Neamţ, Întreprinderea de prefabricate din beton şi 
Fabrica de cărămizi din Roman. 

Combinâtul de lianţi şi azbociment din Bicaz, intrat în 
funcţiune în anul 1952, foloseşte ca materie primă calcarul 
exploatat din cariera Bicaz- Chei, marna exploatată la Ţepeşeni, 
zgura de furnal şi gipsul. Cimentul produs la Bicaz este destinat 
atât cerinţelor interne, cât şi exportului. Construcţiile sistemului 
hidroenergetic de pe valea Bistriţei au folosit cimentul produs 
la, Bicaz, ceea ce explică, în parte, alegerea locului de amplasare 
a fabricii, la confluența Bistriţei cu Bicazul. Producţia anuală 
de ciment depășește 1 milion de tone, folosind cele 7 linii teh- 
nologice existente. În același timp, fabrica de ciment livrează 
clincher pentru industria metalurgică. Secţia de azbociment 
fabrică plăci şi tuburi de presiune cu o gamă largă de utili- 
zări. Cele 6 cuptoare, amplasate pe aceeaşi platformă industrială, 
produc în medie 200 000 tone de var de calitate superioară. 
În același timp, la Bicaz se macină circa 250 000 tone de cal- 
car, destinat; folosirii ca amendament în agricultură. În viitorii 
ani este prevăzută extinderea capacităţilor de producţie de pe 
platforma industrială a Bicazului, precum şi construcţia unei 
noi fabrici de ciment la Taşca. 

Întreprinderea de prefabricate din beton Roman produce 
panouri, fişii pentru planșşee, stilpi precomprimaţi, dale şi alte 
produse foarte solicitate în construcţiile industriale şi de locuinţe. 
Tot la Roman se află şi o fabrică de cărămizi, înzestrată cu 
utilaj modern de înaltă productivitate. 

O altă unitate importantă a industriei materialelor de 
construcţie este Fabrica de produse ceramice „Zori Noi” din 
Piatra-Neamţ. Aici, produsele de bază, realizate în secţiile cores- 
punzător utilate, sînt : ţiglă, olane, cahle, cărămizi de diferite 
sorturi şi dimensiuni. 

Industria lemnului se bazează pe fondul forestier care 
ocupă peste 42%, din suprafaţa judeţului. Cele mai importante 
bazine forestiere se găsesc în regiunile montană şi submontană, 
cuprinzînd în primul rînd specii de rășinoase, rășinoase în amestec 
cu foioase și foioase. Dintre răşinoase, molidul se situează, ca 
pondere, pe primul loc, ocupînd bazinele mijlocii şi superioare 
ale afluenților Bistriţei. Astfel sînt codrii de molid de sub pla- 
toul înalt al Ceahlăului, din. bazinul hidrografic al Tarcăului, 
din bazinele superioare ale Cracăului şi Tazlăului. 

Brădetele şi pinetele se dezvoltă numai insular în cadrul 
zonei ocupate de rășinoase. Pădurea de amestec, formată din 
specii de rășinoase şi foioase, ocupă versanţii munţilor cu alti- 
tudini mici. Fațada estică şi sud-estică a culmilor flişului mar- 
ginal se caracterizează printr-o îmbinare strînsă între speciile 
de rășinoase şi cele de foioase, în cadrul cărora predomină 
fagul. : 

Pădurile de fag ocupă parţial sau în întregime ultimele 
culmi estice ale munţilor, precum și bazinele inferioare ale aflu- 
enţilor montani ai Bistriţei şi Moldovei. În zona extramontană, 
pădurile ocupă suprafeţe restrinse, speciile predominante fiind 
fagul şi stejarul. Valoarea economică a pădurilor este sporită 
de faptul că majoritatea arboretelor au o vîrstă de peste 20 de 
ani. Acţiunea de regenerare a fondului forestier este continuă, 
ajungîndu-se la un echilibru raţional între exploatare, ritmul 
de creştere şi cel de plantare. 

Exploatarea lemnului este o ocupaţie tradiţională a locui- 
torilor judeţului Neamţ. Numeroase documente vechi atestă 
activitatea de exploatare, prelucrare şi transport a lemnului 
din regiunea muntoasă şi în. special din bazinul Bistriţei. A 
doua jumătate a secolului al XVIII-lea și secolul al XIX-lea 
înregistrează intensificarea exploatării pădurilor, lemnul folo - 
sind ca principal produs de schimb fie în stare neprelucrată, 
fie ca cherestea. Astfel, lemnul exploatat în bazinul hidrografic 
al Bistriţei era transportat prin flotaţie dirijată (plutărit), 
ajungînd pînă la Piatra-Neamţ şi mai departe pe Bistriţa şi 
Siret pînă la Galaţi. Multă vreme, oraşul Galaţi a fost renumit 
ca port al cherestelei, care lua calea diferitelor părţi ale Imperiului 
otoman. Liberalizarea comerțului după anul 1829 se răstrînge 

şi în intensificarea exploatării pădurilor din judeţul Neamţ. 
După anul 1900 şi în special între cele două războaie mondiale 
tăierea pădurilor ia o amploare deosebită, ritmul exploatării 
depăşind mult ritmul de creştere şi regenerare a fondului forestier. 

În anii puterii populare, exploatarea pădurilor a fost 
raţionalizată atît ca ritm, cât şi ca metode utilizate. În. prezent, 
principalele bazine de exploatare a lemnului sînt : valea 'Tar- 
căului, văile Bistrei Mari şi Mici, Bistricioara, Borca, Ozana, 
Largu, Cuejdiu, Tazlău, Piîngăraţi ş.a. Gurile de exploatare sînt 
grupate în cîteva întreprinderi forestiere mari : Bicaz, Tarcău, 
Piatra-Neamţ, Tirgu-Neamţ, Tazlău, Poiana Teiului, Borca. 

În anul 1971, industria forestieră avea o pondere de 11,9%, 
din valoarea producţiei industriale globale a judeţului, iar în 
1972 de 10,8 %. Participarea cu 5 % la valoarea industriei fores- 
tiere a ţării denotă faptul că judeţul Neamţ se situează printre 
primele judeţe importante din acest punct de vedere. 

Industria de prelucrare a lemnului cuprinde mai multe 
unităţi, situate în apropierea zonelor de exploatare sau în princi- 
palele centre urbane ale judeţului. Astfel sînt întreprinderile de 
prelucrare a lemnului din Piatra-Neamţ (mobilă, cherestea, 
ambalaje), din Tarcău, Tirgu-Neamţ, Roznov, Viişoara ş.a. 
Producţia de cherestea realizată în. întreprinderile judeţului în 
anul 1970 a fost de 518 735 m3. Unele produse ale unităţilor 
de prelucrare a lemnului sînt destinate exportului, printre care 
amintim cheresteaua de Tarcău, ambalajele ete. 


În ceea ce priveşte transportul lemnului de la gurile de 
exploatare la unităţile de prelucrare se folosesc în ultimul 
deceniu din ce în ce mai mult mijloacele auto, în judeţul 
Neamţ existînd o importantă unitate de transporturi forestiere 
(U.M.T.F.). În afara unităţilor de prelucrare din judeţ, materia- 
lul lemnos neprelucrat; este dirijat spre alte judeţe ale ţării, 
folosind calea ferată cu puncte de încărcare la Tarcău, Pîngă- 
raţi, Bistriţa, Piatra-Neamţ, Roznov. 

În concluzie, industria de exploatare și prelucrare a 
lemnului din judeţul Neamţ este o ramură importantă, a cărei 
eficiență economică crește de la an la an prin promovarea pro- 
gresului tehnic pus în slujba valorificării superioare a masei 
lemnoase. 

Industria celulozei şi hiîrtiei cuprinde două întreprinderi 
situate în municipiul Piatra-Neamţ : fabricile ,, Reconstrucţia” 
şi „Comuna din Paris”. 

Fabrica ,,Reconstrucţia” datează din anul 1926, însă 
a fost mult dezvoltată după anul 1948. În anul 1955, fabrica a 
fost completată cu o secţie de hîrtie, modern utilată. Materia 
primă care stă la baza produselor fabricii o constituie masa 
lemnoasă, formată în mare parte din deşeurile rezultate din 
prelucrarea lemnului la unităţile din orașul Piatra-Neamţ 
(„Foresta”, „Steaua Roşie”, „,Scînteia”, „Bistriţa”, „1 Mai”). 
În prezent, fabrica are 6 secţii, care produc diverse tipuri de 
celuloză și hîrtie (hîrtie pentru saci, hîrtie ambalaj, hîrtie velină, 
hîrtie pergamentată fină ș.a.). 

Fabrica „Comuna din Paris” a fost înfiinţată în anul 1908, 
însă de-a lungul timpului şi-a mărit treptat capacitatea şi a 
fost dotată cu maşini şi instalaţii noi. În anul 1965 s-a înființat 
o secţie nouă pentru producţia de carton dur. Materia primă 
pentru produsele întreprinderii o constituie pasta lemnoasă, 
din care se fabrică hîrtie, mucava, cartoane. 

În 1965, ponderea, industriei celulozei și hîrţiei în producţia, 
industrială a judeţului a fost de 3,9%, în 1970 de 3,0%, iar în 
1972 de 3,4%. Menţionăm că fabricile de celuloză și hîrtie din 
Piatra-Neamţ contribuie atit la poluarea aerului, cît şi a apei 
rîului Bistriţa, ceea ce impune găsirea unor soluţii tehnice mai 
eficiente pentru reținerea poluanţilor şi reducerea pe această 
cale a procesului de degradăre a mediului. 


Industria textilă şi a confecţiilor este o ramură tradiţio- 
nală în economia judeţului Neamţ (mai ales prin subramura 
confecţiilor). Întreprinderile textile principale sînt : Fabrica de 
tricotaje „8 Martie” din Piatra-Neamţ şi Fabrica de volvatir, 
recent construită şi intrată în funcţiune la Tirgu-Neamţ. Uni- 
tăţi ale industriei textile de mai mică capacitate există şi în 
alte localităţi din judeţ: Roznov, Sagna, Dobreni, Bicaz. 

În anul 1972, ponderea industriei textile în producţia 
industrială globală a judeţului era de 3,4%. Repartiția unită- 


__ţilor și ponderea acestora în producţia ramurii respective a 

judeţului este foarte neuniformă. Astfel, produsele textile rea- 
lizate la Piatra Neamţ reprezintă 79,8 %, cele realizate la Tîrgu 
Neamţ 8,5%, Roman 2,3%, Bicaz 1,2%, iar restul de 18,2% 
se repartizează unităţilor industriei textile din localităţile 
rurale (Roznov, Sagna, Dobreni ş.a.). 

Confecţiile reprezintă 2 % din producţia globală a judeţului 
şi circa 1% din producţia de ramură a ţării. Ponderea cea mai 
însemnată în producţia pe judeţ a industriei confecţiilor o 
deţine oraşul Roman (40,2 %), după care urmează Piatra-Neamţ 
(17,1%), Tîrgu-Neamţ (8,3%) şi alte localităţi, care însumează 
un procent de 34,4%. Unităţile industriei confecţiilor sînt dis- 
persate în orașe (Tirgu-Neamţ, Roman, Piatra-Neamţ, Bicaz) 
şi în unele aşezări rurale din judeţ (Roznov, Viişoara, Dumbrava 
Roşie ş.a.). 


Industria alimentară are o pondere de 9,7% în producţia 
industrială globală a judeţului şi reprezintă 1,6%, din industria 
alimentară a ţării (1972). Oa unităţi ale industriei alimentare 
menţionăm : Fabrica de zahăr de la Roman, unităţile de morărit 
și panificaţie (Piatra-Neamţ, Roman, Dulceşti, Tirgu-Neamţ, 
Bicaz), centrele de colectare, prelucrare și conservare a laptelui 
(Piatra-Neamţ), Fabrica de bere „Steagul roşu” de la Piatra- 
Neamţ, unitatea de conservare a fructelor de la Tirgu-Neamţ ș.a. 

Pînă la sfîrşitul actualului plan cincinal este prevăzută 
o creștere substanţială a ponderii industriei alimentare în pro- 
ducţia globală a judeţului Neamţ. 

Industria judeţului se completează cu centre şi unități 
ale industriei locale şi cooperaţiei meșteșugărești, care aduc o 
contribuție de seamă la satisfacerea populaţiei cu produse de 
consum și prestări de servicii. 

Perspectiva dezvoltării economice a judeţului va cuprinde 
noi investiţii în industriile chimică, metalurgie feroasă, mate- 
riale de construcţie, celuloză şi hîrtie, alimentară ș.a., care vor 
determina mutații, însemnate în peisajul industrial nemţean. 

Agricultura 


Agricultura, ramură cu tradiţie, constituie un sector eco- 
nomic important al judeţului, care la sfîrșitul anului 1972 deţinea 
circa 1,8 %, din suprafaţa agricolă a ţării şi 1,75 %, din cea arabilă, 
participînd cu circa 2,7%, la producţia agricolă globală a ţării. 

Cunoscut; printr-o mare varietate a elementelor cadrului 
natural, judeţul Neamţ, oferă condiţii pentru dezvoltarea agri- 
culturii pe circa 46,1% din suprafața sa, terenurile arabile 
reprezentînd 29% din suprafaţa acestei unităţi teritorial-admi- 
nistrative. Cu toate că procentele pe care le deţine judeţul din 
suprafaţa arabilă şi agricolă a ţării sînt mici, ponderea cu care 
participă la producţia agricolă a ţării este însemnată şi reflectă, 
mutaiile aduse de cooperativizarea agriculturii, proces social 
care a creat condiţiile de trecere la practicarea unei agriculturi 
intensive şi multilaterale. Aceasta a însemnat, în primul rînd, 
un ansamblu de măsuri pentru ameliorarea fondului funciar — 
în acest judeţ o mare parte din terenurile agricole fiind terenuri 
cu pante de peste 12 — 14* (circa 55 000 ha) —, asigurarea, 
unui înalt nivel de mecanizare şi chimizare şi promovarea unei 
agrotehnici avansate, moderne. 

Atenţia deosebită ce s-a acordat şi se acordă agriculturii 
de către partid şi stat este reflectată şi de sporirea continuă a 
volumului de investiții destinat acestei ramuri. Astfel, în 1972 
s-au investit 262,6 milioane lei, faţă de numai 73,3 milioane 
lei în 1965, fonduri orientate în. principal pentru mecanizare, 
chimizare şi îmbunătăţiri funciare. La sfîrşitul anului 1972, 
parcul de mașini agricole al judeţului era format din 1 832 de 
tractoare fizice (în 1965 erau 1 397), 451 de combine, 878 de 
semănători, 741 de cultivatoare mecanice ş.a. 

Mergînd pe linia aplicării hotărîrilor de partid şi de stat 
cu privire la dezvoltarea agriculturii, organele judeţene au 
elaborat un program complex privind gospodărirea raţională a 
resurselor de apă, extinderea lucrărilor de irigație, îndiguiri, 
desecări și de combatere a eroziunii solurilor pentru perioada, 
1970—1975 şi în perspectivă pînă în 1985. Din acest program 

rezultă că circa, 26 000 ha se pretează pentru irigaţii. În actualul 
cincinal a fost prevăzută amenajarea pentru irigare a circa 
16 800 ha teren. Principalele sisteme de irigaţii sînt : Moldoveni, 
Timişeşti — Păstrăveni şi Secueni — Horia. 

În ceea, ce privește combaterea eroziunii solului s-au pre- 
văzut importante acţiuni în bazinele rîurilor Birlad (cursul 
superior), Topolița, Rîşea, Bistriţa. În acelaşi program sînt 
prevăzute acţiuni de regularizare a cursurilor de apă (Siret, 
Moldova, Ozana şi unii afluenţi ai acestora). În acest sens 
amintim viitorul bazin de acumulare de pe Valea Neagră (Comuna 
'Trifeşti), care va fi terminat în 1975 şi va înmagazina un volum 
de apă de circa 19 milioane m:. 

Măsurile luate vizează creşterea caracterului intensiv al 
agriculturii judeţului, aducîndu-se îmbunătăţiri radicale pentru 
sporirea productivităţii la hectar. Se apreciază, de exemplu, 
că numai de pe terenurile irigate se vor obţine următoarele 
sporuri de producţie : 15 000 tone porumb, 60 000 tone sfeclă 
de zahăr, 26 000 tone cartofi, 15 000 tone lucernă. 


Structura terenurilor. În 1972, modul de folosință a 
terenurilor judeţului Neamţ reflecta următoarea situaţie : 
29% arabil, 16,1 % păşune şi fineţe naturale ; 1,2 %, vii şi livezi, 
45,5 % fond forestier, 8,4% alte suprafeţe. Din întregul fond 
funciar al judeţului, în același an (1972), 46,11% reprezenta, 
suprafaţa agricolă, din care 20,75 % revenea I.A.3., 66,4% 0.A.P., 
iar restul reprezintă terenuri în folosinţa gospodăriilor personale 
ale cooperatorilor şi gospodăriilor agricole individuale. Refe- 
rindu-ne numai la terenurile arabile se constată că O.A.P. 
deţin 86,99%, iar I.A.S. 9,13%. 


Culturile de cîmp. Condiţiile ecologice pentru culturile de 
cîmp situează județul Neamţ în aria favorabil-redusă pentru 
culturile de grîu, porumb, floarea-soarelui (excepţie fac Dealu- 
rile Birladului, care sînt cuprinse în aria favorabilă culturilor de 
floarea-soarelui), favorabilă şi foarte favorabilă pentru cultura, 
sfeclei de zahăr şi cartofului în văile Bistriţei şi Siretului (N. 
Al. Rădulescu, |. Velcea, 1968). 

Raportul dintre diferitele culturi s-a schimbat foarte mult 
în ultimul timp, remarcîndu-se tendinţa continuă de folosire 
judicioasă a terenurilor în raport cu condiţiile agroclimatice. 

În 1970, de exemplu, 57,6% din fondul arabil a revenit 
suprafeţelor cultivate cu cereale, 2,6% leguminoaselor, 2,5% 
plantelor textile, 4,24%, plantelor uleioase, 17,17% plantelor 
pentru alte industrializări şi circa 8% plantelor de nutreţ. 

În cadrul culturilor de cereale s-a observat o creştere de- 
osebită a suprafeţelor ocupate cu grîu și porumb, care în 1970 
reprezentau 57,6% şi, respectiv, 36%, din suprafaţa ocupată 
cu cereale. S-a constatat, în schimb, o scădere a suprafeţelor 
cultivate cu ovăz, care în 1970 deţineau circa 3%, din suprafaţa 
cultivată cu cereale. Aceasta se explică prin reducerea numărului 
de cabaline. 

Principala arie de cultură a cerealelor se situează în re- 
giunea de podiş dintre Siret şi Subearpaţi, de asemenea în 
Depresiunea Cracău-Bistriţa, şi Depresiunea Neamţului. 

În ceea ce priveşte producţia de cereale, din datele statistice 
rezultă o creştere continuă. În. perioada 1967—1972, creșterea, 
cea mai vertiginoasă a înregistrat-o producţia de porumb, de 
la 131 700 tone în 1967 la 185 638 tone în 1972, cînd producţia 
medie la hectar pe judeţ a fost de 3 230 kg. Mărirea suprafe- 
ţelor de cultură, precum și măsurile de organizare a agriculturii 
socialiste constituie factorii esenţiali care determină aceste 
creșteri. 

Din producţia totală de cereale, peste 80% provine din 
C.A.P. şi IL.A.S. şi numai aproximativ 20% din cadrul gospo- 
dăriilor individuale. 

Dintre celelalte plante de cultură, un loc important în 
producţia agricolă vegetală mai ocupă cartoful şi sfecla de zahăr, 
la, care se adaugă şi plantele de nutreţ. 

Aria de cultură a cartofului se caracterizează prin mari 
discontinuități şi, în comparaţie cu celelalte culturi, este bine 
reprezentată şi în aria montană, unde urcă pînă la o altitudine 
de 650—750 m. Cele mai întinse suprafeţe cultivate cu cartofi 
sînt în regiunea subcarpatică şi apoi în cursul inferior al văilor 
Moldova şi Siret. Suprafaţa ocupată de cartof a crescut mult 
în perioada 1965—1970, respectiv de la 8 500 ha la 12 442 ha. 

Producţia cea mai mare a fost obținută în 1968 (203 644 tone), 
cînd s-a realizat o producţie medie la hectar de 16 140 kg. Cu 
această suprafaţă cultivată şi cu producţiile obţinute, judeţul 
Neamţ ocupă un loc fruntaș între celelalte judeţe ale ţării. 
În 1972 s-a realizat o producţie de 189 404 tone şi se prevede ca 
în 1975 aceasta să ajungă la 210 000 tone. 

Sfecla de zahăr ocupă cele mai mari suprafeţe în valea 
Siretului şi a Moldovei, care constituie principala zonă de apro- 
vizionare a fabricii de zahăr de la Roman. Creşterea producției 


a fost însemnată şi la această cultură, de la 201 500 tone în 


1967 la 262 174 tone în 1972, ceea ce înseamnă circa 4,6% din 
producţia totală a ţării. 

Ploarea-soarelui deţine o pondere redusă din suprafața 
arabilă. Se cultivă în special în bazinul superior al Birladului 
şi în zona, de confluență a Moldovei cu Siretul. În 1972, producţia 
realizată a fost de 5 224 tone. 


Pomicultura şi vitieultura. În comparaţie cu alte judeţe, 
pomicultura județului Neamţ este puţin dezvoltată. Livezi 
compacte care se întind pe suprafeţe mari sînt relativ puţine 
şi mai ales sînt tinere, o bună parte din producţii realizindu-se 
în livezile mici ale gospodăriilor individuale. 

Suprafaţa totală a livezilor a crescut de la 4700 ha în 
1965 la 5 202 ha în 1972. Cea mai mare producţie globală de 
fructe realizată în ultimii ani a fost în anul 1969, de 41 180 tone. 
Din această producţie ponderea cea mai însemnată a revenit 
prunelor (19 218 tone). 

general, se poate aprecia că structura livezilor este destul 
de heterogenă şi doar în cazul livezilor tinere plantate în cadrul 
O.A.P. şi L.A.S. se pot remarca suprafețe mai mari, care să 
cuprindă una-două specii de pomi fructiferi. 

Evoluţia producţiei principalelor sorturi de fructe în perioa- 
da 1965—1972 este dată în tabelul nr. 9. 

În ceea ce priveşte suprafaţa ocupată de vii, menţionăm 
că în anul 1972 viile pe rod ajungeau la 1 579 ha, ceea ce repre- 
zintă 0,65% din suprafaţa. agricolă a judeţului. Cultura viței 
de vie este mai puţin însemnată pentru judeţul Neamţ. Cauza, 
o constituie condiţiile climatice şi în special bilanţul caloric, 
care nu este optim acestei culturi decît pe areale mici. Există 

Tabelul nr. 9 


Dinamica producţiei la principalele sorturi de fructe în judeţul Neamţ 
tone 








I ] 

Fructe 1965 1967 1969 1972 
Prune 6 646 5 900 19 218 8 843 
Mere 3129 4 900 10 074 3 661 
Pere 1 544 2 600 3 874 1 041 
Cireșe şi 
vișine 1 094 4 600 3 735 3 681 


însă unele zone bine însorite, care în podiş sînt propice culturii 
viței de vie. 
Din întreaga suprafaţă, numai 422 ha sînt cultivate cu 
viţă altoi şi indigenă, restul fiind constituită din vii hibride. 
Producțiile de struguri cele mai mari realizate în ultimii 
ani au fost de 5 464 tone (1965), în 1972 fiind de numai 4 634 
tone, ceea ce reprezintă 29,6 chintale la ha. 


Creşterea animalelor reprezintă un sector de bază al 
economiei agrare a judeţului. Baza furajeră naturală (circa 
16 % din suprafaţa judeţului) şi cea realizată prin cultura plan- 
telor de nutreţ (circa 8%) constituie o dovadă care atestă im- 
portanţa deosebită a acestui sector economic. În creșterea ani- 
malelor, judeţul Neamţ are o bogată tradiţie. Pînă în anii socia- 
lismului s-a menţinut însă o zootehnie extensivă. În ultimii ani 
s-au pus bazele organizării unei zootehnii de tip intensiv; Astfel 
s-a trecut la folosirea raţională a pajiştilor şi fîneţelor naturale, 
precum şi la utilizarea pe scară largă a nutreţurilor atît ierboase, 
cît și rădăcinoase. Suprafaţa ocupată de aceste nutreţuri și mai 
ales producţiile obținute au crescut de la an la an. De exemplu, 
în 1970 se cultivau plante de nutreţ pe 28 294 ha, faţă de numai 
24 100 ha în 1965. Producţia realizată a fost de 60 000 tone în 
1970, faţă de 42 524 tone în 1965. Din totalul suprafeţei destinate 
culturii nutreţurilor circa 10% revin plantelor pentru însilozare. 

În condiţiile bazei furajere existente în 1972, efectivele 
de animale erau următoarele : 159 600 de bovine, 114 100 de 
porcine, 309 900 de ovine, 13 200 de cabaline (tabelul nr. 10). 

Tabelul nr. 10 
Evoluţia numărului de animale în judeţul Neamţ în perioada 1966—1922 














mii capete 
1966 | 1968 1969 | 1971 | 1972 
Bovine 128,6 145,4 139,2 144,3 159,6 
Porcine 80,0 87,8 72,4 74,7 114,1 
Ovine 285,0 | 244,0 287,3 291,7 309,9 


Această creștere a numărului total de animale în cadrul 
judeţului a dus la sporirea densităţii lor la 100 de ha teren 
agricol : la bovine 60,3 la 100 ha, față de 40,7 la 100 de ha, media 
pe ţară, iar la ovine 118,3 la 100 de ha față de 105,8 la 100 de 
ha, media ţării. 

Pentru a pune de acord posibilităţile de creștere a anima- 
lelor cu sporirea, efectivă a numărului acestora s-au luat măsuri 
importante. Printre acestea amintim organizarea în decursul 
acestui cincinal a două mari complexe intercooperatiste de 
vaci, la Tiîrgu-Neamţ și Piatra-Neamţ, precum şi fermele de 
vaci cu circuit închis de la O.A.P. Horia, Secueni şi 'Ţibucani. 

În raport cu structura suprafeţei agricole, cu gradul de 
specializare al agriculturii şi cu structura producţiei agricole, 
pe cuprinsul judeţului se pot deosebi cinci zone agricole : 

— zona agricolă de creştere a animalelor, care se suprapune, 
în mare, unităţii montane, unde pășunele şi pajiștile secundare 
ocupă suprafeţe mari ; 

— zona agricolă mixtă, de creştere a animalelor, de cul- 
tură a cerealelor şi pomicultură, ce se suprapune, în general, 
regiunii subcarpatice ; 

— zona agricolă mixtă, cuprinzind cea mai mare parte a 
Podișului Moldovenesc, care cuprinde cerealiere plante tehnice, 
viţă de vie şi activităţi de creștere a animalelor ; 

— zona agricolă de cultură a cerealelor, a plantelor teh- 
nice şi de creștere intensivă a animalelor, care se suprapune 
văilor Siretului şi Moldovei, zonă în care se obţin cele mai 
mari producţii agricole la hectar, iar creşterea animalelor se 
face în special pe baza culturii plantelor de nutreţ ; 

— zona agricolă preorăşenească, dezvoltată în jurul 
principalelor orașe (Piatra-Neamţ şi Roman), care are ca ra- 
muri importante : legumicultura, creșterea animalelor, cultura 
plantelor tehnice ş.a. 


CĂILE DE COMUNICAȚIE 
ȘI TRANSPORTURILE 


Pentru desfășurarea transporturilor, pe teritoriul judeţului 
Neamţ există o reţea deasă de drumuri : căi ferate, şosele şi căi 
navigabile. 

Transportul Jeroviar. datează din a doua jumătate a seco- 
lului al XIX-lea, cînd, în 1872, s-a dat în circulaţie calea ferată 
Focșani — Roman. Ceva, mai tirziu, î în 1885, s-a construit o linie 
îngustă între Bacău și Piatra-Neamţ, care în 1891 a fost trans- 
formată în cale ferată normală. 


În anii socialismului, odată cu începerea lucrărilor pentru 
marele baraj de la Izvoru Muntelui, s-a construit şi dat în folo- 
sințţă calea ferată Piatra-Neamţ — Bicaz, lungă de 26 km, şi 
calea ferată îngustă Bicaz — Cheile Bicazului, folosită pentru 
transportul materiei prime la fabrica de ciment şi azbociment 
Bicaz. Căile feroviare înguste a fost mult mai numeroasă, 
fiind folosită pentru transportul lemnului (pe valea Tarcăului şi 
pe unii afluenți, pe văile Cuejdiului, Cracăului, Ozanei etc.), 
dar au fost desfiinţate, în prezent fiind preferate transporturile 
auto, cu posibilități mai ușoare de pătrundere pînă la cele mai 
îndepărtate puncte de exploatare a lemnului. 

Căile ferate au o lungime totală de 113 km, ceea ce repre- 
zintă o densitate de 19,2 km la 1 000 km?, cu mult sub FaloaTea 
densităţii pe ţară (46, 4 km/1 000 km?). 

Principala cale ferată, care traversează judeţul în partea 
estică, asigură legătura între Suceva şi Bucureşti, fiind o cale 
ferată de transport complex. Calea ferată Bicaz — Piatra-Neamţ 
spre Bacău este specializată în transportul produselor lemnoase, 
cimentului, produselor chimice etc. 

În 172, șoselele măsurau o lungime totală de 1927 km, 
din care 329 km erau modernizaţi. Aceasta înseamnă o densi- 
tate de circa 327 km/1 000 km? şi, respectiv, 55,8 km/1 000 km?; 
din punctul de vedere al densităţii drumurilor modernizate, 
judeţul Neamţ se află înaintea majorităţii judeţelor (densitatea, 
şoselelor modernizate pe ţară este de 42,2 km/1 000 km?). 
Din totalul de 367 km şosele naţionale, 276 km sînt modernizaţi. 
De asemenea, mai sînt modernizate șosele judeţene pe o lungime 
de peste 50 km. 

Legătura între oraşele judeţului, ca şi legăturile dintre 
acestea și principalele trasee turistice sînt asigurate pe şosele 
asfaltate. Menţionăm astfel șoselele : Bacău — Roman, Bacău — 
Piatra-Neamţ, Piatra-Neamţ — Bicaz — Lacu Roșu, Bicaz — 
Poiana Teiului — Broşteni, Piatra-Neamţ — Tîrgu-Neamţ — 
Pipirig — Poiana Teiului ş.a. 

Reţeaua redusă de căi ferate, precum şi prezenţa lor peri- 
ferică în cadrul judeţului, a impus o considerabilă dezvoltare 
a transportului auto de călători și mărfuri. Pentru transportul 
de călători se folosesc curse rapide spre principalele oraşe şi 
localităţi de interes turistic-balnear din Transilvania şi Moldova 
(Braşov, Gheorgheni, Topliţa, Sovata, Borsec, Vatra Dornei, 
Cîmpulung Moldovenesc, Suceava, Iași etc.). Pentru transportul 
mărfurilor remarcăm, în primul rînd, lotul mare de autotre- 
nuri şi remorci cu care sînt dotate unităţile de transport I.T.A. 
şi U.M.T.F. Desigur că între mărfurile transportate cu mijloace 
auto un loc important îl ocupă produsele lemnoase și cimentul 
(traseul permanent Bicaz — Galaţi pentru transportul varului). 

Odată cu apariția marelui lac de acumulare Izvoru Mun- 
telui, în cadrul judeţului au început să fie practicate și transpor- 
turile pe apă, la început pentru călători (curse regulate între 
Bicaz și Poiana Largului) şi ulterior pentru lemn, prin plute 
tractate de remorchere. Plutăritul, ocupaţie tradiţională pe 
valea Bistriţei, în ultimii ani a fost aproape abandonat, ca urmare 127 

a desființării bazei de la Potoci, de unde, prin transport auto, 
se prelua lemnul adus pe calea apei. În actualele condiţii ale 
raţionalizării folosirii combustibililor reluarea acestui mod de 
transport se impune. 

Celor trei categorii de transport (feroviar, rutier şi pe 
apă) li se adaugă transporturile speciale, reprezentate prin liniile 
de înaltă tensiune, conducte, telefon, telegraf, radio și televi- 
ziune. În categoria transporturilor speciale menţionăm, de 
asemenea, cei peste 170 km de conducte de aducțiune şi distri- 
buţie a apei potabile ce alimentează principalele localităţi din 
judeţ. 

Reţeaua telefonică este deservită de peste 60 de centrale 
şi servicii telefonice publice. Cele mai importante centrale 
telefonice se găsesc la Piatra-Neamţ şi Roman. 

În judeţul Neamţ există numeroase staţii de radioficare, 
precum şi relee de televiziune. 


OBIECTIVELE TURISTICE 





Judeţul Neamţ se numără printre acele judeţe din ţară 
cu un potenţial turistic deosebit de bogat. Oriunde ne-am deplasa 
pe cuprinsul judeţului întîlnim privelişti încîntătoare ; de la 
golurile alpine, trecînd prin codrii culmilor domoale şi apoi 
peste ogoarele dealurilor şi cîmpiilor, pînă la luncile marilor 
rîuri extracarpatice, peste tot apar locuri evocatoare ale 
trecutului istorie, comori etnografice şi folclorice inestimabile, 
cărora li se adaugă edificiile impunătoare ridicate în anii con- 
strucţiei socialiste. 

Elementele de atracţie turistică sînt bogate și variate, 
ele asociindu-se în cîteva arii principale de concentrare (fig.22) : 

— zona Bicaz — Ceahlău, care înglobează cbiective turis- 
tice naturale, istorice, etnografice, construcţii industriale, 
integrate peisajului montan ; 

— zona subcarpatică, cu numeroase monumente istorice, 
obiective cultural-artistice, privelişti şi locuri evocatoare din 
trecutul zbuciumat al Moldovei ; 

— zona turistică complexă a municipiului Piatra-Neamţ, 
unde aspectele peisagiste se îmbină cu o mare bogăţie de monu- 
mente şi edificii social-culturale; 

— zona turistică a municipiului Roman, aflată într-o 
arie de convergenţă a marilor artere de circulaţie care străbat 
Moldova de la nord la sud şi de la vest la est. 

Zona turistică Bicaz — Ceahlău se încadrează unei arii mai 
largi de valorificare turistică, împreună cu Masivul Hăghimaş şi 
Cheile Bicazului — Lacu Roşu. Cele mai importante elemente de 
atracţie turistică sînt : lacul Izvoru Muntelui, unul din cele mai 
mari lacuri de baraj de pe riîurile interioare din ţară, Masivul 
Ceahlău, caracterizat de domnitorul-cărturar Dimitrie Cantemir 
ca „o nestemată a Moldovei”, valea Bicazului, de un neasemuit 
pitoresc, veche vatră folclorică cu un bogat fond etnografic. 

În această zonă turistică, accesul este înlesnit de drumuri 
modernizate atît dinspre Transilvania (şoselele Gheorgheni — 
Bicaz, Topliţa — Borsec — Poiana Teiului) şi Moldova extra- 
carpatică (şoselele Tirgu-Neamţ — Pipirig — Poiana Teiului, 
Piatra-Neamţ — Bicaz, Fălticeni — Mălini — Borcea), cît şi din 
bazinul superior al Bistriţei (şoseaua Vatra Dornei — Poiana 
Teiului — Bicaz). 

Obiectivul turistic central pentru oricine vizitează această 
zonă este Masivul Ceahlău, care domină ca un uriaş de piatră 
regiunile înconjurătoare. Relieful, ruiniform, alcătuit din tur- 
nuri, piramide şi stînci bizare, elementele de vegetaţie (sînt aici 
aproape toate etajele floristice ale Carpaţilor Orientali, de la 
golul alpin la pădurea de foioase), între care se remarcă unele 
specii rare, cum sînt; Lariz decidua (lariţa sau crinul de munte) 
sau Leontopodium alpinum (floarea de colţ), şi bogăţia faunistică 
deosebită au impus declararea ca pare naţional a părţii superioa- 129 


https://biblioteca-digitala.ro 


0EL 


Fălticeni 
“a ; 
e isi ca & 9 /zvoare carstice 
nad Sie ee a ună turistică 9 /zvoare minerale 


. = pr 5 p Cascadă Și sae 
PE alia o | A Dregănesti mms? Locuri de belvedere £) Done 
AZ 


126. — 
mlm + B aaa Pezervabii geologice [3 /rote turistic 
po i Camping FE Moe 
Si Ș N d CE Minăstiri 
j | Z Mișești (E) Monumente istorice C Peșteri 
1490 pu N S304 ur —lulmi muntoase 
RI l AZ: E, PE ea a (i Ă schit j ____princ/pale 
TI a SW/ ră2 Văratec 4 E E “7 Urechea DI apa Castele vechi Ve, pă 
Dia . Gal Xe z Sa A Na] O la == (ile rată 
FGrinties — Z 
./76ă AB 


«2 
SS 
Z 
AM, 


dA / 


Z Tania Poor) Cetati 
aaa Th 
dânani + Mile NA SE stu balneare 


Upilabi = Mutu Se N 5 oghică 


/ 


agati 7 A 
14 os Zăuti NS 


9], îreni A 


zii 2 Ofigăuani 
= OG 29 Să 
Ip n ema la FATA) Duh 5 p Ca de SUN SL i 
A // /, ( (| SI 


n) 
Si) 
V/arcău i SR 
. A d Mărgin . 
i 220 mă Ile sk i ] en! | i Averești 


SIR ua 
BE cai 


— 





ro 


4 Vp 2 ] | 
1799 08 Ru o/lociun 53 
_ să Sp al p ] P. 
P = Ș V a 


Bor/eşti 79 Valea Ursului 
fedju 9 sita 

OBIECTIVELE TURISTICE 


re a masivului, cu o suprafaţă de 5 800 ha. Spre înălțimile Ceahlă- 
ului, turiștii au de ales trasee diferite, cu inegalabile frumuseți. 
Cel mai des folosite sînt traseele care pleacă de la cabana Izvoru 
Muntelui, din satul Ceahlău sau de la Durău, precum şi din valea 
Bicazului. Remarcăm că turiștii care aleg traseul din valea 
Schitului spre Durău au prilejul să facă cunoștință cu vestigiile 
Palatului cnejilor (construcţie a cărei istorie a început în seco- 
lul al XVI-lea). La Durău ete interesant de vizitat schitul cu 
picturile lui N. Tonitza, precum şi punctul muzeal cu specific 
etnografic regional. 

Al doilea obiectiv turistic important îl constituie lacul 
de acumulare Izvoru Muntelui, o adevărată ,,mare” intramon- 
tană apărută ca urmare a iscusinței omului, în acţiunea de 
valorificare a energiei apei ; este străbătut de vase NAVROM 
care efectuează curse regulate şi plimbări de agrement. 

Un alt obiectiv turistic din zonă îl constituie frumoasa 
vale a Bicazului şi a afluenților săi, pe care se înlănțuie aşezări 
omenești pînă la intrarea în vestitele chei. Un loc deosebit sub 
aspect turistic revine oraşului Bicaz, din care se desfac trasee 
turistice pentru întreaga zonă (în Bicaz există un interesant 
muzeu hidroenergetic, care, pe lingă reflectarea principalelor 
etape ale amenajării Bistriţei, oferă şi un bogat material arheo- 
logic şi etnografic din zonă) (fig. 23). 

Pentru deservirea turismului din zona Bicaz — Ceahlău 
există mai multe cabane şi hoteluri: cabana ,,Baraj”, cabana 
Izvoru Muntelui, cabana Dochia, cabana ,,7 Noiembrie”, 
complexul de cabane de la Durău (fig. 24), hotelul Cristina, 
campingurile Potoci şi Poiana Largului ş.a. Pentru stimularea 
activităţii turistice sînt preconizate noi amenajări și dotări, ca, 
de exemplu, construirea unei șosele de la Izvoru Muntelui la 
„ Ceahlău-sat, peste culmile de la vest de lac, amenajarea unui 

mare complex turistic sportiv la Durău, dotat pentru turismul 
şi sporturile de iarnă, construcţia unui telescaun între Durău 
şi cabana Dochia ş.a. 

O analiză a frecvenţei turiștilor în această zonă evidenţiază 
ca luni de vîrf iulie şi august. În general, în sezonul cald (mai— 
octombrie) se înregistrează peste 86% din numărul total al 
turiştilor, cea mai mare parte provenind din București, Iași, 131 

Fig. 23. — Centrul orașului Bicaz, cu clădirea muzeului (foto 
Comb. poligr. „Casa Sciînteii”). 





ză Fig. 24. — Una din cabanele complexului turistic 
132 Durău (foto Comb. poligr. ,,Casa Scînteii”). 

Piatra-Neamţ şi Bacău (1. Bojoi, 19705). De asemenea,un 
număr din ce în ce mai mare de turiști străini vizitează zona, 
proveniența lor fiind în special din R.F. Germania, Franţa, 
R.D. Germană, R.P. Ungară etc. 


În concluzie, bogăţia obiectivelor ca şi mărirea gradului de 
dotare pot ridica zona Bicaz — Ceahlău la nivelul unei activităţi 
turistice intensive. 

Zona turistică a Subcarpaților nemţeni se detaşează faţă de 
celelalte zone în primul rînd prin bogăţia valoroaselor monu- 
mente istorice, prin aşezări şi locuri ce evocă mari personalităţi 
ale culturii şi ştiinţei românești, prin inestimabile valori fol- 
elorice, la toate acestea adăugîndu-se un cadru natural cu aspecte 
inedite. Accesul spre locurile care amintesc de voievozii iubitori 
de neam şi apărători de ţară (Ştefan cel Mare, Petru Rareş, 
Alexandru Lăpuşneanu, Vasile Lupu ş.a.), precum şi spre 
aşezările pe care le-au cunoscut şi îndrăgit marii scriitori şi 
oameni de cultură şi artă (M. Eminescu, I. Creangă, M. Sado- 
veanu, C. Hogaş, I. Teodoreanu, N. Grigorescu, V. Conta ş.a.) 
este asigurat din toate părţile de drumuri modernizate. 

În lungul axei de circulaţie Piatra-Neamţ — Tirgu-Neamţ 
se întilnec următoarele obiective turistice mai importante : 
stațiunea balneară Bălțăteşti (renumită prin efectul terapeutic 
al apelor sale minerale, pe care specialiştii le compară cu cele 
de la Karlovy Vary sau Vichy), a cărei capacitate de cazare a 
crescut simţitor ; satul Ghindăoani (comuna Bălţăteşti), în care 
s-a născut marele filozofi român V. Conta; mănăstirea Văratec 
(datînd din 1785), de care se leagă amintirea marelui Eminescu 
şi a altor scriitori, aici aflindu-se mormîntul Veronicăi Micle ; 
mănăstirea Agapia din Vale (zidită între anii 1642 şi 1644), 
renumită mai ales prin picturile de mare valoare artistică apar- 
ținînd lui N. Grigorescu ; satul copilăriei lui I. Creangă, Humu- 
leşti, unde se află casa-muzeu în care a copilărit marele poves- 
titor ; Cetatea Neamţului, monument ce domină întreaga vale a 
Ozanei, construită în timpul domnitorului Petru Muşat (1382— 
1387). Cetatea, ca punct fortificat, a jucat un rol deosebit de 
important în luptele de apărare ale moldovenilor împotriva 
năvălitorilor în timpul domniei lui Ştefan cel Mare. După 1960, 
ample lucrări de restaurare au redat zidurilor exterioare măre- 133 

ţia de altădată a cetăţii. Trebuie menţionată, de asemenea 
mănăstirea Neamţ, ctiorie a domnitorilor mușatini încă de la 
începutul înfiinţării statului feudal moldovenesc. Valoarea 
monumentului propriu-zis este sporită şi de faptul că aici se 
păstrează una din cele mai vechi biblioteci de la noi, precum şi 
numeroase obiecte de artă feudală. În apropierea mănăstirii 
Neamţ se află muzeul memorial organizat în casa unde a trăit 
Şi a scris de-a lungul mai multor ani marele scriitor M. Sadoveanu. 

Din axa de circulaţie turistică Tiîrgu-Neamţ — Poiana 
Teiului se poate ajunge la mănăstirile Secu (construită în anul 
1602), Sihăstria (construită în 1655) şi la schitul Sihla (retras 
în plină zonă montană, cu un pitoresc deosebit). De la Tirgu- 
Neamţ, pe sub poala Culmii Pleşu, se ajunge la cabana Oglinzi, 
situată într-un minunant cadru natural care adăposteşte ampla- 
samentul vechilor băi de ape minerale. 

Inventarul obiectivelor turistice din aceasă zonă se com- 
pletează cu parcul dendrologic de la Grumăzești (sat renumit şi 
pentru colecţia de lepidoptere a acelui entomolog pasionat care 
a fost Aristide Caradja), cu „codul de aramă” şi „pădurea de 
argint” de la Văratec, cu rezervaţia de zimbri „Dragoş Vodă” 
din apropierea mănăstirii Neamţ ş.a. Vizitarea şi cunoașterea 
obiectivelor amintite este înlesnită de numeroase popasuri 
şi locuri de cazare : hanul Agapia, motelul Plăieșului din Tîrgu- 
Neamţ, campingul Branişte ş.a. 

Zona turistică a municipiului Piatra-Neamţ şi împrejurimi. 
Din punctul de vedere al cadrului natural, municipiul Piatra- 
Neamţ, ocupă una din cele mai frumoase poziţii de la contactul 
regiunii montane cu regiunea subcarpatică. Străjuit la sud de 
Muntele Cernegura (852 m), bine împădurit cu foioase, la nord 
de munţii Cirlomanul (617 m) şi Cozla (657 m), iar la est de 
abruptul Culmii Pietricica (532 m), oraşul, dacă este privit 
dinspre Viișoara, pare închis ca într-o cetate, ale cărei porţi 
spre regiunea extracarpatică sînt văile Bistriţei și Cuejdiului. 
Împrejurimile orașului sînt pline de inedit peisagistic atît pe 
potecile Cozlei, pînă la „Trei Căldări” (nişte marmite eoliene 
formate în condiţii de climat periglaciar), cît şi pe Pietricica, 
de unde se poate admira panorama oraşului și întreaga vale 
a Bistriţei, de la „cetatea luminii” de la Stejaru și pînă la 

„cetatea chimiei” de la Săvineşti. În partea de sud a orașului, 
Muntele Cernegura, după codrii tainici de la poale, etalează 
numeroase poeini înflorite, de culme, care se ţin lanţ pînă la 
sud în Muntele Bahrinului. La frumuseţile naturii, omul a 
adăugat de-a lungul istoriei numeroase monumente, încadrate de 
obiectivele economice şi edificiile social-culturale din timpurile 
noastre. 

Dintre obiectivele de interes turistic deosebit amintim : 
complexul arhitectonic din vremea lui Ştefan cel Mare, situat 
în centrul orașului, unde la 26 ianuarie 1974, în acest cadru, s-a 
dezvelit statuia marelui voievod; Muzeul judeţean de istorie 
(înfiinţat în 1934), cuprinzind o bogată colecţie de obiecte ce 
argumentează continuitatea locuirii acestor meleaguri încă din 
paleolitic ; Muzeul de ştiinţe naturale, o reuşită sinteză a naturii 
judeţului, prin colecţiile, dioramele şi hărţile sale: biblioteca, 
documentară „,G.T. Kirileanu”; casa memorială ,,C. Hogaş”, 

La acestea se adaugă obiective nou apărute pe harta 
municipiului : eleganta construcţie a bibliotecii municipale, 
sala sporturilor, complexul de odihnă și sport de pe malul drept 
al Bistriţei, situat nu departe de lacul Bitca Doamnei ş.a. De 
Piatra-Neamţ se leagă momente importante din lupta clasei 
muncitoare, precum şi momente din viaţa sau activitatea unor 
personalități ilustre, ca: Gh. Asachi, C. Hogaş, I.L. Caragiale, 
Lascăr Viorel, V. Brauner ş.a. Împrejurimile municipiului, în 
afară de faptul că oferă un splendid cadru natural, se remarcă 
în primul rînd prin păstrarea unor elemente ale culturii şi artei 
medievale. Astfel sînt : biserica fostei mănăstiri ,,Peste Vale”, 
datînd din secolul al XVI-lea, mănăstirea Bistriţa (ctitorită de 
Alexandru cel Bun), biserica fostei mănăstiri Pingăraţi (con- 
struită în timpul domnitorului Al. Lăpușneanu şi deosebit de 
interesantă prin faptul că este etajată). 

Între Pingăraţi şi Piatra-Neamţ fondul turistic a fost 
îmbogăţit prin apariţia a trei lacuri de baraj : Pingăraţi, Vaduri 
şi Bitca Doamnei. 

Pentru punerea în valoare a obiectivelor acestei zone 
există o dotare complexă, la care se vor adăuga în următorii 
ani noi și importante amenajări. 135 

Zona turistică a muncipiului Roman. Deşi situat într-o 
subunitate naturală cu condiţii mai puţin variate, municipiul 
Roman cuprinde obiective turistice de interes deosebit. 

De Roman se leagă numele unor iluştri înaintași ai culturii 
noastre, cum au fost: Dosoftei, cronicarul Miron Costin şi 
alţi făuritori de limbă şi păstrători de datini. Fii ai Romanului 
au fost, de asemenea, Ion Ionescu de la Brad, mare om de ştiinţă 
de renume mondial, Panait Muşoiu (cel care a tradus primul la 
noi în ţară Mamifestul Partidului Comunist), seriitorul şi criticul 
literar Garabet Ibrăileanu ş.a. 

Orașul păstrează numeroase monumente integrate armo- 
nios peisajului arhitectonice actual. Amintim astfel: biserica 
episcopală (datînd din secolul al XVI-lea), Biserica Albă (din 
secolul al XVII-lea), biserica armenească (secolul al XVII-lea), 
ruinele cetăţii de la Gidinţi, ridicată în timpul lui Ştefan cel 
Mare ș.a. 

Muzeele de istorie şi de ştiinţe naturale cuprind colecţii 
bogate, reflectînd trecutul şi, respectiv, aspectele cele mai 
caracteristice ale condiţiilor naturale de pe aceste meleaguri. 

Poziţia - Romanului, la confluența Moldovei cu Siretul, 
într-o zonă de intersecţie a unor importante căi de circulaţie 
turistică, de interes naţional şi internaţional, constituie premise 
de seamă pentru punerea în valoare a obiectivelor turistice 
aflate în oraș și în împrejurimi. 

Aşezat pe cele trei mari trepte de relief 
care alcătuiesc partea de est a ţării — munți, 
depresiuni subcarpatice, podiş —, teritoriul 
JUDEŢULUI NEAMȚ îmbină elemente 
fizico-geografice al căror inedit peisagistic 
este îndeobște cunoscut. 

Partea vestică, muntoasă, cu masive bine 
individualizate morfologic și fizico-geo- 
grafic, cu denumiri de rezonanţă legendară 
— Ceahlău, Stînişoara, Tarcău — se supra- 
pune unui segment important al flişului 
Carpaţilor Orientali. În continuare spre 
est se desfășoară dealurile subcarpatice 
şi de podiș, brăzdate de culoarele largi 
ale marilor văi extracarpatice: Siret, 
Bistriţa, Moldova. În partea de vest, re- 
lieful mai înalt, climatul și solurile montane 
condiționează un covor vegetal predomi- 
nant forestier și de pajiști, în timp ce 
regiunea extramontană constituie domeniul 
agricol al județului Neamț. 


Vatră de locuire continuă încă din zorii 
istoriei, teritoriul judeţului Neamţ a fost 
totdeauna intens populat ; rețeaua de aşe- 
zări actuale, rurale şi urbane, aflate în plină 
dezvoltare, se suprapune peste o rețea 
veche de așezări datînd din perioada pre- 
feudală. 


Anii socialismului au imprimat acestui colț 
de ţară cu resurse variate şi oameni har- 
nici un ritm intens de dezvoltare social-eco- 
nomică şi culturală. Industria, cu mari 
întreprinderi chimice, metalurgice, de 
materiale de construcţie, de exploatare și 
prelucrare a lemnului, şi agricultura, cu o 
structură complexă și cu ramuri înflori- 
toare, sînt piloni puternici pe care se 
sprijină viaţa economică a judeţului. 

Potenţialul turistic înmănunchează, alături 
de elemente naturale renumite, însemnate 
vestigii ale trecutului istoric, edificii im- 
punătoare ale prezentului, asociate cu 
nestemate ale tezaurului folcloric nemţean. 
Elementele naturale și social-economice sînt 
tratate dintr-un unghi de vedere geografic 
de largă informare, cartea subliniind ceea 
ce are mai caracteristic judeţul Neamţ, 


În cadrul colecției 


„JUDEȚELE PATRIEI” 
au apărut: 


e Judeţul Hunedoara 
e Judeţul Vilcea 

e Judeţul Cluj 

e Judeţul Vrancea 
e Judeţul Ilfov 

e Judeţul Gorj 
Judeţul Buzău 
Judeţul Braşov 
Judeţul Ialomiţa 
Judeţul Sibiu 
Judeţul Sălaj 
Judeţul Bacău 
Judeţul Bihor 
Judeţul Tulcea 
Judeţul Bistriţa-Năsăud 
Județul laşi 
Judeţul Mureș 
Judeţul Brăila 
Judeţul Prahova 
Judeţul Suceava 
Judeţul Vaslui 
Judeţul Dolj 

e județul Argeș 

e Județul Constanţa 
e Județul Dimboviţa 

